
PRENTICE MULFORD 


ÎN ZAREA NEMURIRII 


MOTTO: 

Moarte! Unde îţi este veninul? 
Iadule! Unde îţi este biruinţa? 
TRADUCERE DE 
ALEXANDRU E. RUSU-BAHMUT 
1947 
Prefaţa traducătorului 


Autorul acestei cărți este american. Numele lui e Prentice Mulford. S-a 
născut la 5 aprilie 1834 şi a murit la 27 mai 1891, în barca sa cu pânze. 


In clipa morţii, nu era nimeni cu el, decât liniştea apei, seninătatea cerului. 
E totuşi evident, că Prentice Mulford a trecut în cealaltă viaţă, fără cea mai 
mică suferinţă. 


A fost găsit mort, culcat pe patul lui improvizat, învelit în plapumă, legănat 
de valuri. Pânzele bărcii erau strânse, şi totul în jurul lui se afla în deplină 
ordine. Prentice Mulford dormea. Natura împărtăşea moartea lui, aducându- 
1 ca ultim omagiu, o tăcere de mormânt. Marea era mai calmă ca niciodată. 


Pe chipul lui Prentice Mulford, nici cea mai uşoară urmă de suferință. Nici 
un semn că s-ar fi agitat. Nimic care să dovedească o durere sau o iritaţie în 
ultimele lui clipe. 


Cineva a spus: “Dacă Prentice Mulford şi-ar fi putut alege felul de a muri, 
atunci fără îndoială, ar fi ales anume pe acesta.” 


Sir Galahad, în prefața lucrării de faţă, spune: “Prentice Mulford a murit 
pentru ultima dată şi, desigur, din greşeală.” 

Eu îndrăznesc să nu fiu de părerea că “a murit din greşeală” şi nici de aceea 
că “ar fi murit pentru ultima dată”. 


Interpretez moartea lui, ca o trecere voită, totuşi neprecugetată, în altă viaţă 
ŞI iată cum. 


Mulford îşi făcea probabil în acea zi, obişnuitul exercițiu de a veni în 
contact direct cu “Izvorul Vieţii Veşnice” şi cu “Conştiinţa Infinită”, de care 
vorbeşte în toate lucrările sale, atât de insistent şi cu atâta convingere. 


Eu, şi toţi acei care se ocupă cu aceste ştiinţe, ori au citit despre ele, ştiu că, 
pentru a veni în contact direct cu “Infinitul”, e necesară o concentrare de 
mare intensitate. Ajuns la această concentrare perfectă, eşti stăpânul forțelor 
care îți permit dedublarea astralului, în mod absolut conştient. Dedublarea 
conştientă, ne îngăduie călătorii fulgerătoare, nu numai pe planetă ori în 
lumea noastră, ci şi pe alte planete, în alte lumi sau, mai bine zis, în 
Planurile Superioare ale Existenţei noastre Spirituale - unde viaţa şi moartea 
nu se deosebesc. 


Dedublându-se, deci, în Astral, Mulford (în acea zi a “morţii” sale fizice) şi- 
a îngăduit probabil, cu totul conştient, o călătorie în planurile Superioare ale 
Exastenţei Spirituale. 


Venind în contact direct cu aceste Planuri, prin intermediul “firului” astral 
care leagă trupul fizic de cel astral dedublat. Mulford s-a încărcat poate, 
până la maximum, de acele senzaţii Divine, numite extaze, care umplu nu 
numai spiritul, dar şi trupul fizic cu o bucurie dunnezeiască, de nedescris. 


Această încărcare, se făcea prin acelaşi “cablu” astral care-l unea pe el cu 
trupul astral dedublat. 


E foarte probabil, că extazul lui Mulford a fost atât de puternic, încât i-a 
fost peste putinţă, să reziste tentaţiei de a nu rămâne acolo unde se dusese în 
astral. Atinsese desigur, unul din Planurile Existenţei Superioare, se 
contopise cu acea “Conştiinţă Infinită”, căreia i se ruga cu atâta încredere, 
învățând şi pe alţii să se roage, deci scopul lui era atins, de ce s-ar mai fi 
întors pe pământ? 


Deci, Prentice Mulford n-a “murit”. El nu putea să moară. Prentice Mulford 
a urât moartea trupească şi nu putea să-i cadă jertfă ca orice muritor de 
rând. El, care era convins că prinsese firul “Vieţii Veşnice”, el, care bănuia 
că poseda secretul tinereții eterne, el, care profetiza o lume nouă, 
nemuritoare şi care scria, încercând să-i convingă şi pe alții de ceea ce el 
descoperise, nu putea fi bolnav, îngenunchiat de viaţă, înfrânt. 


Trecerea lui în altă viaţă a fost senină, ca şi opera lui. 


EI şi-a dat bine seama, că n-ar fi putut de “data aceasta” să traiască cât ar fi 
dorit, totuşi, nu se lăsă pradă morţii, pe care o nega cu toate fibrele 
sufletului şi trupului său şi, găsindu-se între ciocan şi nicovală, realiză cea 
mai ingenioasă scăpare. 


A hotărât să se ducă la Dumnezeu, fără să îngăduie vieţii a-i chinui trupul în 
convulsiile morții, fără să se lase cuprins de îmbrăţişarea ei hâdă şi rece. A 
trecut de pe pământ în altă sferă, ocolindu-şi cel mai mare duşman al lui, 
“moartea”. 


Şi astfel, s-a ridicat Prentice Mulford pe un Plan Superior al Existenţei 
Spirituale, ducând cu el toate senzațiile şi simţămintele lui, trase din 
învelişul de carne şi oase, întocmai gândurilor frumoase dintr-o carte veche. 
Ajuns acolo, fericit, Mulford, probabil tot conştient, a rupt “cablul” astral 
care-l lega de trup, de aceea chipul lui a rămas senin şi liniştit, zâmbind 
morţii, care nu şi-a putut dovedi adevărata ei tărie. 


Se poate spune, deci, că Mulford a trecut în altă lume, fără să moară. 


În această carte a lui, pe care sunt fericit că am putut-o traduce, el ne dă 
sfaturi, învăţându-ne ce anume trebuie să facem pentru a menţine în trupul 
nostru viaţa, atât cât vom dori, sau în orice caz, cât mai mult posibil. Ne mai 
spune, cum să procedăm ca să nu fie cuprinsă viaţa noastră eternă, de 
istovitoarea boală a bătrâneţii. 


Insuşindu-ne aceste învățături, el e convins că vom putea, atunci când vom 
dori, să părăsim această planetă, fără să trecem prin iadul urâcioasei şi 
dispreţuitoarei morți. 


Trebuie să recunoaştem că, a trece “dincolo”, fără a primi sărutul morţii, e 
desigur foarte mult. 


Traducătorul acestei cărți, a simțit odată atingerea hâdă a morţii. Era într-o 
după amiază. Perfect sănătos, mă lungisem pe pat, spre a mă odihni. Nu-mi 
dau seama de ce şi cum, mi-am simțit trupul cuprins dintr-o dată, de o 
zguduire puternică - moartea . 


A fost o senzaţie înspăimântătoare, parcă eram pe scaunul electric. Moartea 
o simţeam inevitabilă. Am sărit brusc din pat, am ieşit afară din casă, pentru 
a simţi binefacerea aerului; totuşi, până seara târziu nu mi-am putut linişti 
trupul - care continua să tremure înspăimântat - şi nici sufletul, care simţise 
tăria şi spaima morţii în toată plinătatea ei. 


De atunci, o urăsc, caut mijloace şi căi s-o ocolesc, să lupt împotriva ei, 
pentru ca niciodată, să nu se mai atingă de mine, niciodată să nu-i mai simt 
blestemata ei îmbrăţişare. 


Gândeam că dacă viaţa, cu toate plăcerile ei, cu toate bucuriile reale, te 
duce la un deznodământ atât de înspăimântător, atunci ea nu mai merită să 
fie trăită. 


Moartea pentru om, e cel mai mare rău, cea mai cumplită nenorocire, în 
contra căreia luptă toată viaţa; iar frica de moarte, simţământul de repulsie 
faţă de ea, precum şi instinctul de conservare, sunt cele care stimulează 
viaţa. 


Eu am acest stimulent şi de aceea am tradus această carte, pentru ca cei care 
o vor citi, să se pătrundă de frumuseţea şi bucuria “vieţii eterne”, precum şi 
de necesitatea de a “ocoli” moartea - căci acea moarte hâdă şi rece, bolnavă 
şi aspră, pe care o cunoaştem noi, e încă mai urâtă decât “moartea”. 


Prentice Mulford a scris numai două cărți în viata lui - dar se poate spune că 
a găsit “Esenţa şi firul vieţii”. Sfaturile lui sunt ca aghiasma sfințită şi 
fiecare trebuie să ne împărtăşim cu ele. 


Prima lui carte este intitulată “Forţele voastre interne şi mijloacele pentru 
dezvoltarea şi întrebuinţarea lor”, iar a doua este “În zarea nemuririi”, care 
a văzut lumina tiparului mulți ani în urmă, în Philadelphia, în şase volume 
mici, în 12 compunând “Biblioteca Crucii Albe”. 


Această lucrare, tradusă de mine, mai tratează şi nenumărate manifestări a 
energiilor mentale şi spirituale. 


Eu o găsesc necesară în palatul regilor, în casa bogatului, căruia nu 
întotdeauna bogăţia îi aduce şi fericire, precum şi în coliba săracului, a 
muncitorului, care năzuieşte către mai bune condiţii de viaţă, către o 
perfecționare spirituală. 


Mulford, ca şi alţi mari gânditori ai omenirii, ne învaţă, că Providența e în 
noi şi nu în afara noastră. Natura nu ne poate domina, dacă voinţa noastră 
este mai puternică, ba dimpotrivă, se supune nouă, impulsurilor noastre 
lăuntrice. Ea lucrează mână în mână cu noi. Fără ea, opera noastră de 
regenerare, de perfecţionare nu s-ar realiza. Totuşi, noi suntem făurito-rii 
soartei noastre. Destinul stă în sufletul nostru. Gândul făureşte, iar noi, cu 
ajutorul naturii, transformăm gândul în faptă reală şi astfel, ne realizăm 
viaţa, destinul. 


Gândul - este materie. Mulford ne învaţă cum şi ce să gândim, ca să ne 
închegăm o viaţă cinstită, liniştită, îmbelşugată, cum să facem ca roata 
norocului să se învârtească în folosul nostru, pentru realizarea destinului 
nostru. 


Mulford nu poate admite că fericirea, bunăstarea, într-un cuvânt soarta 
noastră, să fie împlinită în dauna altor oameni. 


Fiecare caută să-şi dibuie şi să-şi găsească calea, după aptitudinile lui, pe 
care, dacă nu le cunoaştem deplin, le bănuim şi deci, avem datoria să le 
dezvoltăm. 


Fiecărui om, i se dă cât poate cere mentalmente, de aceea, trebuie să-şi 
sporească şi să împuternicească tăria gândului, voinţa şi credinţa lui. 
Această lege acționează atât pe plan material, cât şi psihic. 


Starea materială şi socială a fiecărui om cinstit, depinde de puterea 
gândurilor lui. Tot de ele depind fericirea şi mizeria, sănătatea şi boala. 


Tinereţea şi bătrâneţea nu au nimic comun cu numărul anilor. Traducătorul, 
ŞI, bănuiesc că mulți din dumneavoastră, aţi văzut ca şi mine, un bătrân 
numai de 22 de ani şi o tânără având respectabila vârstă - aproape 
Matusalemică - de 86 de ani. Sunt poate “fenomene”, totuşi, oricine le 
întâlneşte în viaţă; şi ele certifică teoria, că omul are vârsta glandelor, a 
forţei lui spirituale, a putinţi de a sorbi cât mai intens din minunata “prana” 
a naturii. Prentice Mulford de altfel, în această carte, ne dezvăluie secretul 
de a deveni şi noi “fenomene”. 


Lucrarea lui a fost tradusă în toate limbile pământului. 


Când am început s-o traduc în limba română, cineva mi-a spus: “Vă trudiți 
degeaba. La noi în ţară, lumea nu se interesează îndeajuns de dezvoltarea 
morală sau spirituală, iar românii sunt convinşi că, pentru a deveni bogaţi, 
le trebuie nu cinste şi tărie sufletească, ci dimpotrivă, agerime în afaceri 
pentru a le reuşi chiar şi cele mai oneroase combinaţiuni. 


Eu nu pot crede acest lucru. Știu şi sunt convins că fericirea nu se obţine 
nici prin combinaţiuni oneroase, nici prin afaceri propriu-zise, căci ea nu e 
sinonima bogăției. Mai ştiu că aici în ţara noastră, unde e atâta îngăduinţă şi 
bunătate, nu se poate să nu fie şi suflete cinstite şi curate, care vor înţelege 
şi-şi vor însuşi învăţăturile acestei minunate cărți. 


Eu am văzut ades cea mai adevărată şi frumoasă iubire între soţi, care se 
înveleau în propriile lor paltoane şi mare plictiseală, acolo unde se 
acopereau cu plapumă de mătase. 


Cuvântul “fericire” e într-adevăr foarte elastic. Pentru unii, e atinsă atunci 
când au consumat un dejun copios, pentru alții, când au câştigat câte-va 
milioane, indiferent cu preţul cărora şi câtor înşelăciuni, pentru cei pu-ţini, 
adevărata fericire este însă, a se realiza pe sine însuşi, a lua contact cu 
“Conştiinţa Infinită”, adică cu binele, cu frumosul, cu puterea Adevărului. 


Nu trebuie să râvnim la “pierzături”, ci la esenţa fericirii. 


Dacă nu faci şi nici nu doreşti nimănui rău şi tinzi să te ridici în sfere 
superioare, ca să poţi atinge perfecțiunea supremă, adică Dumnezeu, nu te 
poţi considera un suflet fericit? lată către ce trebuie să ne îndreptăm tăria 
gândului, voinţa şi credinţa noastră. 


Prentice Mulford e acela care ne dă o cheie de aur, cu care să putem 
deschide poarta fericirii şi eu simt că mi-am făcut o datorie sfântă, 
traducându-i gândurile în limba noastră. 


Ţin să aduc cele mai frumoase mulțumiri doamnei dr. Daniela Purcărea- 
Niculescu, pentru ajutorul ce mi l-a dat, corectând această lucrare şi 
încercând să dea cuvintelor traduse de mine, o formă cât mai potrivită 
spiritului limbii. 


Alexandru E. Russu-Bahmut, 1947. 
Prefaţă 


Cei mai destoinici dintre americani au încetat să mai moară. După părerea 
lor, această regretabilă şi neplăcută obişnuinţă, ce-ţi răpeşte timpul, este 
bună doar europenilor înapoiaţi, iar ei, americanii, au făcut grevă, s-au 
organizat în breasla “nu vor să moară”, categoric nu mai vor să-şi 
însușească o asemenea obişnuinţă! 


În această nouă mişcare, zeloşi, se asociază şi creştini evlavioşi şi destoinici 
teosofi cărora, cotizaţiile lor de membri, le garantează un milion de 
reîncarnări. Propunerea este foarte avantajoasă. La o parte moarte şi 
atestatul bătrâneţii! În viitor vor trece pe treapta înaltă a vieţuirii fără 
spaimă şi fără fiori. 


Afară de aceasta, timpul este bani, chiar şi în ceea ce priveşte reîncarnările. 
În general, n-ar fi oare mai sigur - chiar de acum - a păstra şi transporta cu 
sine conştiinţa? De ce oare să înveţi de fiecare dată “abecedarul de la 
început” ca să afli care pastă de dinţi este mai bună şi cum trebuie spălate 
flanelele? În adevăr, este prea banal! 


În felul acesta, multe fapte vorbesc pentru ruperea definitivă cu moartea. În 
cursul ultimilor 20 de ani, în America s-a creat o adevărată societate a 
nemuririi, care ameninţă soarta banditeşte, iar în loc de “banii ori viaţa”, 
cere cu îndrăzneală şi una şi alta! 


Mijloacele, denumirile şi metodele noii căi sunt diferite. 


Adversarii revolverului, anunţă urmaşilor fideli, în ce fel, prin puterea 
privirii, să-şi hipnotizeze tovarăşul de afaceri şi să-i paralizeze aptitudinea 
de îmbogăţire; ei învaţă totodata cum să se folosească de această forță care, 
îndreptată în interiorul organismului, poate să renască la infinit celulele 
corpului. Misticii digestici, după punctul lor de vedere, caută mijloace de a 
obţine partea ce li se cuvine în viaţa veşnică, cu ajutorul sucului gastric. Un 
şir întreg de secte îşi potriveşte patul în direcția meridianului magnetic, 
pentru captarea fluidelor terestre. Sunt şi dintre aceia, care poartă tălpi de 
sticlă pentru izolare şi afară de aceasta, îşi permit a se încărca cu 
electricitate, de două ori pe săptămână, ca şi buteliile de Layda. Mulţi stau 
ŞI ziua şi noaptea în curent, absorbind “prana” eterică. Alţii se pun într-o 
stare de completă pasivitate, pentru ca, asemenea unui gazometru, să se 
umple cu gânduri şi simţiri pe care nimeni nu le-a emis. Chiar şi Ştiinţa 
Creştină (Christian Science) face ce poate. Pe adepţii mai puţin dotați ai 
cunoscutei Miss Addy, nimic nu-i costă rugăciunile de câte 10 - 12 cai 
putere! 


Zilnic apar noi elixire de viaţă. Mereu se nasc tot mai multe secte religioase 
- minţile nu se pot linişti deloc. 


O tâmpenie oţelită cu ignoranță, înflăcărează sufletele. 


Şi cu toate acestea, toți sunt uniți între ei, cu Inginerul panteist comun. 
Dumnezeu este prezentat ca o maşină dinamică, având putere nesfârşită. 
Trebuie numai ca, prin rugăciune, sau printr-o altă curea de transmisie, să 
intri în contact cu această veşnică maşină şi atunci, mica pompă “EU” 
rămâne în acţiune eternă. 


Adesea, o credinţă copilărească, necriticată de alţii - la prima vedere, plină 
de viaţă şi strălucire - serveşte ca bază acestei mişcări a religiei poporului 
creator. 


Intenţia bună a curopeanului, este prea educată pentru aceasta. 


El crede numai într-o înaltă autoritate - a rangului de doctor - năzuieşte 
către ea şi continuă a crede numai în ea. lată unica şi repetata minune, a 
acestei epoci josnice! 


Cada, azi mană cerească, nici un om cult nu s-ar atinge de ea, dacă n-ar fi 
anexat un certificat medical, semnat, cel puţin de către patru profesori 
eminențţi, ce i-ar garanta prin aceasta o nevătămare sigură! 


O, frică inutilă! 


Popoarele, cu veacurile înnămolite în cultură, nu primesc mana cerească; 
izvoarele directe au secat în ele. 


Cultura ar trebui să cuprindă în ea cunoaşterea unei înălțări pe aripi mai 
vânjoase decât cele ale experienţelor existente şi decât rezultatul obţinut de 
ştiinţe. 


Dar aceasta este privilegiul numai al puţinilor aleşi. Cei mai mulți, se 
înnămolesc în ştiinţa că în spărtura unui ghețar, de unde nu mai văd stelele 
strălucitoare; această spărtură, în diferite epoci corespunzătoare, se numeş- 
te înțelepciunea mondială a lui Aristotel, învățătura părinților bisericii, sau 
dogmele civilizatorilor. 


Dacă la un popor cu o dotaţie înaltă şi un instinct primitiv se formează 
aspiraţia către metafizică, ar trebui să cuprindă în ea, o mai înaltă 
cunoaştere de sine. Omul ce posedă o acuitate accentuată, ar trebui să ia în 
consideraţie această înclinaţie. Oricât de imperfectă, stângace şi primitivă s- 
ar manifesta o asemenea mişcare, în ea, totuşi, arde cu flacără, în ritm 
veşnic, tendinţa chinuitoare către dumnezeire. Această tânguire, acest 
geamăt după noi experienţe, este izvorât din noile simţuri interne. Curajul 
unor dorinţe îsi croieşte calea către alte posibilităţi. 


În misticism, există forme, pe care le-am putea denumi “heliotropis-mul” 
omului. Analog felului cum descoperim legile heliotropiei, după curbările 
plantelor care cresc în obscuritate şi nu la soare, aşa şi aici, adesea, după 
dizlocaţiile ciudate şi rătăcirile cercetătorului, noi găsim drumul către 
Adevăr. 


În centrul fiecărui liber arbitru metafizic se află acel om, în care se 
concentrează tendința pasionată a unei întregi epoci şi se exprimă, într-o 
formă impunătoare, cristalină, înainte ca această tendință să devină 
grosolană, înainte de a seca, înainte de a se împotmoli. Aşa şi în America, 
furtuna a fost dezlănţuită de un singur om. Din păcate, valurile eterice - cum 
se întâmplă uneori - au nimerit în materia grosolană şi acest unic om, a fost 
amestecat în vârtejul şarlatanismului. 


Numele lui era Prentice Mulford şi era ziarist. 


Acest sfânt, plin de energie - full of go - trecut prin oţelirea lui Iohan F. 
leizen, era ca un marinar înotând în oceanele spirituale, pătrunzând în 
cosmosul psihic, cu aceiaşi privire de şoim, cu care leizen vedea totul pe 
pământ. Înţelepciunea lui creşte ca şi un tufăr sălbatic în flăcări. Nici o 
cunoştinţă nu este împrumutată de el din mâna a două. 


Puterea lui sihastrică, cu sinceritate, s-a transformat pentru el într-un 
buzdugan magic, care duce către izvorul viu al vieţii interne. El pleacă în 
pelerinaj în propriul său “EU”, descoperă şi cucereşte lumi noi. Fiecare 
fibră a lui devine o fiinţă conştientă, în fiecare nod al sistemului lui nervos 
se ivesc centre conştiente şi fiecare din aceste noduri, devin îndrumătoare 
fosforescente în calea ce duce către bucuria de viaţă! 


Îmbătat de acest farmec, el îi cheamă pe toţi pe această cale. 
Îmi place a mi-l imagina, sub cerul Californian. Stă întins, picioarele lui se 


sprijină de tulpina unui copac gigantic. Şi astfel, îşi strigă vestea sa 
monoton şi cordial, ca şi mierla, care cântă lent şi melodios în ziua însorită. 


El se apucă să scrie articole mici sub o stranie denumire: “Biserica”, “Înalta 
artă a uitării”, “Cultul îmbrăcăminter”, “Ce înseamnă darurile sufleteşti”, 
“Rugăciunea de masă sau ştiinţa despre mâncare”, “Căsătoria şi învierea”, 
“Unde călătorim noi în timpul somnului”, “Exilul, dizgraţia sau legile 
varietăți”,  “Destinarea camerei”, “Doctorul interior”, “Cum se 
recepționează gânduri noi”, “Nemurirea fizică”, şi aşa mai departe. 


Fiecare cuvânt al lui este încărcat cu un curent de putere etică, ce izvorăşte 
din intuiţia unei forțe incomensurabile şi gingaşe. Se repetă mereu acelaşi 
refren stăruitor: gândurile sunt obiecte, ele sunt tot atât de reale ca şi apa, 
cerul, metalul, ele acţionează înlăuntrul şi în afara corpului, trec la alţii din 
apropiere sau din depărtare. Suntem în stare de veghe sau de somn; 
gândurile construiesc şi dărâmă corpul nostru incontinuu şi în aceasta 
constă puterea noastră adevărată. Tot ceea ce noi dorim clar şi neîncetat - ne 
aparţine nouă - iar fiecare îndoială şi ezitare distruge cristalurile realității 
care încep să se formeze în jurul nostru, din emanaţiile gândirii noastre. 
Izvorul tinereții veşnice a sufletului şi a corpului, curge din dispoziţia 
spirituală - the seren mood - galvanism; omul care poate să-şi păstreze o 
asemenea stare în inima sa, acel om domină viaţa. 


Pentru Pretince Mulford, realitatea este numai imaginația limitaţiei 
curentului unei mai spaţioase vieţuiri - un simplu component auxiliar, 
analog cu abscisele şi ordonatele din geometria analitică; când curbura 
întâmplării taie abscisa - ea se numeşte realitate, în caz contrariu - gând; 
curbura în sine, este neîntreruptă, nu este separație între aceste două 
manifestații, care reciproc par legate prin cauză şi consecinţă şi, neîntre- 
rupt, trec una la alta. “Experiențele” lui Mulford ne învaţă a le trece una în 
alta, fără oboseală, după propriul arbitru. 


Viaţa, în imensitatea sa, are legi tainice, cunoscute numai trăitorului real. 
Înalta poruncă ne învaţă să le dăm ascultare, să le urmăm fără împotriviri la 
cel mai mic semn făcut! Aceste legi acţionează indiferent dacă o 
recunoaştem noi ca atare sau nu; acel ce le violează conştient sau 
inconştient, este rupt de la înălțime: consecinţele greşelilor noastre 
acţionează la fel, indiferent dacă le-am comis cu premeditare sau nu. 


Boala, nenorocirea, decadenţa sau moartea, sunt urmările păcătuirilor contra 
legii tainice; din nenorocire, fenomenele nu vorbesc - “iertaţi-ne, noi nu 
suntem încă explicate - prin urmare, înapoi în necreere”! 


Constatăm cu entuziasm, cum lui Pretince Mulford, nimic nu 1 se prezintă 
prea înjositor sau lipsit de importanţă; totul, după părerea lui se poate 
dovedi una din acele nenumărate mlădiţe, care cu timpul, vor produ-ce o 
neînchipuită putere şi frumuseţe. 


Pretince Mulford se adresează oamenilor de societate, industriaşilor 
auriferi, negustorilor, ciobanilor şi milionarilor! 


Ar fi nepotrivit a spune: concentraţi-vă asupra Absolutului. Concen-trarea 
nu începe de la absolut, ci de la curelele încălțămintei. 


El ne învaţă că şi la cea mai neînsemnată ocupaţie, să ne gândim numai la 
ea, şi nu la patruzeci de alte ocupaţii, care vor veni pe urmă! Omul, care 
este capabil să alunge orice alt gând, în timp ce-şi leagă şireturile pantofilor, 
se află pe prima treaptă de fericire; el posedă capacitatea de a înlătura 
gândurile după dorinţa sa; el se eliberează de chinuri şi tristeţe, îşi domină 
conținutul conştiinţei. 


Tot Pretince Mulford ne învaţă, pentru a atinge scopul dorit, să insistăm 
asupra dorinţei, transpunându-ne mentalmente, întotdeauna, în acel loc pe 
care dorim să-l ocupam cu timpul; să învăţăm arta de a înlătura de la sine 
curentele mentale vătămătoare; el ne arată cum fiecare judecată a 
neajunsurilor altora inspiră exact aceleaşi neajunsuri; căci fiecare gând 
răutăcios este o substanţă otrăvitoare, care pătrunde în noi înşine. Încetul cu 
încetul, înţelegem că fiecare cultivăm în noi convingeri false, cum ar fi spre 
exemplu, încrederea în venirea neapărată a slăbiciunii şi şubrezeniei, la o 
anumită vârstă. 


Pretince Mulford ne învaţă cum să înlăturăm convingerile agonisite în 
milioane de ani, despre necesitatea morţii a tot ce este organic. Cu toate 
minunile se târăşte mereu după noi - cu o putere ereditară - nu numai 
amintirea despre ruinarea finală a celulelor, ci şi ştiinţa. 


Cu regret, însuşi Pretince Mulford a murit de data aceasta - dar desigur 
pentru ultima dată - cu toate că şi aceasta s-a întâmplat, fireşte, dintr-o 
neînțelegere. 


Cereţi şi veţi primi, bateţi şi vi se va deschide. El ne învaţă unde să cerem şi 
unde să batem. El ne conduce până la perdeaua, sfânta sfintelor a “EULUI” 
nostru. Dar pentru a pătrunde, fiecare trebuie să intre prin el însuşi. 


Sir Galahad 


UNELE LEGI ALE PUTERII ȘI FRUMUSEŢII 


Gândurile noastre, redau înfățişării noastre, forma şi întipărirea individuală. 
Gândurile noastre determină mişcările, ţinuta şi înfăţişarea exterioară 
generală. 


Legile frumuseţii şi ale sănătăţii complete, sunt identice. Ambele depind de 
starea sufletească sau, cu alte cuvinte, de calitatea gândurilor, care adeseori, 
trec de la alţii la noi şi invers. 


Urâţenia expresiei provine întotdeauna de la violarea inconștientă a unei 
legi oarecare, atât la cei tineri, cât şi la cei bătrâni. Fiecare semn de 
decadenţă în corpul omenesc, fiecare manifestare de slăbiciune, tot ceea ce 
redă exteriorului omului un aspect respingător, emană din predominarea 
stării lui sufleteşti. Natura a împlântat în noi, aşa zisul instinct, iar eu l-aş 
denumi înaltă rațiune, pentru că noi acţionăm cu simţuri mult mai fine când 
urâm sluţenia şi imperfectul, adevăratele semne ale decadenţei ! Înclinarea 
înăscută a naturii omeneşti, impune a fugi de imperfecţiune şi a căuta 
comparativ perfecțiunea. Înalta noastră rațiune are dreptate atunci când se 
teme, din aceeaşi cauză, de riduri şi şubrezenie, ca de o îmbrăcăminte 
murdară şi ruptă! Corpul este veşmântul viu şi, în acelaşi timp, şi instru- 
mentul spiritului. 


Veacuri întregi, din generație în generație, din copilărie chiar, ni se 
întipăreşte gândul despre existența şi irevocabilitatea necesară a legii 
naturii, prin care, corpul nostru, după trecerea unui timp determinat, se 
veştejeşte, pierde din grațiile lui, iar intelectul se sleieşte. 


Nouă ni se spune că spiritul nu e în stare a dejuca aceasta; nu-i stă în putere 
de a renaşte corpul cu ajutorul forțelor care există în noi; de a-l face tot mai 
nou şi mai plin de vanitate! 


Irevocabilului mers al naturii îi este atât de puţin necesar să distrugă 
acţiunea vieţuitoare a corpului omenesc, după cum îi este indiferent dacă ne 
transportăm cu caii de poştă sau în automobil, dacă trimitem corespon-denţa 


prin curier special sau prin telegrafie. 


Ar fi o ignoranță stupidă de a susţine cu îndârjire ce anume se încadrează în 
legea naturii. Este o greşeală fatală a socoti acea porţiune mică a trecutului, 
care ne este cunoscută, drept un indicator sigur a tot ce va fi să se întâmple 
în vecii vecilor. 


Dacă planeta noastră a fost aşa după cum ne învaţă geologia, adică o masă 
de forţe sălbatice şi neînfrânte, în forfoteală, dacă şi regnul vegetal, animal, 
iar apoi viața omenească au fost mai grosolane, atunci nu ne serveşte 
aceasta ca iluzie, speranță şi ca dovadă a faptului că mergem în 
întâmpinarea “marii fineţi” şi perfecţiuni la care tindem acum întotdeauna şi 
în fiecare clipă? Nu înseamnă oare “fineţe” sporirea autorităţii, după cum 
forţa fierului creşte până la oţel? 


După cum se ştie, omul este cea mai subtilă ființă organică. Oare în el nu 
trebuie să se dezvolte cele mai înalte şi încă necunoscute forțe? 


Mii de gânditori din toate ţările se întreabă în secret: “Pentru ce ne nimicim, 
să pierdem ceea ce este mai bun, mai nepreţuit în viaţă, exact în acel timp în 
care am agonisit experienţa şi înţelepciunea, ce ne-a adaptat mai mult la 
viaţă! Parcă abia s-a ivit vara şi zilele au şi început să fie mai scurte.”. 


Chemarea multora, la început, se exprima numai prin şoapte. Rugă-ciuncea, 
dorinţa, rugăciunea maselor începe întotdeauna de la implorarea în ascuns. 
Cei dintâi, temându-se să nu pară ridicoli, cu greu se hotărăsc să şoptească 
vecinului! Şi totuşi, la baza experienţei, stă adânc înfipt, următo-rul adevăr: 
“Fiecare dorință, gândită sau exprimată, apropie scopul râvnit în mod 
nemijlocit, către intensitatea dorinței şi aduce creşterea numărului 
doritorilor. Ei îşi dirijează funcțiunile sufleteşti pe o cale determinată şi, 
prin aceasta, se pune în mişcare puterea latentă a voinţei, care ajută la 
realizarea dorinţei, putere ignorată încă de înţelepciunea scolastică. În felul 
acesta, milioane de oameni doreau în ascuns un mijloc mai rapid de 
deplasare - au fost descoperite aburul şi electricitatea. Curând, vor veni la 
rând alte probleme, alte cerinţe, năzuinţe interioare, exigenţe interioare. 


Se înţelege că la primele încercări de a realiza dorinţele - ce ne par 
deocamdată fantome - nu vor lipsi greşelile şi insuccesele, dar şi în timpul 
primelor descoperiri tehnice au fost ciocniri de trenuri, explozii de cazane, 
etc. 


Bătrâneţea noastră este de două feluri: bătrâneţea sufletului şi a corpului. 
Sufletul a obținut maturitatea prin nenumăratele sale întrupări şi forme de 
existenţă în cursul a milioane de ani, până la starea superioară de conştiinţă 
actuală; el a uzat multe corpuri tinere, ca pe nişte haine. Ceea ce noi numim 
moarte, nu este altceva decât incapacitatea de a întreţine în bună stare 
veşmântul fizic, de a împrospăta mereu corpul nostru cu elemente vitale. 
Odată cu maturitatea şi experienţa spiritului, sporeşte şi capacitatea lui de 
predominare asupra corpului, transformându-l după voinţa sa. 


Prin această autoritate sufletească, se poate obţine frumuseţea, sănătatea, 
forţa şi iubirea oamenilor. Pe de altă parte, aceeaşi forţă, în mod inconştient, 
poate să ne facă urâţi, bolnavi, slabi şi respingători, cel puţin în această 
viaţă, căci, la urma urmei, evoluția care tinde către fineţe, către 
perfecționare, transformă totul în forme mai purificate. lată ce fel de puteri 
magice posedă gândurile noastre. Cu toate că sunt invizibile, ele totuşi sunt 
reale, ca şi floarea, pomul şi fructul. 


Sub acțiunea neîntreruptă a gândurilor, muşchii imprimă gesturi reflexe, 
care oglindesc caracterul acestor gânduri. 


Omul hotărât umblă altfel decât cel nedecis. La omul nehotărât mişcările, 
înfăţişarea, felul de a se exprima, precum şi ţinuta corpului sunt timide; cu 
timpul, sub influenţa timidităţii, corpul devine stângaci, diform, bun de 
nimic. Membrele corpului seamănă cu literele unei scrisori scrise în grabă, 
într-o stare de nesiguranţă; scrisul e strâmb, neregulat, pe când dispoziţia 
senină şi dinamică - the serene mood - produce expresii amonioase şi un 
scris plăcut. 


Zilnic pătrundem în atmosfera unei noi faze de vieţuire, cugetăm asupra 
unui caracter imaginar, pe care îl dorim - iar prin rolul dominant ce ni-l 
reprezentăm mai des, redăm corpului - adică măştii acestui rol - cele mai 


reliefate trăsături. 


Acel care şi-a făcut un obicei de a se văicări aproape totdeauna, de-a fi 
indispus, de a se plânge de soarta sa, de a serba orgia ipohondriei, îşi 
otrăveşte sângele, îşi desfigurează expresia; în zadar îşi strică culoarea feţii, 
căci în laboratorul tainic al sufletului se prelucrează nevăzutul, germenul 
otrăvitor - AGENS. Acest germen otrăvitor, a cărui acţiune e pusă în mişca- 
re de închipuire, adică prin cugetare, atrage din mediul înconjurător - 
conform neînduplecatei legi - alți germeni asemănători lui. A te deda unei 
stări de iritare, de disperare, înseamnă a-ţi deschide porțile sufletului pen- 
tru fluidul mental al tuturor oamenilor iritați şi disperaţi din întregul oraş; 
aceasta înseamnă a-ți alimenta propriul magnet - sufletul - cu curenţi 
dăunători şi distrugători şi a-ţi pune în contact bateria mentală cu toate 
curentele de aceeaşi natură! Acela care se gândeşte la tâlhării şi crime se 
pune în acest fel în legătură sufletească cu fiecare tâlhar şi criminal de pe 
tot globul pământesc. Dispepsia provine nu atât de la mincare, cât de la 
dispoziția în care ne-am obişnuit să mâncăm. Cea mai bună pâine, mâncată 
cu amărăciune, acționează asupra sângelui ca otrava. 


Să ne închipuim o familie, ce prânzeşte stând tăcută în jurul mesei, cu un 
aer de umilinţă şi o înfăţişare încordată, parcă ar zice: “În fine, trebuie să 
îndurăm şi aceasta!”. Tatăl e dus pe gânduri şi meditează la afacerile sale, 
sau s-a cufundat în citirea unui ziar, înghițind odată cu mâncarea, toate 
crimele şi sinuciderile publicate, furturile prin spargere şi scandalurile din 
ultimele 24 de ore. Regina casei, supărată, se gândeşte la neplăcerile 
gospodăreşti. La o asemenea masă, odată cu mâncarea, se introduce şi 
elementul mâniei, nenorocirii şi descompunerii, în fiecare organism, 
provocând tuturor celor prezenți dispepsii de diferite feluri ! 


Când grimasa predomină expresia feţei, atunci şi gândurile fac ace-eaşi 
grimasă. Prin lăsarea în jos a unghiurilor gurii, gândurile, imitând forma 
gurii, sunt şi ele înecate şi triste. Faţa omului este cel mai bun indicator al 
stării sufleteşti şi, de aceea, prima impresie este atât de importantă. 


Predispoziţia la grabă, provenită de la prostul obicei de a goni mentalmente 
corpul, înconvoaie umerii înainte. Omul ponderat, care este stăpân pe sine, 
nu se grăbeşte niciodată, îşi concentrează voinţa, intelectul său, numai într-o 
singură direcţie, se dedă cu trup şi suflet unui singur ţel, se obişnuieşte a se 
dirija, a fi armonios în fiecare mişcare, pentru că spiritul lui este într-o stare 
de absolută destindere şi stăpânire asupra corpului şi membrelor sale; el nu 
se grăbeşte peste fire, nu se îngrijorează de ceea ce poate să se întâmple în 
viitorul apropiat sau îndepărtat. 


Combinând proiectul unei orecare afaceri, întreprinderi sau descoperiri, 
omul îşi creează din elemente nevăzute, ceva tot atât de real ca şi maşina 
din fier şi lemn. Acest proiect sau întreprindere, la rândul lor, atrag forţe 
nevăzute pentru realizările lor - forţe care duc către materializa-rea finală în 
lumea realităţii. lar omul care se teme de rău, căruia îi e frică de mizerie şi 
aşteaptă nenorocirea, îşi creează prin aceasta, în închipuire, un tablou 
imaginar al unei puteri tăcute, care adună în jurul său, conform aceleiaşi 
legi atractive, elemente vătămătoare şi distrugătoare. 


Reuşita sau nereuşita decurg din aceeaşi lege, care poate să serveas-că în 
favoarea primei sau celei de-a doua, la fel cum o aceeaşi mână, este 
capabilă să salveze sau să omoare. Cu gândurile noastre, construim mereu, 
din substanţă nevăzută, ceva care atrage puteri ce ne pot fi folositoare sau 
dăunătoare, corespunzătoare cu caracterul gândurilor emise. 


Acel care socoteşte că va îmbătrâni, mentalmente, se vede un bătrân 
şubrezit, iar în urma acestei închipuiri, bătrâneţea îl va răpune. În schimb, 
rămâne tânăr omul care e capabil să-şi facă un plan, să se înfăţişeze pe el 
însuşi, plin de tinereţe, putere şi sănătate, putând să se cufunde neîmpie- 
dicat în el şi să se contopească cu înfăţişarea voită, să se debaraseze de 
mulțimea care, repetându-i mereu că va îmbătrâni, inevitabil va îmbătrâni. 
Noi trebuie neîntrerupt, să construim idealul propriului nostru EU, atrăgând 
prin aceasta elemente care ajută întotdeauna condensarea repre-zentării 
ideale în realitate. 


Cei iubitori de a gândi la ceva măreț, puternic, la munţii, râurile şi arborii 
din jurul lor, atrag către ei elementele acestor forţe. 


Omul ori îşi construieşte în sine puterea şi frumuseţea, ori consecutiv se 
îndoieşte şi cade din nou în vechile concepţii ale masei. El nu distruge 
totuşi, ceea ce a zidit mental. Lucrul s-a oprit numai şi aşteaptă însuflețirea 
următoare. 


O gândire pesimistă asupra frumosului, a forţei tinereții, pune piatra 
fundamentală a realizării acestora. După felul gândului pe care-l vom avea 
mai des, acela vom fi. Dvs. spuneți “NU”? Dar pacientul dvs. nu se 
gândeşte: “eu sunt tare”, ci dimpotriva: “cât îmi este de rău”. Pacienţii dvs. 
suferinzi de dispepsie nu zic: “vreau să am un stomac sănătos”, ci: “eu nu 
mai diger nimic”. Și din această cauză aşa este şi în realitate! ... Noi 
vindecăm bolile şi nu pe noi înşine. Vrem să ne dezmierdăm suferinţele 
noastre; dacă răcim tare, inconştient, tusea ne provoacă imediat milă de noi 
înşine; în timpul unui tratament corect, atât bolnavul, cât şi cei care-l 
înconjoară, ar trebui să se înarmeze împotriva bolii, imaginându-şi tabloul 
sănătăţii. 


Vindecările sunt tot atât de molipsitoare ca şi îmbolnăvirile. Sănăta-tea este 
tot atât de contagioasă ca şi pojarul. 


Oare cât nu ar da cei maturi pentru a avea membre tot atât de tinere şi 
elastice ca ale unui băiat de 12 ani! Picioare cu care se caţără în pomi, 
umblă şi aleargă pe balustrade - aleargă pentru că le place să alerge şi nu pot 
altfel! Dacă s-ar găsi asemenea membre de vânzare! Cât de mare ar fi 
cerința din partea obezilor şi obezelor, asemeni unor saci cu făina, cărora şi 
în faetoane le e greu şi se văicăresc. De ce oare omenirea, încă din cel mai 
fraged timp al vieţii, aproape fără nici o împotrivire, cu supuşenie chiar, se 
lasă să se îngraşe peste măsură, moleşindu-se, îngreunându-se? Mi se pare 
că facem un compromis cu asemenea înjosiri, denumindu-le “destoinicir”! 
Se înţelege de la sine că un bărbat care e şi tată, cetăţean şi alegător, unul 
din stâlpu statului, nu poate să zburde, să sară ca un june, fiindcă pur şi 
simplu nu poate face acest lucru. 


Purtăm cu noi toate neajunsurile, ca pe nişte odăjdii sfinte, şchiopă-tând, 
zicem: “Aşa trebuie să fie, pentru că nu poate fi altfel!”. 


În natură, în universuri, în oameni și în jurul lor, se îngrămădesc, din ce în 
ce, tot mai multe posibilități. Rapiditatea apariției depinde direct de felul 
cum cunoaştem toate aceste forțe noi, cum ne exersăm în vederea lor şi cum 
exersăm a le stăpâni. 


Dar ce lene!!! 


GÂNDURILE POZITIVE ŞI NEGATIVE 


Fără întrerupere, emanăm şi captăm elemente sufleteşti: ne asemă-năm cu o 
baterie electrică, care mai întâi emană forță, pentru ca mai apoi să fie din 
nou încărcată. Atunci când ne cheltuim puterile prin conversații, prin scris, 
prin meditații, sau prin diferite alte ocupaţii, suntem pozitivi; în caz contrar, 
suntem negativi. În timpul stării negative, sau de reîmprospă-tare, primim 
forțe şi elemente care vremelnic ne pot fi dăunătoare, sau ne pot aduce 
foloase veşnice! 


Există curente mentale otrăvitoare, după cum există şi vapori otrăvi-tori: 
arsenicali sau de alte metale. Să presupunem că omul, aflându-se în stare 
negativă, şi-ar petrece cel puţin o oră din timpul său în mijlocul unor 
deținuți cinici, supraîncărcaţi cu ură. De la ei ar absorbi elemente sufleteşti 
otrăvitoare, elemente îmbibate cu boli şi cu forţe distrugătoare, elemente 
incomparabil mai periculoase decât otrava, care a fost descoperită pe calea 
analizei chimice; fiindcă acţiunea lor e mai subtilă şi mai ascunsă, adeseori 
resimţindu-se numai după trecerea câtorva zile, când, greşit, efectul lor este 
atribuit altor cauze! 


E de o importanță covârșitoare mediul în care ne aflăm în timpul stării 
negative, fiindcă în acel timp, analog buretelui, absorbim fluidul sufletesc. 
După trecerea câtorva ore de lucru mental sau fizic, adică în stare pozitivă, 
în timpul în care am emanat forţa, starea negativă se prezintă ca un drept 
firesc şi o necesitate. Este o greşeală de a o înăbuşi artificial sau a o reţine; 
totuşi, această imprudenţă este necesară; e o stare care poate fi folositoare 
numai în condiţii minuţios alese. 


Un om obosit, într-o societate de oameni neliniştiți şi aflându-se în-tr-o 
stare de iritaţie febrilă, va recepționa, cel puţin pentru un timp, calitățile lor 
Josnice; iar ei, la rândul lor, nu vor extrage din el forțe psihice de care e 
aproape secătuit. Se poate spune, ca să ne exprimăm simbolic, că şi-a agăţat 
de el greutăţi de plumb. El va împrumuta, cel puţin pentru un timp scurt, 


felul lor de a gândi şi a interpreta lucrurile, subestimându-le. Va pierde 
încrederea şi va deveni îndoielnic. Acele proiecte, ce nu demult i se păreau 
solide şi uşor de realizat, vor deveni deodată întunecate. 


Curajul lui obişnuit se înlocuieşte cu teama. În starea sa de nehotărâre, el 
poate, într-un moment de zăpăceală, să cumpere lucruri absolut inutile, să 
spună ceva nepotrivit, sau să săvârşească ceva ce desigur nu s-ar face. El ar 
acționa altfel, dacă ar fi numai cu el însuşi, dacă ar emite gândurile lui 
proprii, iar nu absurdităţile întunecate al oamenilor care-l înconjoară. 


Pentru frecventarea necesară a marilor adunări, urmează să aleagă un timp 
mai dinamic al forței mentale, iar la primele semne de oboseală, să se 
retragă imediat. În orele când stăpânim forța, reprezentăm un magnet. 
Acesta respinge curentele vătămătoare, cărora le-am fi fost expuşi, dacă ne- 
am fi aflat în stare negativă. Deci, tot ce e mai bun în viaţă, vor obține 
oamenii “pozitivi”, luptătorii şi încăpăţinaţii! Cu toate acestea, nu e bine să 
fim întotdeauna “pozitivi” şi să emanăm din noi gânduri, căci atunci, omul 
alungă şi respinge de la sine multe chibzuinţe preţioase. În anumite timpuri, 
rezervoarele sufleteşti trebuiesc reînnoite; cu cât împrospătăm mai temeinic 
şi mai raţional conţinutul, cu atât e mai bine. Starea sufletească a omului 
pozitiv va slăbi inevitabil şi va simţi lipsa forţei dacă nu se va comporta 
totdeauna ostil față de gândurile străine, dacă nu-i va fi greu, va fi 
întotdeauna atent şi va absorbi necunoscutul şi noutatea; dacă nu va deosebi 
improbabilul de imposibil. Propria cunoştinţă mărginită îi va fi unica sferă 
de acţiune! În schimb, oamenii mereu negativi, cei care incontinuu 
recepționează, care se împacă cu părerea ultimului, pierzându-și încrederea 
în sine de la un simplu surâs sau ridicare din umeri, se aseamănă cu o 
canalizare prin care trec toate murdăriile; până la urmă, se înfundă ţevile şi 
nu permit trecerea curenților valoroşi; asemenea oameni pierd capacitatea 
de a emite forțe pozitive. 


In general, trebuie să ne conformăm regulii de a fi pozitivi în societate şi 
negativi în singurătatea corect pregătită. Omul care continuă în singurătate 
să se certe mental cu adversarul său, involuntar îşi consumă forţele. 


Singurătatea este necesară mai cu seamă omului care poartă pe umerii săi 
greutatea grijilor altora. În timpul unui asemenea repaos, nu se cuvine să ne 
permitem nici compătimirea, fiindcă ea ne subminează forţele şi tocmai ele 
trebuiesc adunate, pentru a ne aduce cele mai bune foloase. La fel, oratorul, 
înainte de a-şi pronunţa lungul său discurs, nu trebuie să care cărbuni pe 
scări, dorind astfel să ajute unui sărac lucrător cu ziua; această muncă ar 
omorâ în orator animația, forţa şi strălucirea minţii, poate chiar şi gândurile 
care, direct sau indirect, ar deschide căi noi pentru uşura-rea soartei nu 
numai a unuia, ci chiar a miilor de lucrători cu ziua. 


Omul care se învârteşte totdeauna într-o societate numeroasă, inevitabil 
pierde multe forţe, târând după sine atmosferele străine. Dar cel mai 
dăunător este faptul de a convieţui cu un om cu o dezvoltare mentală 
inferioară. În perioada pasivităţii, care inevitabil se întoarce înapoi totdeau- 
na, vom fi supuşi unor curente mult inferioare, indiferent de felul raporturi- 
lor, indiferent dacă acel om ne este frate, fiu sau soţ. Dintre doi oameni cu 
un nivel de dezvoltare mentală diferită, dar strâns legaţi sufletește unul de 
altul, va suferi şi va pierde totdeauna cel mai destoinic, mai fin şi care e mai 
la înalțime, fiindcă el este mai receptibil, pe când cel de esenţă inferioară e 
capabil să capteze numai o parte din ce 1-a fost trimis, restul necaptat se 
pierde fără cruţare şi fără nici un rost. 


Un contact între oameni este o formidabilă forță motrice (AGENS), pentru 
câştigarea fericirii şi succesului. “Contact”, aici înseamnă ceva 
incomparabil superior apropierii fizice. Suntem apropiaţi cu omul, în 
virtutea intensității contactului psihic; despărțirea nu joacă nici un rol aici. 
Acela care a fost timp îndelungat legat de un om cu dezvoltare mentală 
inferioară, nu poate rupe deodată undele comunicative sufleteşti, ce-i sunt 
trimise din acest izvor, în virtutea puterii de obişnuinţă. Trebuie să-l uităm, 
să nu ne gândim la el cu răutate; nu ne mai gândim deloc la el, numai în 
felul acesta se poate tăia firul telepatic şi să ne eliberăm. Pare aceasta rece, 
aspru, grozav? Dar care poate fi sensul, pentru doi oameni, de a păstra în 
amintire legătura dăunătoare pentru unul sau pentru amândoi? Căci dacă o 
parte suferă, cu timpul va suferi şi cealaltă! La fel e vătămător “pentru 


repaos” - prin urmare, în stare de pasivitate - a citi romane captivante, a te 
identifica cu eroi lor, a inspira, să zicem, o atmosferă absurdă, în timpul 
propriei slăbiciuni şi receptivităţi. 


În special în timpul când mâncăm, ar trebui să fim mai pasivi: cel care 
primeşte mâncarea, adică materialul necesar construirii corpului său, trebuie 
să facă aceasta într-o bună dispoziţie, liniştit, vesel şi echilibrat. A mânca şi 
a Ocărâ, a te certa sau a te gândi la afaceri înseamnă a fi pozitiv exact în acel 
timp când se cere o negativitate absolută. Dacă ocara şi cearta se produc 
verbal sau numai mental, se înţelege, nu are nici o importanță. Este 
dăunător de a lua masa cu omul pe care abia îl suporţi, de a cărui stare 
sufletească trebuie să te izolezi. Aceasta cere cheltuiala forţei şi pozitivi- 
tate. De aceea, numai oamenii legaţi cu o simpatie cristalină ar trebui să fie 
comeseni. Omul care se află adesea în singurătate atrage curente înrudite cu 
aspiraţiile lui sufleteşti: spaţiul se prezintă ca un magnet puternic, care cu 
timpul se încarcă cu propriile gânduri. Noi trăim atunci într-un plan mult 
mai pur, mai înalt, accesibil sugestiilor, care mai întii vor fi sfioase ca un vis 
tăinuit. Pe neaşteptate, apare nevoia de societate şi atunci iei, fără alegere, 
ceea ce îţi cade sub mână sau te laşi încântat de curente. Pacea internă este 
nimicită. Toate reveriile îți apar deodată, după părerea generală “pură 
absurditate”; judecata sănătoasă reîncepe să bârfească, să critice şi să nu 
mai contrazică tonul de behăit al turmei. După aceea, rămaşi din nou cu noi 
înşine, simțim o adâncă nemulţumire şi o indispoziţie; ne reproşăm cu 
mâhnire că am trădat drepturile sufletului nostru! Multe suflete mari suferă 
de apăsarea gândurilor parazitare, care se agaţă de ele şi, fără voia lor, le 
vatămă. 


Se înțelege că nimeni nu trebuie şi nu poate rămâne mult timp în 
singurătate; dar acela care are puterea să rupă cu relațiile lui inferioare, îşi 
deschide drumul, numai prin aceasta, către altele superioare. 


Omul care e înarmat cu puterea răbdării, a aşteptării, atrage în calea vieţii 
sale oameni care îi dau acel repaos adevărat şi acel ajutor pe care numai 
contactul îl poate da. 


Gândurile lui superioare servesc ca o verigă de unire între el şi posesorul 
gândurilor asemănătoare. Cel care se ţine tare de elementele sale inferioare, 
se desparte prin aceasta de lumea superioară căreia, până la un anumit grad, 
îi aparţine. 


In ce anume constau aşa-zisele relații prieteneşti? Oare nu în unica şi 
veşnica rumegare ale unora şi aceloraşi cuvinte şi gânduri, ale unora şi 
aceloraşi gesturi? Oare nu înseamnă că se suportă reciproc an după an? 


Adevărata viaţă vie este starea varietăţi, descoperirii noilor curente 
mentale. În ea se produce un schimb neîntrerupt de forțe şi gândiri între 
suflete de aceeaşi înălțime - iată izvoarele, ascensiunile până la o existenţă 
veşnică! 


Izvorul tinereţii corpului şi sufletului constă în capacitatea de a transforma, 
momentan, tot aparatul mental în pozitivitate, atunci când suntem 
înconjurați de gânduri grosolane; rămânând, în schimb, în negativi-tate, 
adică receptivi pentru izvoarele creatoare. 

Curajul să ne fie faclăra călăuzitoare! 

Să nu ne fie frică de nimic şi să nu considerăm nimic ca imposibil! 


Să nu urâm pe nimeni - ci numai să ne ferim de rătăcirile străine! 


Să iubim pe toţi, dar să acordăm încrederea cu prudenţă şi înţelepciune! 


UNELE PRESCRIPȚII PRACTICE SUFLETEŞTI 


Trăim într-un vârtej de senzaţii, cunoştinţe noi, experienţe noi şi, cu toate că 
am fost convinşi de adevărul lor, ele se pierd prea uşor în banalităţile 
obişnuite, în cele întâlnite în fiecare zi. 


Nimeni dintre noi nu poate să se bazeze, în prezent şi în viitor, că va trăi la 
înălțimea noilor legi, principii şi metode ale existenţei. Chiar dacă avem o 
deplină încredere în adevărul lor, se ascunde totuşi în noi o doză de 
încăpăţinare, care se împotriveşte tăcută. 


Această doză de încăpăţinare este materia, experienţa corpului, a sângelui, a 
celulelor. 


Şi de aceea, nu se pot repeta îndeajuns noile intuiţii (intuition): exis-tă 
“înalta autoritate”, forţa dominatoare care pătrunde şi înviorează totul. 


Noi compunem o parte a acestei forţe. 


Ca atare, posedăm aptitudinea de a tinde tăcuţi şi neobosiţi, prin rugăciune 
sau prin dorinţă, să ne îmbibăm cu tot mai multe calităţi înrudite acestei 
înalte forţe. 


Fiecare gând al nostru este o realitate, o forță. (Rog repetaţi de două ori 
aceasta). 


Fiecare gând reprezintă piatra pentru construcția soartei noastre, fie în bine 
fie în rău. 


Omul obligat să locuiască într-o casă urâtă, să se hrănească rău, să trăiască 
cu oameni grosolani şi banali, trebuie ca în fundul imaginației sale să se 
opună la tot ce este umilitor! El trebuie să-şi imagineze că locuieşte într-o 
casă frumoasă, că se hrăneşte cu mâncări alese, la o masă cu oameni 
distinşi; o asemenea stare sufletească îl va îndrepta către mai bine, fără 
amărăciuni, fără sforțăni. Fii bogat cu duhul, cu imaginaţia şi conştiinţa, 


după ele va urma şi bogăţia materială. Omul care se vede mereu pe treapta 
de jos a scării va rămâne pentru totdeauna pe ea. Starea predominantă - 
apăsătoare sau învingătoare - formează din timp toate condițiile fizice ale 
vieții. 


Nu pune niciodată granițe posibilităților viitoare. Niciodată nu spune: “Mai 
departe nu pot merge. Întotdeauna voi fi mai jos decât cutare sau cutare 
om !”. Sau: “Corpul meu trebuie să se ruineze şi să piară, fiindcă în trecut, 
multe corpuri omeneşti s-au ruinat şi au pierit.”. 


Nu gândi: “Capacitățile şi talentele mele sunt mediocre - eu voi trăi şi voi 
muri ca şi milioanele de oameni din jurul meu!”. 


In felul acesta, fără cunoştinţă de cauză, găsesc mulți şi nimeresc în sclavia 
înşelăciunii. Ei se încarcă cu toate relele şi consecinţele lor chinuitoare. 


Ei distrug posibilitatea de a trece cândva limita lumii actuale. Ei pleacă de 
pe cărarea înaltelor adevăruri, fără a avea nevoie. 


În fiecare om este împlântat germenul unei oarecare capacități, unui 
oarecare talent; fiecare are o vocație bine determinată, tot aşa exclusivă ca 
şi viețuirea sa; căci în creația fără sfârşit, nesfârşită este şi variația 
manifestărilor, fie că e viețuirea, apusul soarelui sau creierul omenesc. 


Să doreşti câteodată să fii eliberat de orice frică. Fiecare secundă consacrată 
unei asemenea dorințe ajută puţin eliberarii tale din robia fricii. Conştiinţa 
nesfârşită nu cunoaşte frica, dar vezi că veşnica ta succesiune constă într-o 
apropiere tot mai mare de conștiința infinită. 


Noi absorbim gândurile oamenilor simpatici nouă şi ale celor pe care îi 
vedem mai des. Dacă aceşti oameni sunt inferiori şi trăiesc mentalmente în 
sferele inferioare, atunci faptul acesta se reflectă în rău asupra noastră, căci 
într-o relație inegală este învinsă totdeauna mintea subtilă şi superioa-ră. 


Norocoşii ne întind gânduri despre succese, ca nişte fire. Acei fără noroc, 
cei ce nu reuşesc, emană dezordinea, lipsa răbdăriu sistematice sau lipsa 
puterii credinţei; noi absorbim toate acestea ca buretele apa. 


Este mai bine să nu ai cu nimeni nici un fel de raporturi, decât să întreţii 
relaţii cu oameni stupizi şi proşti, ce trăiesc fără nici un ţel; curentul lor 
mental ne izolează de fiinţele asemănătoare nouă, adevărații noştri prieteni. 


Când în vreo acţiune sau afacere, cădem într-o situaţie fără nici o ieşire, nu 
se cuvine a acţiona prompt, ci se cuvine a aştepta, îndepărtând chiar şi 
gândul de la chestiunea dificilă. Numai aceasta îți va întări energia şi 
iniţiativa. În acest mod, se adună forţele care curg din toate părţile. Ele se 
manifestă sub forma combinației, inspirației, circumstanţei afluente sau 
întâmplării. În timpul aşteptării nu ne-am oprit. Cererea noastră ne duce în 
curentul mental la întâlnirea cu chibzuinţa, cu ocazia! Omul care se bizuie 
în vreo acţiune exclusiv pe oameni, înseamnă că a şi alunecat de pe calea 
bună care ducea la izbândă. 


Despre acţiunile, planurile şi speranţele tale, să vorbeşti numai cu oameni în 
care ai încredere absolută şi ştii că-ţi doresc succesul. Niciodată nu te 
încrede în oamenii care te ascultă dintr-o simplă politeţe. Fiecare cuvânt 
exprimat înseamnă forţă pe care o răpeşti acţiunii tale. 


Numărul oamenilor în care poţi să te încrezi este extrem de restrâns. Căci o 
urare bună şi sinceră a unui singur prieten, care te ascultă timp de 10 
minute, cu atenție sinceră, reprezintă o adevărată forță vie, auxiliară, care 
alăturându-ţi-se, lucrează din acest moment în colaborare cu tine, pentru 
binele tău. 


Urmărind o ţintă măreaţă, vei fi călăuzit către oameni cărora le vei inspira 
încredere în tine şi pe care îi vei putea convinge vorbindu-le. 


Cerând pentru tine însuţi dreptatea, tu o ceri în numele întregii omeniri. 


A permite să te înşele, să te păcălească, să te chinuiască, fără a protesta 
mental sau verbal - te identifici cu înşelăciunea şi ticăloşia. 


Zece minute petrecute în reproşuri contra soartei tale sau în invidiu faţă de 
fericirea altuia, reprezintă o anumită cantitate de forță risipită pentru 
agravarea destinului tău. Fiecare gând de invidie sau de ură zboară înapoi ca 


şi bumerangul australienilor. A nutri simţuri rele împotriva marilor bogătaşi 
înseamnă o risipă care aduce nu numai nenorocire, ci ne distruge din vreme 
fericirea în pregătire. 


Se înţelege că nu trebuie să aşteptăm o eliberare momentană, când ele au 
devenit o a doua natură a noastră. 


Obiceiurile urâte, adunate o viaţă întreagă se dezrădăcinează numai încetul 
cu încetul. 


Camera dvs. este acel atelier în care ar trebui să se construiască noul “EU”, 
din noile elemente mentale. În această cameră nu trebuie permisă intrarea 
străinilor şi chiar noi ar trebui să ne petrecem acolo timpul numai atunci 
când suntem într-o bună dispoziţie şi voioşie. În ea trebuie să idealizăm şi 
să ne vedem visurile împlinite. 


Cu timpul, această cameră va fi încărcată literalmente cu fericire. Din 
fiecare obiect vor ţişni spre noi amintiri despre gândurile frumoase din 
trecut şi ne vor da posibilitatea să săvârşim fapte asemănătoare minunilor. 


O indispoziţie căreia te supui nu este altceva decât o boală. Un suflet bolnav 
îmbolnăveşte corpul! Majoritatea bolnavilor îşi pregătesc mental-mente, cu 
stăruinţă, ani de-a rândul, o îmbolnăvire definitivă. 


Din contră, cu cât ne aflăm mai mult timp într-o permanentă aştep-tare de 
viitor fericit, cu atât devine mai mic pericolul de a pierde această stare, 
chiar şi pentu scurt timp, fiindcă ea a devenit a doua noastră natură şi nu 
suntem în stare să o distrugem împreună cu toate acele stări nesfârşite şi 
plăcute ce decurg din ea. 


Toţi, fără excepție, suntem construiți din forţe denumite gânduri. Toate 
faptele noastre nu sunt altceva decât o neîntreruptă rugăciune! Se înţelege 
că rugăciunea nu se concepe aici ca o înşiruire de cuvinte cunoscute. Omul 
care meditează asupra părților obscure ale vieţii, gândindu-se mereu la 
dezamăgirile avute şi loviturile soartei, nu face altceva decât imploră 
dezamăgirile şi loviturile pentru viitor. 


Acel care aşteaptă nenorocirea, numai prin acest simplu fapt, se roagă ca ea 
să se întâmple şi, fără îndoială, nu va întârzia să vină. 


În societate, aducem cu noi nu numai corpul, ci şi aura noastră, care, 
inconştient, ne face să fim simpatici sau antipatici în faţa societăţii, 
indiferent că vorbim sau tăcem, căci ceea ce gândim este incomparabil mai 
important decât ceea ce spunem. Atmosfera specifică ce ne înconjoară 
atrage sau respinge. Ceea ce ni se întâmplă nu este altceva decât o 
consecinţă a stării noastre sufleteşti ce dăinuieşte de mai mulţi ani. 


Înclinarea către adevăr aduce cu timpul rezultatele cele mai bune şi 
durabile. Aceasta nu este un sentimentalism, ci pur şi simplu o ştiinţă. O 
asemenea direcţie dată gândurilor atrage împrejurări şi oameni în care poţi 
să ai încredere, suflete înrudite în care viaţa noastră îşi găseşte refugiu. 


“Să nu apună soarele înainte de a-ţi trece mânia”, în această rugăciune 
biblică constă taina sănătăţii. Omul care se culcă seara supărat şi mâhnit, 
mentalmente, în timpul somnului, se află în sfera răului şi adună supărări şi 
mâhniri pentru a doua zi. 


Graba este un obicei prost, care distruge mai multe vieți decât se crede. 
Grabnică, nerăbdătoarea legare a şireturilor încălțărilor de dimineaţă, atrage 
dupa sine o febrilitate pentru toată ziua. Fă rugăciuni ca să scapi din acest 
învălmăşag, ca să-ţi capeţi liniştea. Oamenii aspri ţin viaţa în mănuşi de 
arici. Ei dirijează totul cu mintea limpede, fără a da de bănuit, fără îndârțiri 
fizice inutile. 


Dacă dimineaţa la sculare simţi apăsarea a tot ce va urma în cursul zilei, ca 
de exemplu grijile casei, afacerile, cumpărăturile şi alte obligații urgente, 
trebuie să te aşezi pentru 30 de secunde şi să-ți zici: “Nu voi permite acestor 
obligații să mă domine. La început, am să mă ocup de un singur lucru, iar 
celelalte am să le las la o parte, până ce primul lucru va fi definitiv 
terminat.”. Aşa veţi avea toate şansele pentru reuşita împlinirii acestui lucru, 
iar după aceasta le veți îndeplini şi pe celelalte, în ordine, unele după altele. 


Elaborarea acestei stări liniştite a gândurilor concentrate ne transportă, deci, 
spre circumstanțe, întâmplări, evenimente şi cunoştinţe mult mai 
convenabile decât o stare semiconştientă de grabă nebună. 


Până în prezent, încă mai credem în diferitele neadevăruri. Credem 
inconştient. Rătăcirea ne este ascunsă. Şi în felul acesta continuăm a trăi 
conform rătăcirilor necunoscute. Din ele decurg suferinţele vieții noastre. 


Fă rugăciuni zilnice, ca să obţii capacitatea de a distinge falsul în concepţie 
şi să nu te sperii dacă vei descoperi incomparabil mai multă falsitate decât 
te aştepţi! 


Dacă eşti suferind şi crezi că un medicament sau sfatul doctorului te-ar 
putea ajuta, atunci ia medicamentul, urmează sfatul, dar sprijină-te mereu 
pe gândul: “lau această doctorie nu pentru vindecarea corpului meu, ci 
numai ca un ajutor pentru suflet, care, în curând, îşi va câştiga forțe şi 
capacităţi, ca să se poată ajuta totdeauna pe sine însuşi.”. 


Niciodată nu-ţi învăţa copilul să aibă pareri inferioare despre el însuşi. Dacă 
el se va obişnui cu aceasta, atunci şi alţii se vor învăţa să-l preţuiască mai 
întâi copil fiind, iar mai târziu ca om matur. 


Nimic nu influenţează atât de fatal personalitatea ca autoumilinţa. Mulţi 
copii încep viaţa moleşiți sub presiunea acestor sâcâieli de ani de-a rândul. 
Învăţaţi copilul nu numai să viseze reuşita, dar şi să fie sigur de ea. O 
aşteptare îndelungată a succesului aduce împrejurări, mijloace şi modali-tăți 
pentru a-l obține. 


Până în prezent, avem cele mai vagi noţiuni despre felul cum ar fi putut să 
fie viaţa şi ce fel de posibilități tăinuieşte ea. Ca atribut al vieţii relativ 
perfecte, se va ivi capacitatea omenirii de a-şi reînnoi corpul după dorinţă şi 
de a-l păstra în starea pe care o preferă. Un corp de o frumuseţe minunată şi 
care nu va cunoaşte nici o durere. 


Să zici: “aceasta trebuie să se întâmple” şi atunci, mii de forţe se vor pune 
în acţiune pentru realizarea dorinţei, de aceea, se recomandă pru-denţă în 
alegerea dorințelor - căci ele pot să se întoarcă ca blestem. Pentru această 


cauză, trebuie să-ţi dezvolți smerenia în fața conştiinţei nesfârşite; fu 
întotdeauna pregătit pentru receptarea undelor din sfere înalte, care te învaţă 
să cunoşti valorile adevărate - precum şi ceea ce trebuie să doreşti! 


Viaţa omului - bărbat sau femeie - nu poate fi perfectă. Omul nu este în 
stare să-şi hotărască forţele, până ce nu-şi va găsi un al doilea “EU”, până 
ce nu-şi va întâlni completarea sa în sexul opus şi până când nu-l va cunoaş- 
te spiritualiceşte. După o asemenea cunoaştere, despărţirea este imposi-bilă. 


In timpul mesei, vom ţine întotdeauna seama că, odată cu fiecare 
îmbucătură pe care o înghiţim, construim în corpul nostru gândul cores- 
punzător cu starea noastră sufletească. 


In timpul mesei, dăți silința să fu vesel, scutit de orice griji şi plin de 
speranţă. Și dacă nu poți să ai şi să păstrezi o astfel de stare, atunci să o 
evoci prin rugăciune! 


Ziua şi noaptea, fă rugăciuni pentru conştiinţa nesfârşită a înţelep-ciunii 
superioare, a forţei şi bucuriei. Să recunoşti cu smerenie sufletească 
superioritatea conştiinţei nesfârşite, înseamnă într-adevăr a te deda cu trup 
şi suflet bunului superior. Undele superioare ale înţelepciunii trec toate prin 
existenţa noastră, dacă ne aflăm pe adevărata cale pentru a le recep-ţiona 
unde, care, încetul cu încetul, ne vor elibera de rătăciri şi ne vor conduce de 
la mai bun, la perfecțiune. 


Conştiinţa aceasta ne transpune treptat într-o nouă sferă, pe o altă cale a 
Vieţii şi ne apropie de acei de care avem mai multă nevoie. 


DUMNEZEU ÎN ARBORI 


E fericit omul care iubeşte copacii. Copacii mari, crescuţi în sălbati-cie şi 
libertate, acolo unde i-a sădit nesfârşita forţă şi unde nu poate pătrun-de 
îngrijirea omenească. Tot ce e sălbatic, natural, e mai apropiat de uni-vers, 
inspiră mai real şi mai pur ritmul spiritual al infinitului. lată de ce, ne 
cuprinde o nespusă bucurie în mijlocul naturii sălbatice, în pădure, în munţi, 
în general acolo unde nu sunt urme ale culturii omeneşti. 


Noi inspirăm emanaţiile neîntrerupte, iradiate de copaci, munţi, păsări şi de 
toate celelalte varietăţi ale infinitului! Această emanaţie tămă-duieşte şi 
reînnoieşte. E mai vitală decât aerul! Această emanaţie este forța psihică 
izvorâtă din tot ce este viu. Această emanaţie nu o veţi găsi nicio-dată în 
oraşe şi nici în parcurile şi grădinile cultivate. E fericit omul care iubeşte 
profund şi devotat arborii sălbatici, păsările şi animalele, ca pe nişte egali ai 
săi, ştiind bine că şi ei, la rândul lor, îl răsplătesc din plin pentru această 
iubire! Tot ce e vieţuitor, răspunde la simpatie şi la antipa-tie. Noi suntem 
reprezentanţii unei părți a “conştiinţei infinite”, arborii sunt reprezentanţii 
alteia. lar iubirea este un element nevăzut - “apa vie” a lumii, care se 
rostogoleşte în valuri mari, dintr-o parte spre alta a cosmosu-lui invizibil ce 
ne înconjoară. Arborele - gândul viu al lui Dumnezeu -merită toată atenţia 
noastră. El conţine, poate, înţelepciunea care nouă ne lipseşte, căci fiecare 
observare atentă a arborelui ne dă putinţa de a dobândi organisme cu mai 
multă curăţenie, frumuseţe şi sănătate. Vrem să ne izbăvim definitiv de boli, 
să avem o inimă mai uşoară şi un spirit plin cu bucuria de viaţă. Pentru 
fiecare zi care vine, dorim o viaţă nouă, o nouă bucurie! Deoarece corpurile 
noastre trebuie să devină, cu anii, mai uşoare, nu mai grele. Vrem deplin să 
cunoaştem cu fiecare celulă infinitul - vrem să reuşim a vedea spectacolul 
nemuririi! 


Ne trebuiesc capacități încă necunoscute “muritorilor”. Vrem să ne eliberăm 
de tot ce ne e fatal organismului, de suferinţe şi de moartea corpului 
pământesc! 


Sunt, oare, în stare arborii să ne dea toate acestea? Da, ei au putinţa să ne 
ajute, imediat ce vom reuşi să pătrundem în sufletul lor. Trebuie, însă, să 
înţelegem rolul lor în “fiinţa infinită”. Prea puţin vom afla despre viaţa lor, 
atâta timp cât vom vedea în ei numai combustibil pentru încălzit şi material 
pentru butoaie. Acela care, într-adevăr, va reuşi să iubească Conştiinţa 
Infinită, în toate manifestările sale, va fi răsplătit pentru iubirea sa, prin 
îmbibarea cu o parte de înţelepciune, proprie naturii acesteia. O contopire a 
iubirii cu concepția despre arbori va învăța omenirea să tragă din păduri 
foloase incomparabil mai mari decât materialul pentru costrucții şi 
combustibil. Iubirea îi va şopti omului în ce mod, pădurile cu înaltele şi 
imensele suprafeţe, cu miliarde de tulpini, ramuri şi frunze, servesc drept 
cabluri ideale pentru elementul spiritual superior, pe care ele îl acumulea-ză 
şi-l redau omului, în proporție cu capacitatea lui de receptivitate. Fiecare 
din aceste forme ale existenţei posedă o putere specială - elixirul vital 
pentru sufletul sensibil - pe care simpatia ne-o transmite nouă. Însă, iubirea 
cere reciprocitate. Putem să căpătam această iubire din infinit, proporțional 
cu iubirea noastră faţă de fiecare formă a existenţei, fie aceasta un tufiş, 
fruct, insectă sau pasăre. Nimeni nu distruge şi nu violează ceea ce iubeşte 
sincer. Elementul specific fiecărei forme a existenţei care ni se transmite, 
este însăşi viaţa! În măsura absorbirii, se vor deştepta în noi forţe al căror 
sens poate fi înţeles numai prin cuvintul “minune”. 


Tăiaţi pădurile şi veţi distruge aceste forţe. Înlocuiţi arborii sălbatici cu cei 
artificiali - aceste forţe vor degenera. Astfel, pomii roditori dau, în urma 
altoirii, “fructe nobile”; dar, din punct de vedere al pomului sălbatic, sunt 
fructele degenerării artificiale, de exemplu mărul Caleville; în lumea 
animală - ficatul gâştei îndopate. 


Raportul nostru faţă de arbori şi de tot ce e viu, se va schimba cu totul, pe 
măsură ce vom ajunge tinereţea veşnică, fericirea şi sănătatea. Iubind 
arborii, plantele, insectele şi păsările, noi le vom lăsa în voia lor, şi vom 
primi drept mulţumire o parte din forţa nesfârşită, proprie vieții lor. 


“Dar cum să trăim” - ne vom întreba - “fără lemne, fără hrană vegetală şi 
animală?”. 


Trebuie oare să existe veşnic numai o singură formă a existenţei? Oare nu 
pot fi schimbate condiţiile existenţei, în legătură cu noile simţuri? Instinctul 
a milioane de oameni respinge azi hrana animală. Se înţelege de la sine, că 
omenirea nu va înceta deodată brutalitatea sa asupra lumii animale şi 
vegetale. Atât timp cât va exista cerința unei astfel de alimen-taţii, ea 
trebuie satisfăcută; valoarea constă în dispariția naturală a unor astfel de 
dorinţe. Numai atunci, sub călăuza spiritului, se va ajunge la o schimbare 
organică internă definitivă. Până în prezent, rătăcirea omenirii constă în 
aceea că ea încearcă să se însufleţească cu ajutorul propriei sale puteri de 
voinţă, impunându-şi postul, pocăinţa şi abţinerea de la ceea ce îi era mai 
trebuincios. Însă, asemenea mijloace nu izbăveau de boli, decăderi şi 
moarte, nu-i împrospătau corpul; ele se ditrugeau tot aşa ca şi corpurile 
chefliilor şi beţivilor. Ascetismul este o insuficiență a încrederii în gran- 
doarea “forţei nesfârşite”, care ne duce până la cea mai înaltă treaptă a 
existenţei. E cel mai mare păcat a dori să te vindeci pe tine însuţi, separând 
omul, chiar şi numai vremelnic, de “Conştiinţa Infinită”, care-i transmite 
viaţă, odată ce el o cere cu încredere. Eliberarea de vicii, neajunsuri şi de 
alte obiceiuri se poate obține numai prin ruga insistentă de a stinge cerinţele 
care le provoacă. 


“Conştiinţa Infinită” zice la fiecare respiraţie: “Veniţi la mine, cereţi, 
căutați-mă în toată creaţia şi eu am să vă reînnoiesc veşnic corpurile şi 
sufletele”; patimele şi dorinţele voastre se vor schimba treptat şi, odată cu 
ele, va dispărea toată grosolănia şi contradicția oricărei legi; în schimb, veți 
gusta bucuriile spirituale, care acum sunt inaccesibile muritorilor. 


Odată învăţaţi a duce o viaţă superioară şi, prin aceasta, mai îndelungată - şi 
aşa va fi - vom respecta tot ce e vieţuitor şi, din iubire, le vom lăsa în 
libertate. Iubim nu păsărica închisă în colivie, ci numai capri-ciul nostru. În 
felul acesta, înalta iubire faţă de tot ce vieţuieşte este calea către viaţa 
însăşi, care se scurge către noi, nu numai din arbori, păsări şi insecte, ci şi 
din fulgul de zăpadă care se învârteşte căzând, din uragane şi mări. Nu în 
sens figurat, ci ca forţă vie! Oare de ce noi nu iubim încă astfel? Nu ştim! E 
deajuns a vedea calea care ne eliberează de tot ce e rău. 


DESPRE FOLOASELE VISĂRII 


Să nu ne gândim continuu. Acest lucru este obositor şi atrage după sine 
repetarea unora şi aceloraşi gânduri. 


Capacitatea de a întrerupe gândurile pozitive după dorinţa sa, a visa într-o 
stare completă de pace fizică, conţine în sine una din cele mai nobile 
izvoare de putere şi beatitudine. Să te uiţi numai în acel colţişor al 
peisajului pe care îl visezi sau să construieşti în linişte castele imaginare. 


Şaizeci de secunde închinate meditaţiei dau tot atâtea secunde de pace şi 
reîmprospătare sufletească şi trupească. Chiar şi în domeniul infe-rior al 
succesului material, va rămâne învingător acela care va fi în stare să se 
odihnească după propria voinţă, adică să rămână pasiv şi să înlăture de la 
sine, după bunul plac, toate gândurile. În mâinile lui sunt frânele vieţii, căci 
în momentul auto-adâncirii, 1 se deschid porţile pentru noi gânduri, proiecte 
şi intreprinderi, care, apoi, în stare de completă conştiinţă, păstrându-se în 
memorie - se realizează. 


Toţi oamenii contemporani se învârtesc neproductiv, din an în an, în cercul 
vicios al unora şi aceloraşi gânduri! E clar că ei, într-o asemenea stare de 
goană, nu sunt capabili să observe în calea lor întâlnirile cu posibilitățile şi 
chiar dacă le-ar observa, le lipseşte, totuşi, curajul de a se agăța energic de 
ele. 


Automat, în puterea obişnuinţei, ei fac unul şi acelaşi lucru, zi după zi. 
Starea lor sufletească îi subjugă definitiv şi îi ţine sub greutatea gândurilor 
sclave! Mereu li se pare că trebuie să realizeze ceva “folositor”! Chiar şi în 
somn, ei se zbat prosteşte... ca şi caii orbi în arcan! Se trezesc dimineaţa 
obosiţi... Somnul este elixirul vital numai pentru aceia care au învăţat a fi 
visători, a se adânci în sine, a se concentra. 


Interpretarea în sine nu constă în denumire!... In timpul călătoriilor pe 
mare, aceşti oameni sunt ca nişte sălbatici neastâmpăraţi, se reped fără nici 
un ţel prin întregul vapor, trecând dintr-o cabină în alta! In tren, ei aşteaptă 


nerăbdători momentul sosirii la destinaţie, odată sosiți, nu ştiu ce să facă cu 
ei înşişi. La ei acasă se agită veşnic, iar rezultatul e că ziua le-a trecut fără 
nici un folos! 


Incordarea lor mintală nu a dat nimic! 


Țigările generalului Grait au repurtat mai multe victorii decât spada lui! 
Neluând în considerație vătămarea produsă de nicotină, o singură tragere a 
fumului din ţigară şi expiraţia lui, o observare involuntară a nouraşilor de 
fum care se evaporă, evoca starea de reverie, de visare-pasivă, în timpul 
căreia sufletul nu numai că se odihneşte, ci şi recepționează noile intuiții. 


Prin aceasta însă, nici nu recomandăm şi nici nu condamnăm tutunul: el 
reprezintă una din acele multe mijloace imperfecte pentru crearea stării 
dorite, care, desigur, poate fi atinsă prin alte căi lăuntrice, mult mai solide şi 
mai convenabile. 


Iată o cale din multe: să încerce cititorul acestor pagini să se oprească din 
când în când, să se lase pe spătarul scaunului, cu mâinile atârnând pasiv, să 
nu se gândească absolut la nimic, timp de 3-5 secunde! Un nouraş, o 
coloană de fum, o cracă legănată de vânt îi pot atrage privirea. 


Dar acela care nu este în stare să se odihnească cu sufletul şi corpul, nici 
chiar timp de 5 secunde - astfel de oameni sunt mulți — să evite, cel puţin, 
mişcările nervoase prea bruşte. Aceasta va fi prima lecţie de înaltă artă a 
visării şi a abstracţiei mentale. Sufletul lui şi-a atras către sine atomul forţei 
vivificatoare, care nu poate să mai dispară. Dacă trebuie să învingi agitația 
înrădăcinată în toată viaţa din trecut, nu se poate conta pe o deplină şi 
imediată reuşită. Totuşi, germenul calmului este împlântat deja! Acest gând 
nu va mai dispare niciodată. Omul să nu prelucreze însă acest gând cu prea 
mare încordare. Totul va creşte şi se va dezvălui de la sine. 


Stă în puterea fiecărui om să domine în mod armonios sufletul şi corpul, 
chiar şi în cele mai neînsemnate acţiuni - fals denumite astfel - cum ar fi de 
exemplu, în felul de a te scula, a umbla, a răsfoi o carte, etc. 


Omul care e capabil să rămână în starea de contemplare după propria sa 
dorinţă, va gusta şi el din bucuria unui somn sănătos şi reînnoitor; ...căci 
starea predominantă de peste zi condiționează starea nopţii viitoare. 
Insomnia corespunde distrării, “spasmul” gândirii, care ceasuri întregi nu dă 
odihnă corpului omului obosit... De îndată ce cultivăm liniştea, creşte şi 
capacitatea voinței de a provoca momentan somnul, adică completa 
pasivitate. 


Exerciţiile dispoziţiilor mentale se prescriu exclusiv atunci când acestea 
prezintă comoditatea necesară şi când se fac cu plăcere... În caz contrar, 
reuşita întârzie. Taina şi farmecul dezvoltării interioare constă în aceea că, 
la fel cu iarba câmpului, ea creşte inconştient. După câţiva ani, toate 
mişcările noastre vor căpăta mlădiere, armonie. În anarhia mentală actuală, 
corpul omului, de fapt, se rupe în bucăţi, sub presiunea gândurilor 
dezordonate şi necontrolate!... Odată cu mărirea clarității spiritului, fiecare 
mişcare, fiecare pas vor deveni un izvor de satisfacție, ne mai fiind o 
piedică în timpul goanei inutile şi fără nici un ţel. Fac bine numai prin aceea 
că iubesc; încetul cu încetul, toată viaţa se compune din elemente definite, 
care nu se distrug reciproc unul pe altul. Aceste exerciţii simple vor 
transforma fiecare acţiune a noastră într-un magnet din ce în ce mai puternic 
şi de o forţă miraculoasă. 


Hristos şi Moise, toţi clarvăzătorii şi magii se aflau în “pace”. Acumulată în 
felul acesta, forța sufletească era apoi dirijată asupra bolnavului pe care-l 
renăştea. În povestirea despre Marta şi Maria, ultima şi-a ales partea cea 
mai bună, căci nu se ocupa de bucătărie, ea lucra în linişte asupra 
dezvoltării corecte a forțelor sale şi putea în câteva secunde să producă mai 
mult decât Marta, care ducea toată greutatea lucrului casnic. 


Marta istovea... Maria se împrospăta!... Cultivarea păcii măreşte prezenţa 
de spirit. Cu alte cuvinte, aceasta este o capacitate de a te folosi în orice 
moment, de toată cunoştinţa ta, de toată energia ta, de hotărâre şi tactică. 
Chiar simplul fapt al prezenţei, în acelaşi moment, a tuturor calităților, le 
redă valoarea. Ele sunt concentrate într-o linişte spirituală, nu fug după o 
mie de obiecte împrăştiate. 


Starea de contemplare este la fel cu o garnizoană odihnită a cetăţii care 
gândeşte. Oamenii timizi, nervoşi şi, prin aceasta, întotdeauna obosiţi, se 
evidenţiază rar prin ceva; ei nu reprezintă magnete care, lucrând în linişte, 
devin din ce în ce tot mai puternici, în loc să slăbească. 


Prin priceperea de a-ţi conserva forţele şi a-ţi odihni spiritul, se obţin nervi 
de oţel: dintr-un asemenea om va radia un fluid capabil să îmblânzească 
calul sălbatic! Curajul se aseamănă cu un nor de magnet, pe care nimic nu-l 
poate străpunge! 


In asemenea cazuri, posibilităţile sunt nelimitate. Se poate dezvolta în corp 
şi în fiecare organ, o forţă de opoziţie la toate influenţele materiale, de zece 
ori mai mare decât până în prezent. 


Capacitatea de a te da visării poate fi - ca şi oricare alta - dezvoltată 
exagerat, de exemplu: la oamenii care trăiesc parcă într-un semi-somn, 
nedându-şi socoteală de ceea ce face corpul lor. Lor le lipseşte forţa pozitivă 
de a acţiona după dorinţa lor proprie, atunci când e necesar. Urmează a se 
stabili echilibrul între totalul forțelor pozitive; omul trebuie să se înveţe a 
trece dintr-o stare în alta când, unde şi pe cât timp va voi. 


În această operaţie, venitul şi cheltuiala forței poate fi stabilită cu o 
exactitate atât de mare, încât pe timpul schimbării stării să rămână 
întotdeauna un mic excedent de forţă acumulată. 


In prezent, mulți, când îşi dau forţele lor spirituale, nu-şi păstrează rezerve 
necesare şi, în cazuri neprevăzute, se trezesc absolut neputincioşi. 


Odată cu dezvoltarea capacităţii de a deveni contemplativ, se schimbă şi 
respirația şi bătăile inimii. Respirația se prelucrează de diafragmă. “Prana- 
Yama” - inspirația şi expiraţia lentă, sistematică, a yoghinilor hinduşi — 
reprezintă consecinţa exterioară naturală a stării lăuntrice, cu toate semnele 
minunate ale sufletului şi corpului. 


Există respiraţia sufletului, ritmul psihic, a cărei coordonare evidentă se 
manifestă prin respiraţia plămânilor. 


Omul, care trăieşte în curentul gândurilor creatoare, e dotat cu capacitatea 
de a trage din acest curent un element particular - Prana hinduşilor - 
atmosfera mai curată, mai puternică şi mai vitală decât aerul pământului. 
Din acest eter dumnezeiesc omul capătă elixirul vital, care în sfera 
materială dă forţe neobişnuite pentru desăvârşirea faptelor vitale eroice, 
atunci când e necesar. 


TAINA SOMNULUI ŞI DEDUBLAREA VIEŢII NOASTRE 


Noi trăim şi acţionăm, suferim şi ne bucurăm în somn, tot aşa ca şi în stare 
de veghe. În timpul somnului, trăim cu simţurile mult mai ascuţite; 
germenii lor sunt sădiți în fiecare din noi, iar copia lor grosolană se 
manifestă prin vedere, miros, pipăire, gust şi auz. 


La trezire, când simţurile noastre exterioare încep să funcţioneze, faza 
viețuirii amintită mai sus, se stinge. 


Conştiinţa de zi reține numai unele frânturi, de multe ori fără nici o legătură 
între ele, scene şi întâmplări vagi şi încurcate, trăite în timpul somnului. 


Visele, sunt urmele obscure ale adevăratei noastre vieţi, interpretate în alte 
planuri de simţire. În acest timp, corpul şi sufletul sunt legate prin 
conexiune mintala - chiar şi atunci când sufletul călătoreşte departe de corp. 
Prin mijlocirea acestei legături, sufletul călătoreşte departe de corp. Prin 
mijlocirea acestei legături, sufletul, care se odihneşte, transmite curentul 
vital, folositor sau dăunător, corespunzător cu stratul mental în care sufletul 
se învârteşte. 


Moartea, adică descompunerea corpului, începe după ruperea acestei 
legături. Odată cu dezvoltarea sufletului - se dezvoltă şi capacitatea de a 
putea absorbi noi gânduri, noi adevăruri; legătura, care uneşte sufletul cu 
corpul, devenind tot mai puternică şi ajungând la un moment dat 
indisolubilă. 


Astfel, noi reprezentăm unirea a două fiinţe, care, inconştient, trăiesc 
împreună, două vieți diferite, în două lumi apropiate în spațiu. 


Amintirile noastre sunt de două feluri: materiale, care nu cuprind înăuntrul 
lor esenţa spirituală şi spirituale, care înlătură viaţa noastră de zi. 


Chiar apostolul Pavel vorbeşte despre corpul sufletesc (fizic) şi cel spiritual. 
Întâia Epistolă a lui Pavel către Corinteni II 14, 15. “Corpul spiritual 
trăieşte în acelaşi timp cu cel fizic, iar după descompunerea ultimului, 
continuă să vieţuiască, aşa după cum a vieţuit şi până la naştere.”. 


Aceste două fiinţe, unite în fiecare om, posedând un spirit, rămân totuşi 
străine una de alta. Ziua, spiritul se foloseşte de corp, ca şi minierul de 
hainele groase cu care coboară în mina adâncă. Într-o altă existenţă, adică în 
somn, el nu se călăuzeşte de simţurile fizice... însă tot ce a retrăit “acolo” 
(adică în vis), apare la lumina conştiinţei de zi, ca reamintirea unui vis, 
reamintire corespunzătoare gândurilor şi senzaţiilor manifestate ziua. 


Odată cu dezvoltarea adevăratului nostru “EU”, căpătăm priceperea de a ne 
adresa direct acestei înalte grupe de simţuri, fără să le transpunem mai întâi 
în lumea fizică. 


Fiecare cuprindem în noi o jumătate din lume, o jumătate din viaţa care, 
nerăbdătoare, aşteaptă o prelucrare şi o mai variată studiere. 


Intr-o directă dependenţă de dezvoltare a spiritului nostru în viaţa prezentă 
sau în una din vieţile viitoare, aceste două lumi se vor contopi tot mai mult 
şi ne vor deschide calea vieţuirii conştiente, în amândouă. 


Implorarea, ruga, ne va apropia de descoperirea acestei taine. Dorinţa 
neîntreruptă şi insistentă de a cunoaşte Adevărul, ne va trezi forțele virtuale 
(germenii lor dormitează în noi) şi ne va schimba complet viaţa noastră, 
destul de tristă altfel. 


Atunci vom contempla fericiți cele două înfățişăni ale existenţei noastre. 
Azi, cunoaşterea lor ne-ar fi de puţin folos. 


Prea ne-am obişnuit, în ignoranţa noastră, să călătorim cu acelaşi 
neastâmpăr şi dezechilibru, în somn ca şi în starea de veghe. Din fericire, nu 
ne rămâne mult în memorie, căci relele consecinţe ale hoinărelii în sferele 
spirituale inferioare, din timpul somnului, se reflectă asupra noastră. Două 
ore petrecute în strălucitoarele împărăţu ale somnului ne aduc mai mult 
decât zece ore în sferele inferioare. 


Somnul ne mai aduce odihna şi reîmprospătarea corpului, nu însă şi a 
spiritului. Ochiul care vede în somn, poate pătrunde până la extremitatea 
hotarului de gândire. În timpul somnului, spiritul nostru trăieşte în lumea 
spirituală corespunzătoare lui; de acolo, el se întoarce îmbibat cu elemen- 
tele mentale specifice, transmițând corpului puterea sau slăbiciunea, starea 
de mulţumire sau de amărăciune. 


Spiritul aduce corpului, din împărăția somnului, bogății proporţionale cu 
gradul lui de puritate, tendinţa spre putere şi bunătate,... credinţa în marile 
posibilități ale existenţei, veşnica reîmprospătare a minunatului corp 
sănătos. Dimpotrivă, un spirit îngust şi invidios aduce numai elementele 
descompunerii. Somnul nu este întotdeauna o odihnă! Somnul agitat, 
îngrijorat şi morocănos rătăceşte (daca nu intervine rugăciunea pentru pace 
şi putere) într-un spaţiu agitat, iar la întoarcere, în momentul deşteptării, 
transmite corpului tulburarea acumulată. Spiritul care îşi înclină gândul spre 
boală, trece în lumea suferințelor şi le revarsă apoi asupra vieţii de zi. 


De aceea, bolnavul, mai ales înainte de somn, trebuie să se gândească la 
sănătate, trebuie să repete: “E vătămat numai instrumentul de care mă 
folosesc. Eu sunt ceea ce gândesc despre mine. “EUL” meu spiritual este 
sănătos şi îmi va aduce vindecarea trupului în timpul somnului.”. Să-şi 
repete aceasta în fiecare seară. Dacă rezultatul nu va veni imediat, atunci el 
trebuie să se examineze, căci se poate întâmpla ca o viaţă întreagă de 
gândire greşită să aibă nevoie de corectare, iar dezvoltarea lui spirituală să-l 
elibereze treptat de rătăciri, pentru ca, neândoielnic, să-şi ajungă ţinta. 


Viaţa necunoscută a somnului este mai importantă decât trăirea în stare de 
veghe, ea fiind consacrată vieţii şi dezvoltări simţurilor spirituale. 
Adevăratul nostru “EU” este acea forță nevăzută, pe care ne-o mărturisesc 
toate gândurile noastre. Ultima şi cea mai de seamă, aceea care plăsmuieşte 
baza stării noastre sufleteşti, e primăvara. Ea ne alimentează şi e însăşi 
izvorul vieții. 


Spiritul comunică corpului, în somn, convingerile şi părerile propriei lui 
naturi. Omul care crede cu fermitate şi perseverenţă în inevitabila bătrâneţe 
şi decădere, va primi de la spiritul său elementele mentale ale morții. Acela 


care, în timpul veghei, va avea îndoieli asupra necesităţii absolute a morții 
corpului, se va întreba dacă această convingere nu se bazează pe o prea 
scurtă experienţă a omenirii. E de ajuns un singur gând, pentru a păzi omul 
de rătăcirea veşnică din timpul somnului, în sferele inferioare ale 
pozitivismului şi a morţii, de care omenirea nu se poate elibera. Chiar 
numai “rugăciunea de credinţă” în nemurirea fizică, aduce cu timpul semne 
şi dovezi în favoarea acestei credinţe. Atunci, noaptea, în cursul multor ore 
de somn, spiritul se opreşte asupra gândurilor de tinereţe şi putere, îşi 
îmbibă cu ele corpul, pentru aproape încă o jumătate de viaţă. Elementele 
corpului sunt în veşnică transformare. Corpul nostru de azi nu e acelaşi cu 
cel pe care îl posedam cu 12 ani în urmă. Nici spiritul nu e acelaşi care a 
fost, iar odată cu el, se schimbă şi celulele organismului. Transformările din 
corp se produc şi depind de pătrunderea spiritului nostru cu noi adevăruri 
sau de împietrirea lui în vechile rătăciri. Fiecare credinţă se materializează 
în carne şi sânge. Purtăm, într-adevăr, cu noi gândurile care ne domină. 
Crezând în ruinarea fizică, ea se va produce! Spiritul transmite în toate 
organele elementele lor spirituale (extrase din lumea lui); ultimele elemente 
din invizibil se materializează în carne şi sânge, ca şi pomii care produc din 
parțile nevăzute ale pământului şi aerului - frunze şi fructe!... Individul 
încăpăţinat ani de-a rândul, în una şi aceeaşi rătăcire, introduce în corpul 
său elementele şi materializarea acestei rătăciri. În sine, un păcat, a cărui 
semne sunt urâciunea, ruinarea forţelor, moartea — suferințe fizice sau 
spirituale. 


Oricare ar fi îngustimea spiritului, el tinde totuşi către o mai înaltă 
existenţă, de unde va lua, introducând corpului în somn, o parte de forţă 
mult mai fină, cu toate că şi aceasta va fi oarecum diluată şi slăbită... 


Spiritul, nu mintea, la omul de 80 - 90 de ani, e mai puternic decât la cel 
care moare la vârsta de 30 de ani. Cu cât spiritul e mai puternic, cu atât el 
cere instinctiv (absolut inconştient), o forță mai mare. Greşeala 
fundamentală a oamenilor de 80 şi 90 de ani este credința în moartea 
inevitabilă. Acest gând a devenit “idee fixă”; împărtăşit şi mereu exprimat 
de toți care-l înconjoară, se condensează asupra bătrânului, ca un nor. El 


creşte cu o forță uriaşă - “forţa inevitabilului” - îndreptată într-o direcție 
greşită. Ea poate ajunge, după dorinţă, o impunătoare forță distrugătoare sau 
creatoare! 


Rugăciunea de dimineaţă, pentru ziua care începe în existenţa materială, ar 
trebui să cuprindă în ea implorarea ajutorului Conştiinţei Infinite, pentru a 
primi partea noastră de la tot ce e vieţuitor; arbore, nor, ocean, păsări, stele 
şi soare. Ceea ce vedem noi, formează numai o infimă parte din creaţia lor; 
dincolo se află o a doua viaţă, element, taină, spirit care porunceşte, pune în 
mişcare, înviorează şi care nu poate fi perceptibilă simţurilor noastre fizice! 
Sufletul nostru posedă minunata capacitate de a trage către sine o parte din 
această forță vie, a o păstra şi a şi-o însuşi pentru totdeauna. Conştiinţa 
Nesfârşită se află în tot. Meditând asupra miliardelor de forme vii, noi ne 
adâncim în această nesfârşită Conştiinţă, ne contopim tot mai mult în ea şi 
ne însuşim o parte din grațiile sau forţele specifice tuturor vietăților. 


În viaţa de zi, simţurilor noastre fizice (corect dirijate) pot atrage către sine 
aceste forțe. Oricât am fi de ocupați, am putea găsi întotdeauna o clipă 
pentru asemenea meditaţie, care să reprezinte, în sine, o forţa crea-toare. 
Lucrul din timpul nopții e altul, dar şi forța acumulată ziua înviorea-ză 
spiritul şi-l ajută să pătrundă mai adânc în lumea nevăzută, din care el 
trebuie să aducă comori de altă natură. Cu cât spiritul se urcă mai sus, cu 
atât este mai subtil elementul spiritual absorbit acolo; cu aceeaşi gradaţie, 
sporesc şi simţurile spirituale, câştigând în cele din urmă proprietatea de a 
pătrunde în viaţa de zi... Spiritul şi corpul acționează reciproc unul asupra 
celuilalt, se întăresc, se completează, se transformă unul pe altul... Corpul 
corespunde rădăcinii unui copac, spiritul - crengilor şi frunzelor. Rădăcinile 
sug din pământ seva care hrăneşte trunchiul, ramurile, frunzele, florile şi 
fructele. Frunzele şi ramurile verzi, pe de altă parte, extrag din lumină şi 
aer, elemente, fără de care, trunchiul şi rădăcinile s-ar pierde. Asemeni 
frunzelor, spiritul bine îndrumat, absoarbe elemente (astrale) de sus şi le 
transmite vieţii corpului în timpul stării lui de veghe. Corpul, - rădăcina -, la 
rândul său, aduce din adâncuri, prin mijlocirea puternicului şi totuşi 
subtilului curent al firii, reîmprospătarea forţei pentru spirit. În felul acesta, 
unii oameni, după cele mărturisite în Vechiul Testament, “umblau în faţa 


Domnului”, iar corpul lor material se păstra (după înţelesul nostru) fabulos 
de îndelungate timpuri. Au fost şi dintre aceia care se întorceau la 
Dumnezeu fără să treacă prin moarte. 


Astfel, citim cartea I a lui Moise (Cap. V, vers. 24): “Enoh a umblat cu 
Dumnezeu; apoi nu s-a mai văzut, pentru că l-a luat Dumnezeu.”. 


Enoh a dus o viaţă curată. Spiritul lui stăpânea materia în aşa măsură, încât 
îşi putea dematerializa corpul, făcându-l nevăzut ochilor. Cazuri 
asemănătoare sunt adeseori amintite în Sf. Scriptură. Odată cu dezvoltarea 
spiritualității (şi aşa va fi), dematenializările vor înlocui tot mai des moartea. 


Cel mai înalt ţel al omenirii ar fi acela ca, prin ajutorul procesului constant 
al restaurării fizice, să-şi spiritualizeze până într-atât corpul, încât să 
corespundă cerinţelor crescânde ale spiritului,... pentru ca substanţa mereu 
mai perfecționată a corpului să fie pregătită a înlocui celule uzate care se 
ruinează. 


Acela care suferă de insomnie să-şi zică dimineaţa: “În noaptea asta voi 
dormi... eu trebuie să dorm şi cer ajutor Conştiinţei Infinite; o rog pe ea să- 
mi trimită somnul!”. Mulțumită ei, se vor crea condiții care, încă din timpul 
zilei, vor produce elementele odihnei pentru noapte. Concentrân-du-se 
astfel, omul primeşte dis-de-dimineaţă sprijinul întregii forţe spirituale, 
sprijin contrar curentelor fizice crescânde de peste zi. Când pământul e 
luminat de soare, totul posedă o forță mai mare (după regula sănătoasă a 
vieţii naturale), decât după ce s-a îndepărtat de astru. Suferin-dul de 
insomnie să repete acest crez zi de zi, să nu-şi piardă curajul, chiar dacă nu 
va reuşi imediat. Seara, când se culcă, nu trebuie să se gândească la 
dificultățile vieţii, ale afacerilor lui, ci numai la odihnă şi somn! 


Există oameni dinamici, care abia punându-și capul pe pernă, încep cu o 
îndoită forţă, să discute în gândul lor, să facă proiecte, să lucreze şi să se 
certe, aceasta pur şi simplu din obişnuinţă. Spiritul lor este pervertit, e greşit 
îndrumat. El se încăpăţinează în viaţa materială, în loc să se perfecţioneze 


spiritualiceşte! În felul acesta, spiritul rămânând, în timpul somnului, în 
sfera agitaţiei, - aduce şi corpului agitaţie... În timpul insomniei trebuie, 
dacă e posibil, să schimbăm camera. “Vrăţitoria”, în acest caz, nu e altceva 
decât mreaja gândurilor noastre, care ne învăluie în atmosfera mediului 
înconjurător. Aspectul pereţilor, contactul cu mobila şi celelalte, ne împing 
îndată şi uşor spre gândurile vechi şi plicticoase. Furnizează spiritului tău 
elementele de linişte care îi sunt necesare con-centrării lui! O pisică 
dormind în casă, reprezintă un tovarăş mai bun decât un om nervos şi 
neliniştit, care veşnic se frământă. Afară de aceasta, animalele absorb 
neliniştea şi o duc cu sine. lată de ce e bine să ne înconjurăm cu animale 
domestice puternice şi tinere, dar să nu le răpim libertatea. Aceste animale 
absorb în mod înduioşător elementele deze-chilibrului nostru spiritual, 
emanate de noi... Dacă aceste elemente ar rămâne în “aura” noastră, am 
risca să le reabsorbim. Animalele duc cu ele aceste elemente, fără ca răul să 
se reflecte asupra lor. Găsim explicația acestei stranii acţiuni în vechiul 
obicei ebraic: anual, încărcau pe aşa zisul “ţap ispăşitor” cu nelegiuirile 
întregului popor şi-l trimiteau în pustiu. 


Având vătămătorul obicei de a consuma narcotice sau alte produse 
somnifere şi neavând putere să opreşti dintr-o dată consumaţia lor, atunci 
repetă de câte ori iei medicamentul, următoarele: “Rog Conştiinţa Infinită 
să mă scape cât mai curând de ideea necesităţii de a recurge la acest ajutor 
artificial. Mă rog ca acest mijloc să-mi înalțe spiritul în sfera gândurilor 
curate şi puternice. Mă mai rog pentru eliberarea mea de convingerea 
dăunătoare că mi-ar fi imposibil să mă descătuşez de acest obicei, precum şi 
de părerea că somniferele îmi pot aduce nu numai foloase, ci şi vătăma-re.”. 
Dimpotrivă, îţi produci un rău incomparabil mai mare, atunci când gândeşti: 
“Eu ştiu că narcoticul îmi distruge sănătatea, cu toate acestea trebuie să-l 
iau.”. E mult mai bine să-ţi însuşeşti tăria spirituală descrisă mai sus. 


Aceste mijloace pot fi încercate atâta timp cât noi nu am mărit necesitatea 
folosirii mijloacelor artificiale. Totul e condiţionat de utilizarea corectă a 
rugăciunii, pentru a extrage din aceste mijloace, maximum de folos şi 
minimum de vătămare. Trebuie să ne eliberăm de starea de nesă-nătate, 
nenaturală corpului şi mai ales sufletului nostru, stare provenită din pricina 
consumului acestor mijloace artificiale. 


CURENTELE GÂNDIRII 


Trebuie să dăm gândirii noastre cea mai mare atenție. Nu este deloc lipsit de 
importanţă ceea ce se gândeşte “numai aşa”, fiindcă gândurile merg în 
valuri, ca apa şi ca vântul! Curentele omogene se întăresc reciproc, evocând 
diferite fenomene intermitente. 


Dacă s-ar putea vedea acest ocean de gânduri, atunci fiecare din noi am 
observa cum razele vibratorii trec de la un om la altul. S-ar vedea limpede 
cum oamenii cu temperamente, caractere şi tendinţe identice sunt în aceeaşi 
rezonanţă (omogenitate); iar omul iritat şi deprimat vine în contact cu toți 
oamenii irități şi deprimaţi - deci fiecare din ei acţionează asemeni unei 
baterii electrice, provocând şi mărind curentul. 


Pe de altă parte, optimişti, cei totdeauna puternici şi veseli, îşi unesc şi îşi 
întăresc undele lor. 


Starea de deprimare nu e altceva decât învârtirea continua în cercul 
gândurilor dăunătoare. Această boală, odată înrădăcinată, nu poate fi uşor 
vindecată. 


Obiceiul oamenilor de a discuta în societate despre simptomele diverselor 
boli, cauzele lor, morţile, agoniile, scene de coşmaruri şi aşa mai departe, 
atrag asupra lor o cascada întreagă de impresii dăunătoare, care inevitabil le 
va pricinul, sub o formă sau alta, boli şi suferinți. 


Tot în acelasi fel, atrag către ei undele vătămătoare, cu toate relele lor 
consecinţe, oamenii care vorbesc şi gândesc mult despre bolnavi, cât şi acei 
care se află în legătură cu bolnavii. Noi nici nu bănuim deci, din câte 
primejdii trebuie să ne salvăm şi să ne ocrotim. 


În timpul discuţiilor armonioase, în atmosfera unei simpatii reciproce şi a 
unor tendinţe cinstite, în care nu încap invidii ascunse, se creează un flux de 
gânduri constructive şi care izbucnesc asemeni unei scântei produsă de 
închiderea curentului electric! 


Călătoreşte totdeauna în cele mai bune condiţii, opreşte-te la cele mai 
frumoase hoteluri, îmbracă-te cu gust! Dacă nu ai încă mijloacele de a le 
îndeplini, realizează-le cel puţin în gândul tău! Acesta va fi primul pas către 
reuşită şi către o unire cu undele celor norocoşi. Omul, ale cărui gânduri se 
îndreaptă mereu, dintr-o greşită economie, către tot ce este ieftin: locuinţă, 
hrană şi îmbrăcăminte - nimereşte în unda nevoiaşilor strâmtorați şi a 
oamenilor fricoşi! O astfel de stare apasă şi paralizează toate planurile 
noastre, schimbă aspectul vieţii, ne frânge aripile. Atmosfera lipsurilor, 
absorbită timp îndelungat, lasă în suflet o întipărire specifică, fapt care este 
imediat simţit de cei norocoşi. Ei fug atunci când simt lipsa elementului bun 
care l-ar putea mări pe al lor; ei se izolează când simt un om cu impregnarea 
specifică a lipsurilor şi imediat înăbuşe curentul simpatiei fireşti, care altfel 
s-ar putea scurge din belşug asupra oropsitului. 


Simpatia reprezintă cel mai important factor al soartei fiecărui om! Mania 
pentru tot ce este ieftin merge paralel cu frica şi cu nereuşita şi niciodată nu 
nimereşte în curentul energiei şi al forţei victorioase! 


Oamenii care trăiesc în curentele energiei şi ale forţelor victorioase nu sunt 
întâlniți niciodată de cei slabi. Acela care doreşte să se apropie de cei care 
înving viaţa, să-şi schimbe direcția gândurilor de până acum, abia atunci, ei 
le vor ieşi în cale! 


Acei care încearcă (în societate) să reverse asupra altora neplăcerile şi 
nereuşitele lor, izbutesc numai să-şi răsfrângă asupra lor înşişi, cu o înzecită 
forţă, tot ce e rău. Ei îşi atrag acelaşi regim mental cu care interiorul lor este 
intoxicat! Gândurile care se cugeta cu mai multă intensitate şi repetat, se 
materializează în organism mai trainic. Cercetând şi meditând greşelile şi 
neajunsurile altora, ni le însuşim. 


Intrigile ne pot fermeca, ne pot îmbăta! Până la urmă însă, plătim scump 
această plăcere. 


Dacă doi oameni şi-ar putea impune să se întâlnească periodic, dacă e 
posibil în una şi aceeaşi cameră, întodeauna la una şi aceeaşi oră, pentru a-şi 
comunica într-o veselă şi luminoasă dispoziţie, idei despre frumuseţe, 


înţelepciune, forţa corpului şi a spiritului, dacă ei şi-ar deschide larg porţile 
sufletelor, gata fiind să primească de la înalta înţelepciune gânduri, mijloa- 
ce şi căi pentru obţinerea frumuseţii desăvârşite, sănătăţii, forţei şi dacă 
aceste întâlniri le-ar sădi în inimi fiorii plăcerii şi ar avea posibilitatea să-şi 
continue întâlnirile fără constrângere, fără discuţii şi intenţii preconcepute, 
fără gânduri ascunse, la finele anului, aceşti doi oameni vor obține rezulta- 
te corespunzătoare minunilor din basme. 


Un asemenea exerciţiu ar trebui să se practice la început numai de doi 
oameni. Este mai greu decât vă închipuiţi, a găsi chiar numai doi inşi 
capabili să-şi armonizeze aspiraţiile. Dorinţa unor astfel de grupări, care să 
cuprindă aspirații, trebuie să se nască tot brusc, fără îndemnuri străine care 
să nimicească curentele superioare de mai bine. 


Se înţelege că puterea acestei acţiuni creşte în raport cu numărul doritorilor. 
Indienii Americii de Nord, bazându-se pe acest principiu, evocau extazul 
dansului combativ (un cerc format de un grup), evocau în tăcere dorinţa 
unuia. Cu cât erau mai mulți indieni care să-şi îndrepte puterea voinţei lor 
către un singur şi acelaşi ţel - extazul dansatorului - cu atât mai repede, 
ultimul cădea în transă. Acelaşi lucru se întâmplă la oratori, la actori. 


Oamenii cei mai corecţi comit o greşeală gândindu-se prea mult la defectele 
lor: în felul acesta mai vârtos le întăresc. E deajuns să-îi recunoşti cusurul. 
Nu trebuie să repeţi mereu: “sunt slab şi laş” sau “ursuz şi nesocotit”. 
Cheamă mai bine gândurile de putere, curaj, veselie, prudenţă. 


Din ele, creează-ţi chipul “EULUI” tău şi, pur şi simplu, nu te mai gândi 
deloc la neajunsurile tale. 


Femeia recepționează, mulțumită organizaţiei ei sufleteşti, gândurile cele 
mai subtile sau, mai degrabă, intuiţiile de o superioară calitate! Ea 
reprezintă cea mai sensibilă placă care imprima vibraţiile din oceanul 
gândurilor. Intelectul mai puternic al bărbatului, se adaptează mai bine 
greutăților vieţii şi, de aceea, înfăptuieşte mai uşor intuiţia femeii. Totuşi, 


lui îi lipseşte fineţea intelectului superior, care percepe cele mai subtile şi 
mai puternice gânduri. Întotdeauna, femeile sunt inspiratoarele marilor 
bărbaţi. În umbra fiecărui succes, în tainiţele fiecărei intreprinderi, pe 
treapta fiecărei evoluţii, se află întotdeauna, văzută sau nevăzută, femeia 
însuflețitoare. 


Nu intenționez a vă face morală şi nici nu zic: “Acest lucru urmează să fie 
făcut, iar celălalt e oprit.”. Stărui numai asupra cauzelor şi a consecinţelor 
lor. 


Când îți apropii fața de foc, simţi o arsură, faţa se înroşeşte şi poate fi 
desfigurată. Permite invidiei, răutăţii, duşmăniei să te frigă şi vei fi, într-un 
fel sau altul, rănit şi desfigurat de elementul care, cu toate că e nevăzut, e 
tot atât de real ca şi focul. 


Să alungăm din conştiinţa noastră, cât mai de grabă cu putinţă, toată 
urâţenia, imperfecțiunea, neplăcutul şi orice defecte ale aproapelui nostru. 
În caz contrar, imaginile mentale rămân, iar cu timpul, se materializează, 
devin ca o scoarță specifică. Cine obişnuieşte să imite pe altul în toate 
cusururile lui caracteristice, desigur că, în cele din urmă, se va molipsi. 


E mai plăcut a plimba cursul cugetării tale spre imaginea minunată a 
câmpului acoperit cu spice mlădioase sau asupra mării clocotitoare, decât a 
te înfunda în citirea cronicii locale, cu toate grozăvule ei. Noi nu ne putem 
imagina la ce presiune zilnică şi inutilă, fizică şi sufletească, ne expunem 
când citim în ziarele de dimineaţă, reproducerea tuturor ororilor comise. Ce 
folos se poate desprinde din citirea tuturor nenorocirilor, crimelor şi 
înspăimântătoarelor evenimente întâmplate pe globul pământesc în timpul 
celor 24 de ore! 


O greşeală recunoscută, pe jumatate învinsă. Dacă simțim o indispoziție 
sufletească, urmează să ne amintim în primul rând, cum a pătruns în noi 
curentul neliniştii altuia, cum am venit în contact cu multe suflete 
posomorâte, rău dispuse, cum ne transmitem reciproc tulburarea 


indispoziției, care, în cele din urmă, devine insuportabilă. Ne ehberăm din 
curentul unor asemenea gânduri stupide cu ajutorul rugăminţii, rugăciunii şi 
dorinţei de a le învinge. 


Cu timpul, oricine îşi va putea dirija către sine curentele aptitudi-nilor 
altora, aptitudini luminoase, învioratoare şi strălucitoare, căci viaţa trebuie 
să fie o distracție! Dacă asupra unei seriozităţi permanente vor mai cădea 
umbre, atunci va rezulta melancolia. 


De pretutindeni se precipită frica! Omenirea se teme neîntrerupt de ceva: 
boală, moarte, pierderi băneşti sau pierderea iubirii! În afara fricii generale, 
fiecare om se mai ocupă şi de frica sa intimă, în care se complace, ajungând 
până la absurditate! Aşa de exemplu, străzile sunt arhipline de oameni care 
nu au alte ocupaţii mai alese, se îmbulzesc pentru primul loc în tramvai sau 
se tem că vor întârzia la tren. 


Cu cât omul este mai sensibil, cu atât mai mult suferă de pe urma curentelor 
înconjurătoare! Şi aceasta numai până când învaţă să se roage în tăcere, 
pentru câştigarea vibrațiilor forţei superioare, care să ridice în jurul lui val 
de gânduri pozitive, de care să se spargă undele străine. 


La început, putem izola astfel de stări supărătoare, de depresiuni, prin 
urmatoarele gânduri: “Refuz a recepționa gândul capabil să-mi provoa-ce o 
indispoziție vătămătoare corpului meu.”. 


Fiecare om poartă cu el o doza de frică, în care se complace - frica de o 
boală imaginară, a cărei apariţie el totuşi o aşteaptă sau, mai frecventă e 
frica de a nu pierde ceva! Orice fapt neînsemnat, orice cuvânt pronunţat la 
întâmplare provoacă, inconştient, obsesia. Și atunci, omul, ca o consecinţă a 
acestui obicei, practicat timp îndelungat, este în întregime cuprins de groaza 
care, forţat, a pătruns în conştiinţa lui, asemeni unui torent, pentru a-i 
produce un rău. Acesta este curentul care vibrează exact pe aceeaşi coardă a 
naturii noastre, pe care slăbiciunea firii omeneşti a alunecat de mai mulţi 
ani. 


Apoi, şi corpul nostru suferă! Astfel, avem un număr nesfârşit de simptome. 
Debilitarea, lipsa poftei de mâncare, veştejirea membrelor, incapacitatea de 
a te concentra asupra lucrului pe care îl faci, hpsa de atenţie şi aşa mai 
departe. Capacitatea de a recepționa cu uşurinţă gândurile poate deveni, de 
asemenea, un izvor de slăbiciune sau de forţă. Oamenii cei mai evoluaţi ai 
timpurilor noastre posedă trupurile cele mai plăpânde, tocmai pentru că ei, 
fund  suprasensibili, inconştient, absorb multe unde  vătămătoare, 
nebănuindu-le existenţa. 


Legăturile directe şi continue cu un om nepotrivit evoluției personale, 
reprezintă izvorul principal al acestui rău. Organismul feminin este mult 
mai subtil şi incomparabil mai sensibil la toate umbrele gânduri-lor sau la 
radiaţiile mediului înconjurător! Bărbatul, absorbit datorită împrejurărilor 
de afacerile sale, manifestă temporar cunoscuta posibilitate care îi dă 
posibilitatea de a respinge curentele fricii. Femeile, asupra cărora apasă 
multe griji, adeseori suferă mai mult decât cred soții lor, care nu pot pricepe 
veşnicele lor boli, “ideile lor fixe”, nervozitatea lor. 


Pe măsură ce tindem şi căutam sprijinul Spiritului Infinit, care trebu-ie să ne 
elibereze din vâltoarea forţelor periculoase, întâmplător parcă, întâlnim în 
calea noastră ajutoarele necesare: fie sub formă de hrană, medicamente, 
călătorii, ori alte schimbări de situaţii. 


Viaţa noastră exterioară se transformă atunci; se ivesc amici sau vreun 
medic eminent, care să ne încurajeze pentru a ne putea smulge din vălul 
undelor primejdioase. 


În ei trebuie să vedem un călăuzitor norocos nouă şi să le fim recunoscători, 
dar nu să ne bizuim întreaga noastră speranţă pe un singur om. Numai în 
Spiritul Infinit să avem suprema încredere. Înfiripatorul speranţelor noastre 
nu face altceva decât străbate linia soartei noastre în momentul critic 
(supunându-se legilor tainice), el serveşte ca sprijin, ca o cârjă până ce vom 
obţine prin braţele noastre spirituale, forțe suficiente pentru a ne susţine 
independenţi, ca şi noi, la rândul nostru, începând a ne coace pentru această 
misiune, să fim dintre cei care dau sprijinul lor omenirii. 


Renaşterea fizică şi spirituală va progresa în masura în care va spori 
înzestrarea noastră cu Spiritul Infinit. În vederea reuşitei, forţele vor creşte, 
orice frică va pieri şi se va desluşi atunci, că nu avem motiv să ne înfrico- 
şăm de acela care ne conduce în curentul gândirii binelui nesfârşit! Ca prin 
farmec, fără nici o sforţare evidentă, viaţa noastră materială se va echilibra. 
Trebuie să ne mirăm de munca diabolică, de chinurile oamenilor care, prin 
ostenelile lor insistente îşi gonesc bunurile dorite. Tot mai limpede apare 
înţelegerea vieții la care puţini sunt acum chemaţi; cu timpul vor fi însă şi 
cei mulți, căci, esențialul acestui principiu constă, în ascensiunea dintr-o 
fericire în alta. Lupta chinuitoare va deveni curând inutilă, căci tot ce este 
pământesc se îndreaptă spre făgaşurile spirituale! Tot ceea ce năzuim liniş- 
titi, cu răbdare, totuşi energic şi bine determinat, se iveşte ncândoielnic în 
calea noastră. Forţa, căreia îi sunt supuse curentele gândirii, este 
nemăsurată. Taina magică constă tocmai în capacitatea de a ne subordona 
valorilor gândirii, gândirii de cea mai subtilă înrudire, de cea mai înaltă 
tărie. 


ADEVĂRATA ÎNRUDIRE 


Prin cuvântul “înrudire” se înţelege simţul ce ne leagă de anumiţi oameni, 
ale căror suflete vibrează în aceeaşi nuanţă spirituală, iar cuvântul “rudenie” 
sau “rudă” cuprinde numai înţelesul pur al legăturilor de sânge - ale 
legăturilor familiare.) 


Nu întotdeauna sunt legaţi cu lanţurile “rudeniei” bărbații şi femeile care 
radiază elementul omogen al gândirii, având aceleaşi îndemnuri şi tendinţe. 
Cu alte cuvinte, ei nu sunt întotdeauna părinţi, frați, surori sau alte rude de 
sânge. Cu toate acestea, s-a orânduit (să-l numim prost obicei), ca rudele să 
trăiască la un loc, ceea ce produce adeseori un rău nemărginit. 


Omul poate fi sănătos şi fericit numai dacă trăieşte alături de oameni, 
împrăştiind o atmosferă spirituală asemănătoare (emanaţia materială iradia- 
ta de ei). “Rudenia” de sânge poate sau nu poate să creeze o asemenea 
atmosferă. 


Un muncitor sau un meseriaş, ale cărui gânduri abia trec pragul îngust al 
ocupaţiilor lui obişnuite, fiind obligat să trăiască exclusiv în societatea 
învăţaţilor şi a filozofilor şi necunoscând nici un alt om la nivelul său 
propriu, ar cădea cu timpul în melancolie, s-ar simţi înăbuşit şi, desigur, s-ar 
îmbolnăvi. 


Consecința aceleiaşi legi se observă când un om cu o minte mult superioară 
e condamnat să trăiască într-un cerc de oameni mai puţin dezvoltați 
spiritualiceşte decât el. Într-o astfel de situaţie se află foarte mulţi din aceia 
care trăiesc în apropierea rudelor. 


Copiii viețuiesc, se dezvoltă şi se bucură, într-o atmosferă camaraderească. 
Lipsindu-le acest mediu, ei se veştejesc asemeni plante-lor. Fiecare din noi 
am plutit, copii fiind, în această atmosferă. Am trăit în relațiile spirituale ale 
copilăriei, am dat şi am primit de la tovarăşii noştri de joacă cunoscutul 


element al gândirii ştrengăreşti. Adeseori, ne supără şi ne uimeste neputinţa 
de a resimţi în noi acea beţie curată şi încrezătoare, acel joc înflăcărat, care 
făurea amiciţia copilăriei şi adolescenţei. 


Cauza acestei inadaptări este că, în prezent, spiritul nostru simte nevoia unei 
alte hrăniri mentale, proprie altei naturi, desigur unei mai dezvoltate forme 
spirituale. Dacă acum, când suntem mai în vârstă, am căpăta această hrană, 
timpul ar zbura tot atât de plăcut, ca atunci când zburdam cu tovarășii 
tinereţii. 


In realitate, numai pe acel care ne poate împărtăşi cu acest element spiritual, 
îl putem socoti cu adevărat “înrudit”. 


Chezăşia prelungirii acestor legături, cere ca, şi noi, pe de altă parte, să-i 
răsplătim în acelaşi fel. 


In multe profesiuni, colegii sunt uneori cu adevărat “înrudiţi”. Ei se simt 
între ei mult mai “acasă”, decât în locul care poartă acest nume, adică unde 
dorm, mănâncă, petrecându-şi duminicile în plictiseală. 


Oamenii cu o dezvoltare identică (acelaşi nivel de gândire) ar trebui să fie 
liberi în relaţiile lor, cu egalii lor. In caz contrar, ei suferă adânc; “rudenia” 
deci, într-o asemenea relaţie sufletească, joacă un rol neînsem-nat! 


Legăturile de “rudenie” provoacă adeseori un despotism inconştient. Copiii 
mai mari hotărăsc uneori, mentalmente, tatălui şi mamei, un loc în viaţă, pe 
care aceştia nu întotdeauna doresc să-l ocupe. În fond, aceste gânduri 
neexprimate se traduc aproximativ astfel: “nu anii trebuie s-o întinerească 
pe mama şi nici dorinţa ei, ar fi ridicol dacă ea (văduvă fiind) ar voi să se 
mărite din nou.”. “Desigur, mama nu vrea să împartă şi acum viaţa noastră 
de veselie, ea preferă să rămână acasă cu copiii.” sau: “Mi se pare că a venit 
timpul când tata trebuie să înceteze de a se mai ocupa cu afacerile.”. 


Nu există forță mai gigantică care să acționeze atât de precis şi de subtil, 
pentru a atinge în toată plinătatea lui, scopul binelui şi al răului, ca acest 
curent mental uniform şi susținut, care plecând simultan de la câțiva 
oameni, se împleteşte în jurul unei fiinţe vizate, pentru a obţine rezultatul 


urmărit. Conştient sau orbeşte forța lucrează, îşi atinge ţinta. Dacă trei sau 
patru inşi îşi îndreaptă părerea lor unanima asupra fiinţei care le-a zămislit 
noile lor trupuri, “mama”, atunci forţa mută a acestei păreri se excita atât de 
puternic, încât o obligă să ocupe locul care le convine copiilor. Mersul 
obişnuit al reflecției gândirii susține această atitudine mentală: “conform 
legilor naturii, mama îmbătrâneşte şi încet, încet renunţă la viaţa activă, stă 
acasă, se străduieşte a fi utilă împreună cu alţi membri ai familiei scoşi din 
uz, mulțumindu-se cu rolul unei bone sau a supraveghetoarei de bolnavi, 
după circumstanţă.”. 


Câte mame îşi pierd individualitatea din cauza acţiunii concordante a 
identităţii de concepție a mediului înconjurător şi îndeplinind exact vrerea 
conştientă a copiilor. 


De obicei, judecata lor e aceasta: “Adevărat, oare, că nu se cade a-ți 
încredința grijile şi întristările propriei tale mame sau rudei apropiate, 
necuvenindu-se a primi ajutorul lor, aşa cum procedam în copilărie? Nu 
sunt oare rudele în primul rând datoare să ne susțină în momentele grele?”. 


Se înţelege că da, numai dacă acest ajutor îl dau rudele cu bucurie, de bună 
voie şi cu toată inima, iar nu cu gând ascuns, zicându-şi: “Mi se pare că va 
trebui să îndeplinesc rugămintea, căci mi-e frate, fiu sau altă rudă.”. În 
asemenea cazuri, adesea fără a-şi da seama, ei mai degrabă cer decât se 
roagă pentru ajutorarea celui lipsit. Asupra rudelor cad obligaţiile numai 
pentru că ele sunt rude. Jertfe băneşti... protecţii!... De la ei se aşteaptă de 
toate - pur si simplu - ospitalitate, cadouri... cu toate că adevăratele cadori 
ar trebui să fie spontane. Ceea ce se aşteaptă, socotind ca o datorie, 
încetează de a mai fi surpriză. 


Cadourile făcute fără bucurie - nu din inimă curată - nu aduc vreun folos 
real, deoarece, odată cu el, atunci când e firesc, se dă încă ceva, nevăzut, 
incomparabil mai prețios decât însuşi cadoul şi anume, gândul care îl 
însoţeşte, adevăratul aducător de prosperitate sau de nenorocire. Chiar şi cel 
mai neînsemnat dar bănesc (în raport cu posibilitățile), făcut însă cu 
bucurie, cu îndemnul sincer de a veni în ajutorul celui împovărat, îl 
înfăşoară pe acesta cu elementul mental, ca şi cu o învelitoare magică. Un 


asemenea dar, nu numai că a înlăturat lipsa materială pentru un moment, dar 
i-a şi insuflat ceva, incomparabil mai prețios: l-a dăruit pe omul nevoiaş cu 
forţa spirituală, 1-a întărit dorinţa de a prinde puteri, cu care să înlăture 
sărăcia şi atârnarea de altul. A fost astfel semănat grăuntele grâului, care 
poate prinde rădăcini într-o perioadă oarecare a vieţii materiale sau 
spirituale. 


Omul care dăruieşte cu zgârcenie, fără tragere de inimă, supus numai 
opiniei publice sau particulare, urmând pilda altuia sau pentru că tocmai 
aceasta se aşteaptă de la el, ajută puţin, indiferent dacă dania o face fratelui 
sau fiului său. El ușurează numai lipsa materială şi aceasta pentru puţin 
timp. De îndată ce dania nu e însoțită de o bucurie adâncă şi de bune 
intenţii, el îmbracă şi hrăneşte numai corpul, dar nu şi sufletul. Simţul 
zgârceniei, care-l tolerează numai pe cel fără cămin, fără să-l primească cu 
braţele deschise, ajută ruda numai sub presiunea opiniei publice, dar nu din 
suflet. Acest simţ se reflectă penibil, atât asupra celui care dă, cât şi a celui 
care primeşte. Asupra primitorului chiar, se îndreaptă un curent men-tal, de 
o calitate şi acţiune rea, care, prin ricoşare, se întoarce asupra dătătorului, 
conştiinţa darului silit, neinsuflând omului mulţumire deplină, ci exact 
contrariu. 


“Oare nu e datoria noastră să întreținem rudele apropiate, ajunse la 
bătrâneţe, neputincioase?” - vom fi întrebaţi. Cu toate că e departe de a fi 
unul şi acelaşi fapt, ajutorul dat de unicul simţ al datoriei, cu acel dat de 
iubire, totuşi, dacă nevoia materială a fost înlăturată, nesocotind pe cea 
spirituală, atunci s-a realizat prea puţin! Ajutorarea materială nu are un 
fundament solid, atât timp cât latura spirituală a omului suferă. 


Părinţii ajunşi la bătrâneţe şi pe care copiii îi întreţin exclusiv din simţul 
datoriei, adeseori sunt bolnavi sufleteşte, simțindu-se numai tolerați. 


La fel şi copiii, de a căror naştere părinții nu s-au bucurat. Sunt întotdeauna 
profund nenorociţi şi suferă în simţurile lor cele mai nobile! 


Iubirea este elixirul vital, izvorul sănătăţii, a puterii şi al energiei pentru 
fiecare om, cu atât mai mult pentru copil. 


Unele mame judecă greşit, judecând astfel: “Imi este indiferent orice mi s- 
ar întâmpla, numai copiii mei să crească fericiți - atunci eu mi-am îndeplinit 
misiunea.”. 


Dimpotrivă, mama trebuie să dea o mare importanță dezvoltării ei 
personale. Oprirea din continuarea perfecționării vieţii ei mentale, spiritua- 
le şi sufleteşti se răsfrânge direct asupra dezvoltării copiilor. O mamă 
adevărată va căuta, prin toate mijloacele, să câştige continuu, nu numai 
iubirea copiilor, ci şi respectul lor. 


Pentru a profita de acest respect permanent şi de stimă, femeia trebuie să 
tindă fără întrerupere către țeluri superioare şi totodată să-şi apere cu 
fermitate şi duioşie dreptul ei în viaţă. Implicit, o astfel de iubire şi respect 
nu-l poate aştepta de la copiii ei adulţi, mama care cu modestie, ocupă 
ultimul loc în casă, transformată în supraveghetoare de bolnavi ori dădacă. 
Ea îşi învaţă famila să se folosească de ea ca de un animal de povară, 
asupra căruia se încarcă toate grijile casnice, reale şi imaginare. 


Aşa se explică cum, deseori, fiii şi fiicele majore îşi trateză mamele cu 
dispreţ şi nu le dau considerația cuvenită. Mamele care se sacrifică până la 
umilință pentru binele copiilor lor (aceasta fiindu-le părerea, greşită de 
altfel), uneori, cu multă amărăciune, îşi răscumpără rătăcirile lor. 


Omul care constant se supune altora, renunțând la propriile lor înclinări şi 
credinţe, conformându-se numai dorințelor altora, devine un ecou străin şi 
treptat îşi pierde dreptul său de afirmare. 


El absoarbe atâtea gânduri străine înconjurătoare, încât devine o parte din 
alți oameni, un instrument îndeplinind automat voința mută a mediului 
înconjurător. 


Un astfel de om este o copie, o slugă pierzându-și din ce în ce mai mult 
capacitatea fizică şi spirituală, puterea de a acţiona din proprie iniţiativă, 
transformându-se într-un bătrân (bătrână) neputincios, care e mai mult 
îngăduit decât iubit. 


Acesta este adeseori rezultatul influenţei gândurilor pe care copiii majori le 
transmit acelor părinți care au renunţat prea mult la ei înşişi. Această forță 
mută a gândurilor copiilor apasă asupra părinţilor şi îi subminează. De cele 
mai multe ori, aşa zisa bătrâneţe atribuită “sosirii senilității” nu e decât 
consecinţa influenţei dăunătoare a unui anumit grup de gânditori, care tind 
să se subjuge unii pe alții; indiferent dacă se face cu premeditare sau 
inconştient, efectul nu se modifică! Să presupunem un om care conduce o 
mare intreprindere, cu energie şi pasiune. Fiii maturi încep tot mai mult să 
se amestece în conducere; o forță mută îi uneşte pe cei tineri contra 
bătrâneţiu şi atunci se formează o putere, contra căreia, un singur om nu este 
în stare să acționeze. Se produce continuu - ziua şi noaptea - o presiune 
neîntreruptă într-o anumită direcție. Ea acţionează cu atât mai eficace, cu 
cât tatăl nu bănuieşte de ea, nu ştie că există o asemenea forță mută! Totuşi, 
el începe să simtă o oboseală! Diminuarea propriei lui energii, cu tristeţe o 
atribuie atunci poverii anilor care se scurg. 


“Nu suntem noi oare datori să ne iubim copiii noştri mai mult decât orice?”. 
Cuvântul “datorie” este străin entității iubirii. 


Iubirea, se duce unde vrea şi la cine vrea, conformându-se legilor ei vitale, 
mult mai profunde. 


Câteodată, părinţii nu simt o adevărată iubire faţă de copiii lor, care, la 
rândul lor, răspund cu acelaşi simțământ. Nimeni nu este vinovat de 
aceasta! Ei s-au născut fără iubire unul faţă de altul, fapt care nu înseamnă 
că ei, totuşi, nu sunt capabili de a iubi! 


Adeseori, tatăl, iubindu-şi copilul, iubeşte în el numai prevederile şi 
speranţele personale. Se formează atunci, un adevărat despotism asupra 
spiritului copilului, tatăl magnetizându-l în direcţia dorită. Se înţelege că, 
trupul şi sufletul copilului au nevoie de îngrijiri şi bună întreţinere, până 
când organismul fraged, se va întări, pentru a lupta cu viaţa. A întreţine însă 
un copil major, e nu numai dăunător pentru el, dar e nedrept şi crud! În 
acest chip, se împiedică dezvoltarea aptitudinilor care conduc această tânără 
creatură în vâltoarea vieţii, purtându-l pe aripi puternice... Instinctul 
impune şi păsărilor să-şi cheme, din cuibuşor, puii crescuţi, imediat ce sunt 


în stare să zboare. S-ar face un greşit serviciu puişorilor, dacă ar fi lăsaţi să 
rămână mai departe în cuibuşorul lor. Aripioarele li s-ar atrofia, din lipsă de 
exercițiu. Păsările bătrâne, cât şi cele tinere, vor trebui să se pregătească 
pentru greul lor zbor, spre a evita iarna şi frigul. Se impune pentru mamele 
animalelor, cât şi pentru ale oamenilor, o perioadă de odihnă, după ce şi-au 
consacrat un oarecare timp tinerei generaţii. Durata odihnei e cu totul 
individuală. Ea trebuie să fie proporțională cu starea organismului şi cu 
forţa cheltuită în educarea copiilor. În perioada odihnei, părinţii trebuiesc 
scutiţi de orice pretenţii din partea copiilor majori. 


Aşa se şi întâmplă la toate păsările şi la toate animalele. Numai la oameni, 
mamele nu sunt scutite de exigenţele copiilor, care le sug seva vitală, 
ducându-le spre mormânt. Dimpotrivă, ele ar trebui să se întoarcă la 
libertatea de odinioară, la vremea fecioriei. Maternitatea este cea mai 
sublimă, importantă şi necesară fază în existenţa omenirii, pentru deplina 
dezvoltare a anumitor capacităţi şi cunoştinţe. Totuşi, nu se poate ca o 
tulburare oarecare să ne copleşească toată viaţa. 


Într-o viaţă mai perfecționată, rânduiala modificându-se veşnic, noi nu vom 
mai păşi când cu un picior, când cu celălalt, stând totuşi pe loc, ca acum. 
Răul nimicitor şi total, vine atunci când copiii majori şi capabili de muncă, 
continuă să trăiască lângă mama lor, să se sprijine pe ea, iar ea, la rândul ei, 
permiţând să fie exploatată din toate punctele de vedere. Iminent, îşi 
stăvileşte prin aceasta, noua ei viaţă şi ajută copiilor la transformarea ei într- 
o bătrâna obosită, absurdă! 


Poate că vor obiecta unii: “Dacă s-ar urma aceste sfaturi, s-ar umple în 
curând străzile de copii neajutoraţi, incapabili de a se îngriji ei înşişi.”. Da, 
dar oare nu sunt străzile pline de adulți incapabili? 


Oare este bine că sunt sute de oameni, inapți pentru muncă, deoarece au 
părăsit prea târziu căminul părintesc şi acum se văd obligaţi să-şi târască 
existenţa lor jalnică, executând o muncă chinuită, pentru o răsplată mizeră? 
Oare această munca subordonată şi istovitoare nu le ştirbeşte prea de 
timpuriu dreptul unei superioare deveniri? Pe câte fuce, în plin măritiş, 
avuţia părintească le împiedică a păşi către lupta independentă pentru 


existenţă! Toate aceste fiinte sunt ca păsările rămase în cuiburi atâta timp, 
până când aripile n-au mai fost apte zborului independent şi pe care părinţii 
sunt obligaţi să le întrețină mereu. 


DOCTORUL LĂUNTRIC 


Credinţa este esenţa dorinţii. Dacă în mintea noastră ne-am imagina pe noi 
înşine ideali, din toate punctele de vedere, vom căuta forţe noi, evocatoare, 
care vor sprijini împlinirea dorințelor noastre. 


Din substanța mentală invizibilă, ne creem “EUL” spiritual sănătos, cu o 
activitate spontană. Cu timpul, însuşirea lui de a ne modifica celulele 
corpului fizic va deveni o realitate. 


Dacă suferi de vreo boală sau de o insuficiență organică (debilitate 
pulmonară, proastă circulație a sângelui), stăruie şi străduieşte-te să nu te 
gândeşti la ele. Nicioadată nu poza mentalmente ca bolnav, chiar dacă boala 
te țintuieşte la pat. Fii optimist, iar dacă azi suferi, aşteaptă mâine completa 
însănătoşire! Ajută-ţi tu însuţi însănătoşirea, autosugestionându-te că joci 
tenis sau te întreci la alergări, etc. 


Pe scurt: scânteia frumuseţii, puterii, sănătăţii, să străbată “EUL” nostru şi 
să devină visul predominant de peste zi. Cuvântul “vis” redă mult mai 
luminos şi mai real starea sufletească necesară, decât cuvântul “speranţă” şi 
“aşteptare”. 


Lumea nici nu bănuieşte cât de mari sunt realizările celor meditativi, a celor 
cu înclinații spre visare. Visările şi reveriile care absorb până într-atât 
agitația ce-l înconjoară, creează zid de măreţii în puternica împărăție a 
invizibilului, deocamdată prea puţin cucerită. Oamenii care sunt conştient 
apți separării de corpul fizic (dedublării) şi uitării de sine, minute întregi, 
nu-şi cunosc forțele pe care le exercită şi nici acțiunile acestor forţe şi, de 
aceea, nu sunt în stare să se folosească de cele mai bune rezultate. 


Căutătorul de aur care nu are nici o noţiune privitor la diferitele procedee 
ale extragerii lui, poate săpa luni întregi solul bogat, poate adânci gropi, 
ridica diguri, fără totuşi să descopere metalul preţios. 


Necunoscând comorile pământului nostru, rămânem ca şi până acum, săraci 
şi neputincioşi. Tot astfel, neputând pătrunde în adâncul spiritua-lităţii, ne 
închidem toate cărările. 


Fiecare închipuire imaginată e o realitate invizibilă; cu cât o reținem mai 
mult şi mai intens, cu atât mai efectiv ni se va exprima în forma realității 
vizibile, perceptibilă simţurilor noastre exterioare. 


De aceea, visaţi, visaţi fără sfârşit! Ziua visaţi despre putere şi sănătate, 
pentru ca noaptea, gândurile noastre, îndreptându-se către sferele 
corespunzătoare, să uşureze îndeplinirea dorințelor. Acelaşi efect, cu urmări 
contrarii, se va produce în timpul meditării asupra nenorocirii şi suferinţei. 
Tristul ciclu al gândurilor, după toate probabilitățile, ne va strecura în 
timpul somnului curente mentale analoge şi ne vom trezi dimineaţa şi mai 
nenorociți. 


Absolut inconştient, poți acumula în casa ta substanțe explozibile, luându-le 
drept preparate inofensive. E de ajuns o scânteie, pentru a distruge casa, 
împreună cu locatarii ei. Tot astfel, oamenii îşi născocesc ei înşişi 
suferințele şi nenorocirile, datorită incompetenţei de a-şi adapta şi a se 
folosi de forțele mentale. Noi ne pregătim un viitor fericit sau dezastrul, 
sprijiniți de virtutea visărilor noastre. Puterea gândului, proporţionată cu 
profunzimea visării şi putinţa de se izola de tot ce o înconjoară, poate 
acţiona la mii de kilometri. În acest fel, se obţin fenomenele telepatice şi 
oculte. 


Credinţa face minuni! O corespunzătoare intensitate a închipuirii mentale, 
ar putea culmina într-o materializare instantanee. Fiecare om posedă 
mugurele acestor forțe. Din el ia naştere binele sau răul. Răul poate creşte 
ca şi copacul, pe crengile căruia oricare cioară croncănitoare îşi poate găsi 
adăpost. Închipuirea care îşi înfăţişează totul în culori sumbre este însăşi 
credinţa în nenorocire. Câteodată, simțim - pur şi simplu - o uşoară 
indispoziţie. Prelungindu-se o zi sau două, fără îndoială că noi aşteptăm o 
înrăutăţire şi ne închipuim organismul sensibilizat deja, bolnav. Este de 
ajuns să aflăm şi o denumire oarecare a maladiei, pentru ca această credinţă 
în îmbolnăvire să se întărească. “Îngrijorarea” o citim lămurit pe feţele 


prietenilor sau a rudelor; şi desigur, înfăţişarea lor ne reaminteşte starea 
noastră. Într-un cuvânt, totul se desfăşoară astfel ca să ne asigure neputința 
noastră. Nimeni nu ne sugerează un tablou imaginar de forță şi sănătate, 
suntem infiltrați de aspectul unic al bolii, forţele mentale ale celor din 
preajma noastră lucrează într-o direcție falsă. 


Amicul, luându-şi rămas bun, ne doreşte “grabnică însănătoşire”, cu glasul 
trist, care involuntar strecoară în noi ideea de mai rău! Toate aceste efluvii 
sunt suficiente pentru a ne impregna tocmai acea “substanţă” de care ne 
temeam! “Îngrijorarea” rudelor contribuie la dezastrul nostru... Gândul de 
fericire şi sănătate trebuie să pătrundă în toată fiinţa noastră; pentru 
eliberarea noastră de tot ce este dăunător, credinţa înfăptuirii nu trebuie să 
ne părăsească săptămâni, luni, ani, până ce va deveni o “idee fixă” a 
noastră, o a doua natură, care va începe apoi să acţioneze în noi în mod 
inconştient. 


În viaţa animală şi organică, vin epoci de prefacere. Reînnoirii fiinţei îi 
precede inerația, spre exemplu: timpul schimbării pielii solzoase la şerpi, 
năpârlirea la păsări şi mamifere. Organismul animalelor, în acest timp, se 
transformă esenţial şi se complace în lene şi veştejire. Natura vlaguită cere 
odihnă înainte de începerea actului reînnoiri. Atât pentru formele organice 
superioare, cât şi pentru cele inferioare, există una şi aceeaşi lege. Viaţa 
fiecărui om are cicluri de încetinire a tuturor funcțiilor vitale, atât fizice cât 
şi spirituale, care explică un oarecare proces de preschimbare! 


Natura parcă ne ancorează într-un doc, cerând pentru noi numai o odihnă 
absolută; iar supunându-ne acestei legi, în decursul a câtorva săptămâni sau 
luni, noi renaştem sufleteşte şi fiziceşte. Este vorba de oamenii între doua 
vârste. Ei ating dezvoltarea maximă a puterii vitale, după care, inevitabil, ar 
urma decăderea forțelor mentale şi fizice. 


Insăşi credinţa în îmbătrânirea inevitabilă o şi provoacă; e reflexia inedită a 
legii spirituale. 


“Întorsătura” produsă la vârsta mijlocie e strigătul de alarmă al necesităţii 
de regenerare a corpului nostru. Pentru această realizare se cere odihnă 
absolută, căci “EUL” spiritual lucrează la renaşterea corpului, iar în timpul 
acestui ciclu ar trebui să ne obosim tot atât de puţin cât şi în fragedă 
copilărie. Noi refuzăm naturii repaosul şi supunem organismul surmenat la 
muncă tocmai în epoca când el este inapt şi prin aceasta ne ruinăm. E cert 
că repaosul trebuincios corpului şi sufletului rar e accesibil, din considera- 
țiuni materiale. Oamenii trebuie să continue truda an de an, “pentru între- 
ținerea existenţei lor!”. Rezultatul nu se schimbă însă, din această cauză. 


Legile naturii nu se supun instituţiilor sociale! Totuşi, omenirea, în 
nepriceperea sa, cu încăpăţinare, continuă să se macine lucrând, iar ca 
recompensă primeşte durere şi moarte. Adeseori obişnuinţă, este atât de 
puternică, încât oamenii nu mai sunt în stare să renunţe la munca cu care s- 
au deprins. 


În epocile critice, este necesar nu numai repaosul fizic, dar şi cel intelectual. 
Majoritatea oamenilor nici nu ştiu măcar ce-i acela repaos, iar dacă ar 
atinge această stare minunată, la prima reacție de încântare s-ar zgudui de 
moarte. Oamenii continuă să se agite, neînţelegând că ei reprezintă o parte a 
conştiinţei infinite. Ei n-au învăţat încă să extragă şi să absoarbă din 
izvoarele spirituale. 


Va veni însă ziua când omenirea îşi va cunoaşte puternicia sa. Se va 
convinge atunci că, prin tendinţe perseverente, va putea transforma cuvântul 
“vreau” în materie vie. Dumnezeu, la ai Săi, le dăruie în somn! Oamenii 
însă, se lipsesc de somn, iar odata cu el şi de forţa binelui tăinuit. 


IMPORTANȚA TAINICĂ A ÎMBRĂCĂMINTEI. 


Îmbrăcămintea absoarbe şi ea elementele emanaţiilor noastre mentale, iar 
cu timpul, sunt îmbibate pe deplin. Fiecare gând este un crâmpei, o parte 
integrantă a “EULUI” nostru, iar ultimul gând este inovaţia celei mai tinere 
părți. Acela care poartă haine vechi, transmite noului “EU” rămăşiţele 
tuturor indispoziţiilor, întristărilor, grijilor şi neplăcerilor, acumulate cândva 
de această îmbrăcăminte. Şi astfel, cu prisosul vechilor emanaţii, omul îşi 


împovăreaza noul său “EU”. Păstrarea, în vechea îmbră-căminte, a fostelor 
indispoziţii, de mult trecute, face ca acestea să fie neatrăgătoare la purtat. 
Dimpotrivă, hainele noi eliberează spiritul, transmiţindu-i o uşurare. 
Hainele noi reprezintă învelişul proaspăt şi viu al corpului nostru, încă 
neîmbâcsit de emanaţiile spirituale a mai multor zile. 


Nu se recomandă nici chiar păstrarea îmbrăcăminte: purtată în tim-pul 
fericit nouă, după cum, în general, nu trebuie să ne reîntoarcem la fericirea 
trăită odată. A purta, din economie, hainele vechi, înseamnă a ne îmbrăca cu 
vechile părți componente ale vieții trecute şi a consuma neproductiv forţele 
noastre. Chiar şi serpii nu mai intră în vechea lor piele, din “economie”. 
Natura însăşi, nu recunoaşte vechiul său veştmânt şi nu se zgârceşte ca 
oamenii, păstrând aceleaşi pene, blănuri şi culori. Ea desfăşoară pe bolta 
cerească, nesfârşite şi voluptoase splendori. 


A te înconjura de obiecte variat şi placut colorate e vădit folositor. Ele 
farmecă ochiul şi împrospătează sufletul şi trupul. 


Varietatea nuanţelor de culori a sporit incomparabil până acum, faţă de anii 
din urmă. Aceasta se constată pe tărâmul artei, meseriei şi industriei! După 
părerea mea, este mărturisirea unui progres real în rafinamentul inspiraţiei, 
care cere, pentru manifestarea frumosului, cât mai variate bogății de nuanţe. 


Inspirația înseamnă, pur şi simplu, facultatea de a descoperi în tot ce ne 
înconjoară, izvoarele unei fericiri din ce în ce mai subtile. Şi iata cum, odată 
cu dezvoltarea cerinţelor estetice, în sânul larg al maselor, se născoceşte şi 
se sporeşte varietatea coloritului şi a croielii îmbrăcămintei. 


Intuiţia logică obligă pe oameni să îmbrace anumite haine, în anumi-te 
Ocazii şi să-şi lase acasă, împreună cu îmbrăcămintea cea de toate zilele şi 
gândurile de toate zilele. Ar fi de dorit ca fiecare profesie să-şi aibă 
veştmintele specifice ei, totuşi alese, pe care, îmbrăcându-le, să se producă 
în grabă, înclinarea corespunzătoare profesiei, fără a cosuma inutil forţele. 


In toate religiile cunoscute, preotul poartă odăjdii specific preoteşti, 
destinate unui anumit serviciu, iar pentru a feri “aura” lui de gânduri 
Josnice, nu le îmbracă în alte împrejurări. Dacă preotul le-ar purta conti- 


nuu, odăjdule sacre s-ar pătrunde de toate emanaţiile indispoziților şi 
neplăcerilor lui din viaţa zilnică; dar aşa, ele rămân în sfera gândurilor 
superioare, pentru momentele acelea când preotul se concentrează asupra 
săvârşirii slujbei. De aceea, credința în puterea făcătoare de minuni a 
amuletelor, relicvelor şi a tuturor obiectelor sfințite are o îndrituită bază. 
Influenţa acestor obiecte însă, depinde de gradul de îmbibare a lor cu 
“substanţa entității” şi de credinţa omului care le poseda sau numai le 
atinge. În felul acesta, zdrenţele săracului transmit asupra noastră acea parte 
umilitoare de supuşenie, de ascultare, de aşteptare. 


Îmbrăcămintea, ca şi trupul, are nevoie şi e bine a i se da odihnă, pentru a 
“rarifica” gândurile aflate în ea, căci, oricât ar părea de straniu, dar 
gândurile cuprind, în ele însele, diferite greutăţi specifice. Unele se lasă în 
Jos, iar altele, supunându-se atracției sferelor mai înalte, au putinţa de se 
ridica în sus. Astfel se explica atmosfera de tristeţe care persistă în subsoluri 
şi în alte locuinţe subterane, unde domneşte înclinația spre rău, simţământ 
care lipseşte la înălțimi. Prin faptul că îmbrăcămintea, într-o măsură 
oarecare, reprezintă prin sine însăşi nuanţa unui înveliş mental, e bine a 
purta haine noi şi frumoase nu numai în societate, dar chiar şi în absoluta 
singurătate, cu atât mai mult, cu cât eleganța şi frumuseţea îmbrăcămintei 
izvorăşte din interiorul nostru. Se poate spune chiar, că trupul e îmbrăcat în 
ceva spiritual. 


Coloritul hainelor este expresia stărilor sufleteşti. Dependenţa, tristeţea, 
deznădejdea preferă culoarea neagră. Rasa noastră, care în- tr-adevăr, crede 
numai în moarte, adică în nimicirea corpului, preferă culorile închise, mai 
ales după moarte unei rude sau a unui prieten. Chinezul, pentru care 
moartea înseamnă numai pierderea instrumentului spiritualităţii, alege 
pentru aceleaşi ocazii culoarea albă (adică lipsa coloritului), ea 
reprezentând pacea senină. 


E caracteristic faptul că oamenii în vârstă, adeseori, se îmbracă în culori 
închise, gândindu-se că sunt în marginea sfârşitului vieţii şi nu mai au, de 
acum înainte, dreptul la bucurie, veselie, ori alte speranţe, pentru că sunt în 
aşteptarea apropiatei sosiri a bătrâneţi. Ei înşişi îşi poartă doliul, la un timp 
oarecare. 


Înfăţişarea tineretului, nepăsător, lipsit de griji, îmbrăcat în culori deschise, 
nu e plăcută vârstnicilor. Ei o consideră jignitoare, cu toate că în ascuns se 
mângâie cu gândul că, în scurtă vreme, tineretul, la rândul său, va trebui să 
îndure aceeaşi viaţă, plictisitoare, singuratică. 


Majoritatea oamenilor vârstnici îsi neglijează ţinuta. Acesta e primul indiciu 
al morţii, începutul agoniei, într-un cuvânt, ei se predau morţii! Neglijenţa 
în îmbrăcăminte înseamnă lipsa iubirii de a da importanţă şi a te strădui 
pentru îmbrăcăminte, iar tot ce se face trupului fără iubire este dăunător lui. 
De aceea, nu-i este permis nici miliardarului de a purta pălă-nia tocită. 


Înţelepciunea spirituală sau intuiţia se manifestă mai puternic în tinereţe, 
pentru că atunci corpul este mai nou şi, până la o anumită vârstă, liber, deci 
descătuşat de învechitele idei preconcepute şi de obiceiurile respingătoare 
ale vârstei, care se acumulează cu timpul. 


Tineretul, dimpotrivă, e vioi şi îşi recunoaşte înțelepciunea intuitivă! 


Prețuiți grijile după valoarea lor reală, adică nu le dați o importanţă 
apreciabilă şi alungaţi-le! 


Tinereţea iubeşte împodobirea, somptuozitatea, asemănătoare majestoasei 
împărăţii a culorilor din natură; ea este mai înţeleaptă decât “vârsta 
matură”, care, sprijinindu-se pe experiența moartă a altora, se supu-ne unor 
legi fictive, baricadându-şi astfel calea spre noi speranţe şi bucurii. De 
aceea, a fost spus: “Dacă nu vă veţi întoarce şi veţi deveni copii”... căci 
sufletul simte în fiecare corp tânăr promisiunea unei fericiri îngereşti, 
fericire care este prea repede stinsă, de absurditatea bunului plac a unor 
gânduri grosolane, pământeşti. 


Aud protestul unora, care gândesc: “Este oare posibil ca, în timpul 
împovăratei noastre vieţi, plină de griji pentru nevoile zilnice, să se găseas- 
că încă timpul şi mijloacele necesare pentru procurarea hainelor indicate 
diferitelor ocazii?”. Răspund: “Da, posibilitatea stă în voi înşivă.”. Dirijați 
puterea voastră de voinţă, care să atragă cu iscusință către voi, ca un 
magnet, toate mijloacele de existenţă ale lumii şi către această ramură, 
aparent de mică importanţă. Nu consimţiţi (liniștiți, fermi, cu răbdare) a 


purta haine urâte, a trăi sărăcăcios, a va alimenta prost. Pretindeţi 
întotdeauna ce e mai bun şi, cu timpul, veţi obține bunul râvnit. Omul care 
prevede viitoarele îngrijorări şi se teme de condiţiile îngrijorătoare ale 
vieţii, pune în mişcare forţe deprimante, care nu-i vor permite să se ridice, 
astfel încât zdrenţele se vor lipi de el, fără ca niciodată să le poată părăsi. 


CĂSĂTORIA 


Cel mai subtil început în natură este cel feminin. Cea mai dezvoltată forță 
creatoare este cea masculină. Femeia prevede cu mai multă claritate şi, cu 
ochii spiritului, cuprinde un orizont larg. În bărbat, predomină forţa 
creatoare şi capacitatea de a realiza intuiţiile femeii, intuiții care-i sunt 
asemeni unei stele călăuzitoare. Între femei se întâlnesc incomparabil mai 
multe clarvăzătoare. Femeile sunt cele dintâi care prind noile adevăruri 
spirituale; şi ele, fund mai religioase, instinctiv simt cum biserica va uni cu 
timpul ştiinta cu religia, două puteri care se duşmănesc acum între ele. 
Femeia prinde adevărul spontan, fără deducţii logice despre cauze şi 
consecinţe. 


Pe toate treptele dezvoltării spirituale, femeia sesizează dinainte, mai precis 
decât bărbatul, însă bărbatul este cel mai destoinic realizator al visănilor din 
sufletul femeii. Pentru fiecare bărbat există numai o singură femeie, care 
poartă în ea darul de a discerne în ce timp anume şi prin ce mijloace se pot 
mai bine dezvolta aptitudinile lui. 


Intr-o casnicie într-adevăr ideală, soția poate fi comparată cu ochiul, iar 
soţul cu mâna. 


Sufletul şi mintea femeii constituie rezervorul vibrant esenţial al sufletului 
şi minţii bărbatului. 


În alte existenţe, mai evoluate, în care legăturile dintre bărbat şi femeie sunt 
mai strânse şi mai pline de înţelegere, între sufletele lor se produce un 
schimb permanent de forţe, pe care închipuirea noastră prea săracă, cu greu 
le poate aprecia. În aceste sfere ale existenţei, fiecare gând, idealul sau 
visarea, devin realităţi. Acolo, forţele spiritulale unite ale bărbatului cu ale 
femeii, au putinţa să-şi înzestreze cu viaţă toate dorinţele lor. Iar fiecare 
căsătorie între un bărbat şi acea femeie unica, predestinată uniunii veşnice 
cu el, este piatra fundamentală a acestor forţe. 


Pentru fiecare bărbat este creeată o singură femeie, unică, care îi aparține 
numai lui, atât în această viaţă, cât şi în alte vieţi posibile. Viaţa lor veşnică 
se va transforma într-o neîntreruptă îmbătare, când amândoi vor deveni 
relativ desăvârşiţi şi vor înţelege legăturile care îi unesc. Sunt şi dintre aceia 
mulţi care, cu toate că de când e lumea sunt predestinaţi unul altuia, totuşi, 
sunt nenorociţi în căsnicie. În alte reîncarnări, cu alte corpuri şi alte nume, 
sufletele lor mai evoluate şi mai delicate se vor recunoaşte unul pe altul. 
Adevărata soţie a bărbatului poate să nu trăiască o dată cu el pe pământ; cu 
toate acestea, numai ea poate contribui la dezvoltarea deplină a puterii lui 
spirituale, putere care îi aparţine. 


Gândurile, curgând din acest izvor, corespund în întregime caracteristici lui 
mentale particulare. Cu o precizie de clarvăzătoare, se ivesc soției lui 
gândurile norocoase, care-i aduc reuşita în toate. 


Adevăratul soţ, şi el unicul în tot universul, e singurul în stare să 
îndeplinească visul soției iubite. Această contopire de forţe creează unitatea, 
acea fiinţă nouă şi pe care numai ei înşişi o reprezintă şi nu copiii, produşi 
de ei pe lume. 


Femeia recepționează mulţumită organizației ei sufleteşti, gândurile cele 
mai subtile sau mai degrabă intuiţiile de o superioară calitate! Ea reprezintă 
cea mai sensibilă placă care imprimă vibraţiile din oceanul gândurilor. 
Intelectul mai puternic al bărbatului se adaptează mai bine greutăților vieţii 
ŞI, de aceea, înfăptuieşte mai uşor intuiţia femeii. Totuşi, lui îi lipseşte 
fineţea intelectului superior, care percepe cele mai subtile şi mai puternice 
gânduri. Întotdeauna, femeile sunt inspiratoarele marilor bărbaţi. În umbra 
fiecărui succes, în tainiţele fiecarei întreprinderi, pe treapta fiecărei evoluţii, 
se află întotdeauna, văzută sau nevăzută, femeia însuflețitoare. 


Femeia nici nu bănuie cât este de mare autoritatea ei actuală. Inspirația ei se 
manifestă în totul; bărbatul se foloseşte de această inspira-ţie, în proporţie 
cu sensibilitatea ce o posedă. El, nebănuind, primeşte de la femeie darul pe 
care ea îl insuflă inconştient. Ceea ce se numesc “fanteziile ei goale” - 
castele spaniole create de ea, reprezintă solul fertil din care germinează 
realitatea. Nu este nici o îndoială în faptul că se poate transmite în tăcere un 


gând preţios altui om, fără totuşi a schimba vreun cuvânt cu el. E foarte rău 
însă, dacă gândul subtil şi puternic al unuia, trece la alt intelect mai greoi, 
iar în schimbul tezaurului dat, primeşte unele gânduri mai josnice. 


In astfel de cazuri, omul mai nobil cedează influenţei omului inferior şi 
percepe gândurile inerente ale tovarăşului inegal lui. 


Femeia nu este potirul spiritual cel mai slab, ci numai cel mai subtil. Cu alte 
cuvinte, el este busola care călăuzeşte mersul corabiei şi, fiindcă este 
instrumentul cel mai delicat, merită atenţie deosebită. Percepând curentele 
intuitive superioare, ea nu poate îndeplini munca brută a bărbaţilor, fără ca 
sensibilitatea ei să nu se resimtă. Abuzând de forţele ei, totul se reflectă 
asupra sănătății şi posibilităților bărbatului, lipsindu-l astfel de busola care 
nu poate fi înlocuită. 


lată de ce Hristos a spus: Maria şi-a ales partea cea bună, nemuncind ca 
Marta. 


Ideea că numai preocupările gospodăriei alcătuiesc chemarea femeii, e una 
dintre cele mai barbare! 


Lucrul casnic, care cuprinde îndatoririle ei, cum sunt: pregătirea bucatelor, 
întreținerea curăţeniei în camere, îngrijirea copiilor şi nenumă-rate alte 
obligaţii, care ocupă toată dimineaţa, e incomparabil mai obositor decât 
munca bărbaţilor în cancelarii, ateliere, la câmp sau chiar în cabinetul 
învățatului. Neînchipuit mai multă forță mentală se cheltuieşte atunci când, 
lucrând în diferite direcţii, trebuie să păstrezi prea multe în memorie. 
Exploatarea femeii nimiceşte în ea harul de a primi gânduri noi; căci forța 
care ar fi fost necesară în scopul acesta, e transformată în muncă fizică. Și 
bărbatul, după o muncă istovitoare, pierde capacitatea de a prinde intuițiile 
femeii. Când bărbatul, dintr-un motiv oarecare, nu recunoaşte adevăratele 
sentimente ale soției față de el, ironizând întotdeauna gândurile, impresiile 
şi presimțirile ei, cu timpul, intelectul şi intuiţiile ei se tocesc, îi sugrumă 
inspiraţiile şi îi curmă legătura gândurilor creatoare. 


El îi ruinează sănătatea ei, în acelaşi timp şi pe a sa, păgubeşte intelectul ei 
şi pe al său, târându-se pe sine şi pe ea într-un strat de viaţă grosolană. 


Amândoi sunt părți şi forţe unite într-un tot întreg, de Infinita Înţelepciune. 


Povestirea mitologică despre Minerva, care a sarit brusc din capul lui Zeus, 
complet înarmată, reprezintă simbolul unei superioare izvodiri a 
înţelepciunii feminine. 


Femeia absoarbe, din sferele lumilor înalte, ştiinţe pure, iar misiunea 
bărbatului este de a le prelucra în forme artistice, pe măsura capacităţii şi 
abilității sale. 


Adeseori se pune întrebarea: “De ce femeile creează aşa de puţin în 
domeniul artei, tehnicii şi aşa mai departe, comparativ cu bărbaţii?”. Dar 
tocmai femeia este caierul gândirilor, ea - trimisa Cerului - este a tot 
creatoare şi a ei este opera invizibilă. Ea dăruie - bărbatul primeşte. Această 
dăruire - primire s-a produs la amândoi inconştient, până ce ambii au înţeles 
că cea mai mare parte a realității se află în jumătatea invizibilă a vieții, până 
ce au aflat că sunt dotați cu antene spirituale, cu care pot cuceri depărtările! 
Gândurile sunt filamente sensibile, care se ating între ele, se împletesc şi, 
prin aceasta, se face un schimb cu elementele invizibile! În felul acesta a 
creat, întotdeauna, femeia! 


Adorarea Fecioarei Maria de către lumea catolică, provine din adâncă 
admiraţie, căci ea a fost demnă a reda lumii, în persoana lui Hristos - Inalta 
Inţelepciune. 


Până când bărbatul nu va recunoaşte în femeie perspicacitatea superioară, el 
nu va căpăta claritatea forţelor luminii. 


Femeia, care îşi cunoaşte adevăratele legături ce le are cu bărbatul, trebuie 
să pretindă recunoaşterea valorii ce ea o reprezintă, nu ca o rea cicălitoare, 
ci ca o demnă şi iubitoare regină, care doreşte a fermeca şi a contribui după 
puterea sa. Dispreţuindu-se, femeia e răspunzătoare de răul ce îi va lovi pe 
amândoi. Fiecare om este dator să-şi cucerească de la lume, față de el 
însuşi, justa sa valoare. Să nu dăm nimic de la noi, până când însemnătatea 
noastră nu ne va fi recunoscută. În caz contrar, noi suntem păcătoşii cei mai 
mari ŞI risipitorii conştienţi ai darului superior, cu care am fost înzestrați de 
Conştiinţa Infinită. 


Simpatia e forța. Omul dotat, gândindu-se la altul mai mediocru, îi 
transmite acestuia un curent de forțe, inspiraţii şi energie. Schimbul inegal 
are o influenţă negativă asupra trupului şi sufletului celui care dă. El dăruie 
aur şi, în schimb, primeşte fier. Ca un vampir, intelectul inferior se alimen- 
tează pe contul celuilalt, însă nu poate percepe decât o parte din darurile 
superioare primite, nimerind într-o sferă mai înaltă, restul se pierde fără nici 
un folos. 


Cu toate acestea, un om mediocru poate fi un soţ adevărat, încă necopt 
poate, dar care va ajunge până la completa înţelegere a soţiei sale eterne! 
Soții încep să pătrundă adevarata valoare a alianţei lor, când îi uneşte 
dorinţa de a se împărtăşi unul pe altul cu sănătate spirituală, când toata viaţa 
lor se îndreaptă spre atingerea măreţului ţel. 


Ei vor înţelege că fiecare gând josnic, brutal, vulgar este dăunător şi 
celuilalt şi poate deveni dezastruos pentru amândoi. Ea, femeia, îşi va da 
toată silinţa pentru a-şi spori forțele, pentru binele oamenilor. Adevărata 
căsnicie se obține numai atunci când soţul va recunoaşte că femeia îi 
transmite noi gânduri şi deosebite cunoştinţe, iar soţia va recunoaşte forţa 
creatoare a soţului, realizare care nu stă în puterea ei. Din rugăciunea pentru 
înţelepciune, ei vor înţelege încotro să meargă. În felul acesta, ei îşi vor 
împodobi spiritul într-un trup nou. Vor dobândi forţe miraculoase, se vor 
vindeca şi se vor îndruma unul pe altul şi vor trece din prezent, în viitorul 
mai puternic şi mai desăvârşit. 


DESPOTISMUL SAU INFLUENȚA PE CARE O AVEM 
UNUL ASUPRA ALTUIA 


Influenţa unei minţi asupra alteia sau a mai multora este cea mai răspândită 


1. we. 


lui sunt nelimitate. 


Sunt covârşiţi de această influenţă, cu atât mai mult aceia care se înşeală, 
crezând că acționează din propria lor inițiativă, pe când, în realitate, 
despotismul le-a nimicit nu numai libertatea de voinţă, dar şi conştiinţa 
despre dependenţa lor de cel tiranic. 


În acest fel, copilul, adeseori, îşi domină părinţii. Copilul (spirit în corp 
nou), poate fi înzestrat cu o mare putere de voinţă, coaptă în existenţele 
anterioare, de aceea şi influenţa lui spirituală poate fi, cu toate că experienţa 
şi mintea copilului nu sunt încă dezvoltate, incomparabil mai mare decât 
cea părintească. Copilul îsi recunoaşte tot atât de puţin superioritate forţei 
sale, după cum nici părinţii nu-şi bănuiesc slăbiciunile. Cu toate acestea, 
copilul îşi va manifesta caracterul său, prin capricii şi prin purtănile sale, 
exercitând inconştient o influență mult mai mare asupra celor ce-l 
înconjoară, decât aceştia asupra lui. A spune: “puterea de voinţă” sau “o 
minte proeminentă”, nu trebuie să înțelegem că înseamnă ceva studiat, ci 
numai o viguroasă putere, care trece nemijlocit şi indiferent de distanţă, de 
la o conştiinţă la alta. 


Un astfel de spirit puternic îl poate avea şi un incult. După toate 


probabilitățile, el va reuşi în toate! Oamenii numesc această tarie, “un 
caracter puternic”. 


Misiunea adevăratei culturi constă în a da frâu liber forţei spirituale 
înnăscute, astfel ca acţiunea ei să fie independentă şi nesupusă influenţei 
gândurilor şi procedeelor străine, de multe ori false. 


Forţa spirituală predominantă este realul element vital, care trecând 
deasupra altora îi transformă, îi influenţează, îi farmecă. 


Napoleon I, datorită acestei forţe, a subordonat armata voinţei sale în aşa fel 
încât, fiecare soldat o simţea asupra lui şi în el. Individualitatea lui 
Napoleon I impresiona pe toţi până la emoție. Toţi simțeau emanaţia tot aşa 
de tangibilă ca şi razele soarelui, a acestui puternic element. 


Această forță victorioasă l-a trădat în momentul când el a comis obișnuita 
inconştientă greşeală, de a permite spiritului său să coboare în sfere mentale 
inferioare. Forţa sa mentală a slăbit când a schimbat pe losefina cu o femeie 
care, cu toate că era de origine nobilă, era o femeie de rând. 


Farmecul şi autoritatea lui asupra oamenilor au început să dispară. losefina 
era, deci, prietena eternă a lui Napoleon; ea îl completa, nu după regulile 
omenești, ci după legile Conştiinţei Infinite. Când sufletul lui se contopea 


cu sufletul Iosefinei, izvora în el puterea care acţiona cu tărie asupra 
tuturora din apropiere şi din depărtare; tot astfel, gândurile noastre, deşi 
într-o mică măsură, au putinţa să acționeze neîntrerupt, la distanţă. 


Conform aceleiaşi legi, lucrează în apropiere şi la distanță, elementul 
mental superior, a geniului financiar superior, cum e la bursa Jay Gould. 


Omul care urmăreşte în viaţă un ţel precis sau are un plan bine determinat, 
trebuie să evite legăturile prea strânse cu oamenii nepăsători, pe care nu-i 
interesează intențiile lui, ei având putinţa să influenţeze în rău aceste 
planuri. 


Cunoştinţele cu care venim în contact, pentru afacerile noastre, au puţină 
importanţă, iar prudenţa e obligatorie în alegerea oamenilor cu care ne 
petrecem timpul liber, timp când suntem complet pasivi şi naturali. 


Intimitatea cu un om inegal (bărbat sau femeie) răpeşte multă putere 
sufletească şi va avea o proastă repercursiune asupra întreprinderilor lui, 
pentru că omul mediocru îl va abate de la scopul intenționat. 


De aceea, totul depinde foarte mult de tovarăşii cu care ne petrecem timpul 
liber; de la ei poate emana elementul vieţii sau al morţii, îndrăzneala sau 
frica, prezenţa de spirit sau zăpăceala. 


Cea mai puternică acţiune în univers, absorbirea gândurilor, formează 
temelia acestei acţiuni, exprimându-se apoi în fapte bune sau rele. 


Totuşi nu trebuie să rupem brusc relațiile cu cercul nostru, ceea ce ar putea 
să ne dăuneze numai, ori să ne aduca complicaţii. Să lăsăm, mai bine, ca 
această operă să fie executată de spiritul nostru! Dacă această ruptură este 
dorită de ambele părți, atunci legea spirituală, cu încredere, se va împlini 
uşor, treptat şi fără durere. Împrejurările şi scopurile lor, încetul cu încetul, 
se vor schimba, iar drumurile vieţii se vor despărți paşnic, pe neobservate. 
Soarta procedează neînchipuit de înţelept şi mai delicat decât voinţa omului, 
care, de obicei, acționează brusc şi fără cruţare. 


Influenţa bărbaţilor între ei şi a femeilor între ele, nu este atât de puternică, 
pe când bărbaţii şi femeile mai uşor cad unul sub influenţa celuilalt. 


Omul energic, petrecându-şi orele de repaos în tovărăşia unei femei, care 
prea puţin sau deloc nu se interesează de planurile şi afacerile lui, îşi pierde 
zadarnic o mare cantitate de energie, pe care ar putea-o întrebuința cu folos 
în realizarea planului proiectat. Este absolut natural că această femeie îl 
preocupă mentalmente numai pentru că este obişnuit cu ea şi, de aceea, sub 
fluctuațiile indiferenţei ei, din când în când şi parcă fără nici un motiv, el îşi 
pierde curajul, nu se simte dispus să-şi continuie lucrarea, devine pur şi 
simplu indiferent faţă de ceea ce a proiectat. Pentru reuşita sigură a 
planurilor lui, îi lipseşte curentul permanent, atât de necesar însuflețirii! Ce 
s-a întâmplat? Spiritul nepăsător al acestei femei i s-a transmis şi lui, el s-a 
molipsit de indiferența ei faţă de planurile lui! Femeia îl stăpâneşte şi, fără 
vrerea conştientă a lor, îl hipnotizează. Ea poate fi extrem de încântătoare, 
în societatea ei timpul poate trece neobser-vat, bărbatul se află atunci sub 
farmecul ei şi nu simte faptul că ea nu împărtăşeşte adâncile lui năzuinţe. 
Decepţia în divergențe de scurtă durată dispare repede. Acelaşi lucru îndură 
şi o femeie înzestrată, când e legată de un bărbat mediocru. 


Asemenea legături n-au nimic comun cu adevărata căsătorie, totuşi, 
adeseori, aceşti oameni sunt cununaţi înainte de a se fi înţeles unul pe altul. 


Însă, nici bărbatul, nici femeia, nu se pot înşela în alegerea reciprocă, dacă 
ei trăiesc pe acelaşi plan în Conştiinţa Infinită. Atunci, ei sunt feriți de 
amăgiri. Toată nenorocirea provine din goana absurdă a omenirii, care nu 
caută sfatul şi sprijinul Infinitului. 


Hipnoza reprezintă una din formele tiraniei. Cea mai elocventă e aceea când 
un medium permite ca voinţa hipnotizatorului să devină stăpână pe corpul 
său, tratându-l ca pe o marionetă. Uneori, se adoarme medium-ul, cu 
ajutorul unui obiect lucitor, ţinut în mână de hipnotizator, adică, mediu-mul 
e pus într-o stare de completă pasivitate, în timp ce toată atenţia lui e 
îndreptată către punctul lucitor. În această clipă, hipnotizatorul îşi 
concentrează toată voinţa sa asupra medium-ului. Dimpotrivă, nu se supune 


hipnozei omul care, conştient, este pozitiv. Tot astfel se petrece în timpul 
permanentelor influenţe hipnotice în viaţă, - toată înţelepciunea vieţii constă 
în a şti când poţi să fi medium şi când trebuie să fi hipnotizator. 


Această influenţă variabilă a unui spirit asupra altuia, poate deveni izvorul 
binelui suprem, deocamdată ea aduce, de cele mai multe ori, numai pagubă. 
Întotdeauna se întâmplă astfel cu noile forţe, încă nestudiate şi care, fără 
nici un control, plancază deasupra pământului. Distanţa, în acest caz, nu 
joacă aproape nici un rol. Omul cu care am fost timp îndelungat strâns 
legaţi, poate, la distanţe de mii de kilometri, să domine corpul nostru, în 
sensul binelui sau al răului, pâna atunci când autoritatea lui va fi slăbita sau 
nimicită de altă influenţă hipnotică. 


E cel mai greu lucru să ştim dacă cineva exercită o influenţă asupra noastră 
ŞI cine anume? 


Sub voinţa îndârjită şi mută a unui om, care ne obligă să acţionăm aşa cum 
vrea el, noi, după toate probabilitățile, ne vom supune sugestiei lui, însă 
vom fi încredinţaţi că procedăm absolut independent, mai ales dacă 
dorinţele lui nu sunt în contrazicere cu instinctele noastre. 


Spiritul nostru poate să fie mult mai puternic şi mult mai pozitiv şi cu toate 
acestea să se supună voinţei străine - noi neştiind de pericolul care ne 
ameninţă şi de necesitatea de a ne împotrivi, noi necunoscând legea care, 
fără cuvinte, leagă suflete de la distanţă, noi nebănuind că acel gând străin 
ne urmărea ziua şi noaptea. 


În felul acesta, cel mai slab poate domina pe cel mai puternic, ultimul, în 
nepăsarea sa lăsându-se să fie legat cu lanţuri mentale anodine. Acesta este 
despotismul care se observă aproape întotdeauna între soţi, între frați şi 
surori, între părinți şi copii. 


Un prieten îşi poate teroriza prietenul fără să-şi dea seama de egoismul său. 


A te afla sub presiunea unei dominaţii permanente este întotdeauna 
dăunător pentru că neajunsurile, rătăcirile şi slăbiciunile fizice ale altora, se 
ahpesc propriilor noastre şovăieli, calea vieţii noastre oscilează, fiind 


deviată de la legile mai profunde ale dezvoltării noastre personale! 


Dorinţele şi tendinţele noastre ne par, dintr-o dată, capricii, ceva inaccesibil. 
În loc să ne încredem în fortele noastre, noi ne îndoim de ele. Credinţa în 
forţă - nu e altceva decât rugăciunea; iar fiecare rugăciune conţine în sine 
îndeplinirea ei. “EUL” nostru firesc, poate fi îndepărtat de la țelul lui, de un 
astfel de proces hipnotic şi atunci trăim nu viaţa noastră proprie, ci o altă 
viaţă, impusă şi secundară. La fel de neplăcut este a cădea într-un şanţ, 
împinşi de cineva, pe nevrute sau intenționat. 


Actualmente, există un numar enorm de copii hipnotizaţi, asupra cărora se 
gravează dorinţele şi speranţele părinților. Aceştia schițează mentalmente 
planul vieţii lor viitoare, iar copiii nu sunt în stare să reacționeze, deşi 
aceste planuri schimbă direcția firească a lor şi pot chiar şi fiziceşte să se 
reflecte asupra lor. Iubirea părintească trebuie, în fragedă copilărie, să fie 
ocrotitoare şi nimic mai mult! Însă părinţii transmit propriile lor rătăciri 
copiilor lor, inconştient îi hipnotizează în aşa măsură, încât nici o rază nouă 
nu mai poate pătrunde în sufletele lor. Ei continuă să creadă, să rătăcească şi 
să sufere cum au suferit şi părinții, pentru ca, în cele din urmă, să se 
despartă de viaţă, în chinuri şi agonii, ca şi părinţii lor. 


Cere izbăvirea de orice despotism şi te vei elibera. Aceste legi vor deveni 
atunci mai clare pentru tine. Sufletul tău se va învăţa să distingă atunci, 
când libertatea ta va fi ameninţată de primejdie. 


Mulţi cedează influenţei unei hipnoze foarte stranii, pe care, după ce-şi dau 
seama de ea, abia o recunosc. 


Câteodată, de exemplu în instituţii, ne pierdem faţă de funcționarii aflați 
acolo în situaţii oficiale şi, deşi suntem în toate drepturile noastre, noi totuşi 
devenim timizi şi slabi, fără nici o cauză. La fel se întâmplă când, într-o 
anumită societate, nu îndrăznim să punem întrebări, pentru a nu ne trăda 
neştiința noastră! Şi toate acestea, faţă de oameni, pe care, cunoscându-i 
mai îndeaproape, noi nu i-am respecta. Mulţi îngăduie “trucuri” în afaceri şi 
înşelăciuni mărunte, de teama unui scandal. În sinea lor, ei se justifică, 
spunând că e mai prejos de demnitatea lor a se irita pentru asemenea 


nimicuri; adevărata cauză însă, este lipsa de curaj şi frica de a nu fi 
reprobați de anumiţi cunoscuţi. Ei se află sub influenţa spiritelor inferioare. 
De teamă de a nu fi considerati drept “zgârciți”, “chițibuşari”, întreaga 
familie rabdă, adesea, despotismul servitoarei. Când influenţa hipnotică a 
unui cerc oarecare încetează, noi ne reîntoarcem la mersul obişnuit al 
gândurilor şi la o judecată obiectivă. 


Niciodată, faţă de nimeni, să nu simţi adoraţie, niciodată să nu vă simțiți 
înjosiţi, în societatea oricui vă aflaţi... Căci, în acest caz, porțile sufletului 
se deschid pentru gândurile servile, nedemne. Trebuie să apreciezi şi să 
recunoşti după merit, talentul altuia, neumilindu-te, cu demnitate, dorind 
sincer ca, şi în noi, să se trezească propriul nostru talent, să ia avânt 
propriile noastre calități. 


Poţi cădea sub influenţa hipnotică a unui întreg curent mental, ca şi sub 
curentul unui singur om, sau se poate ca un singur om să servească drept 
cablu curentelor generale ale influenţei hipnotice. Milioane de creiere 
emană necontenit diferite gânduri ascunse, diferite grozăvii: boli, sărăcie, 
moarte. Acestea, fiind de la sine înţeles, gânduri de sclavie, la prima ocazie 
favorabilă, devin despotice! 


Dacă în sufletul nostru există o părticică cât de mică, accesibilă acestor 
feluri de gânduri, atunci, toate curentele de aceeaşi natură, fuzionând într-un 
singur şi grozav şuvoi, năvălesc în sufletul nostru. Acest şuvoi ne ia cu sine 
vremelnic şi atunci, totul ni se pare obscur şi fără scăpare. Pe noi chiar ne 
impresoară insuccesele, necazurile şi oamenii, care în nici un caz nu ne vor 
susține, dacă am încerca să ieşim din această situaţie. 


Toate acestea ne-ar învălui într-o stare de mâhnire. Insă, cât sunt de nule 
aceste forțe, dăunătoare în comparaţie cu protecția Conştiinţei Infinite, 
căreia îi putem solicita ajutor, îndată ce am învăţat a ne ruga. 


Rugăciunea mută, fără cuvinte, ne transportă în curente superioare -unde 
Infinitul parcă ne “hipnotizează”. 


Sub mirajul unei astfel de influenţe, rămânem dezarmaţi, nu mai putem 
protesta; ea ne aduce fericire, lumină spirituală, un trup minunat, reconfortat 
ŞI o renaştere a capacităților. 


Pacea şi contemplarea Conştiuntei Infinite ar trebui să fie pentru noi mai 
scumpă decât ori şi ce intimitate omenească şi numai atunci, Conştiin-ţa 
Infinită, ne va indica pe cei mai buni însoțitori pământeşti. Intuiţia fidelă, 
dintr-o dată şi fără greş, ne va dezvălui reala valoare a oamenilor. 


Omul, care se află sub influenţa Conştiinţei Infinite, nu va suporta mult 
timp despotismul omenesc, ci pur şi simplu se va ridica deasupra cercului 
acţiunilor sale, pentru că individualitatea lui s-a intensificat. 


Oamenii sunt întotdeauna ispitiţi să elaboreze teorii extrem de bizare şi 
complicate pentru propria lor fericire şi de aceea stau totdeauna la pândă, 
urmăresc una şi se tem de alta. 


Acesta e răsunetul legilor ignoranței omenirii, “marea lege”, însă, cere 
numai credinţă, care singură ne acordă tot ceea ce dorim. 


DE CE DEPINDE REUȘITA UNEI ÎNTREPRINDERI 


Orice poziţie socială ar ocupa omul, el trebuie să se ferească de a se dori 
mentalmente în unul şi acelaşi loc, mulţumindu-se cu unul şi acelaşi salariu, 
fără năzuinţă spre un cerc de activitate mai înalt. Atunci, toate şansele sunt 
contra lui şi, din propria sa vină, deoarece tocmai această închipuire despre 
el însuşi, şi zăgăzuieşte ascensiunea. Castelele feerice se transformă atunci, 
în palate pământeşti. 


Starea noastră sufletească predominantă este forța care îndrumă 
evenimentele în folosul sau detrimentul nostru! 


Există oameni fără iniţiative şi fără pasiune, incapabili de a face ceva pentru 
ei înşişi sau, cel puţin de a păstra ceea ce au primit ca moştenire. Acesta este 
un exemplu şcolăresc, care explică genul anumit de gânduri, care 
condiționează insuccesul. 


Alţii, dimpotrivă, născându-se săraci, totuşi, extrag chiar de la început şi de 
pretutindeni, prosperitatea. Toate gândurile şi dorinţele lor sunt îndreptate 
către o aceeaşi ţintă şi îşi ating scopul - dacă e natural, socotim bogăţia un 
succes. 


Fiecare întreprindere, - năzuinţă - se dospeşte în închipuire. Omul, care 
dintr-un acar modest, devine proprietarul căilor ferate, desigur s-a văzut, 
mentalmente, într-o situaţie superioară celei reale, iar urcându-se pe o 
treaptă, el se vede urcat deja pe următoarea. Cine se mulţumeşte ani în şir, 
cu viaţa de peticar, fără îndoială, niciodată nu s-a închipuit pe sine într-o 
altă situație. El invidia, probabil, pe cei care trăiau mai bine, dorea să aibă 
multe din cele în care alții se desfătau, însă niciodată n-a gândit: “am să mă 
eliberez de ocupaţia mea, am să mă îndeletnicesc cu altceva mai bun şi mai 
demn decât strângerea zdrenţelor.”. Invidia, însă, nu ajută. Peticarul va 
rămâne peticar. 


Cine crede că bunătăţile vieţii nu sunt şi pentru el, întotdeauna se va vedea 
în ultimul loc şi se va înfuria împotriva celor ce stau mai sus decât el, iar 
după toate probabilitățile, el nu va propăşi. 


Fiecare tendinţă spirituală în care ne aflăm un timp determinat, ne îndeamnă 
către ceea ce corespunde acestei tendinţe. Acela care iubeşte caii, gândindu- 
se mult la ei, la prima împrejurare se va duce, fără îndoială, la o herghelie. 
Acolo va angaja discuţii, care într-un fel sau altul, îl vor hotărâ pentru 
cumpărarea cailor, dresarea sau îngrijirea lor. 


Dacă iubirea lui față de cai, se mărgineşte numai la dorinţa de a trăi alături 
de ei, de a fi numai grăjdar ori vizitiu şi dacă el simte o prăpastie, care îl 
desparte de marii proprietari de herghelii, atunci el niciodată nu va ieşi din 
starea de subordonare. Dar dacă, dimpotrivă, cu privirea mentală, el va 
vedea îmbunătăţirea situației lui şi va crede în dreptul său la proprie-tate, 
după toate probabilitățile, va deveni proprietarul marii herghelii. 


De ce? Cheia e tocmai această idee, care îl apropie de oamenii aflați în 
fruntea unor asemenea întreprinderi. Inconştient, aceşti oameni, îi simt 
gândurile lui, interesul ce-l are în această direcție, tendinţa de progres, 


similară cu a lor. Dacă, pe lângă aceasta, va mai fi şi zelos la lucru, va fi 
devotat întreprinderii lor, ca şi cum ar fi a lui proprie - iar aceasta se 
întâmplă întotdeauna când omul tinde spre ceva - atunci, ei îl vor susține şi 
îl vor împinge înainte. El dovedindu-se folositor, ei îl vor căuta să-l 
cunoască mai deaproape, iar conversațiile lor vor lua un caracter mai 
cordial. Neputându-se dispensa de el, se vor lega raporturi prietenești, care 
sunt factorul principal al tuturor întreprinderilor, căci în viaţa practică, în 
toate domeniile năzuinţelor omeneşti, e trebuincioasă susținerea reciprocă şi 
încrederea. 


Oamenii, niciodată nu pun mare preţ pe acela care singur se crede inferior. 
De nicăieri nu licăreşte dorinţa de a-l ajuta, de a-l încuraja, de a-i oferi un 
loc mai bun, căci lipseşte valul mental, care să-l ridice! 


Fiecare, dacă se va gândi, va fi de acord că, sunt situaţii în viaţă, pe care n- 
ar îndrăzni să le viseze. În felul acesta, din zece spălătorese de vase, nouă 
niciodată nu-şi vor permite mentalmente, nici pentru un moment măcar, să 
ocupe locul patroanei hotelului. Totuşi, se întâmplă ca una dintre ele, de la o 
situație modestă, să treacă la o poziție neasemuit mai înaltă şi va fi anume 
aceea care şi-a permis acest gând. Fa a fost, astfel, ridicată de forţa activă 
invizibilă. 


Soarta ne transpune în acea situaţie în care noi ne vedem introspec-tiv, în 
mod perseverent şi durabil. 


Se prea poate ca ţinta să nu fie atinsă în întregime, însă, în orice caz, situaţia 
noastră se va îmbunătăți considerabil. 


Să nu vă temeţi de responsabilitate! A da preferinţă ungherului lui, asigurat 
cu o leafa sigură, omul, până într-o măsură oarecare, se transformă într-o 
maşină, pusă la dispoziția bunului plac al străinului, iar aptitudinile lui 
servesc numai îmbogăţirii altora. Izbânda cade asupra îndrăzneţului, care nu 
s-a temut de responsabilitate. În caz contrar, omul nu iese din rolul de 
supus, de slujitor. 


Ândrăzneşte, cel puţin în imaginaţie, a conduce o întreprindere mare, a 
dispune de capitaluri mari. Execută aceste experienţe, în portul liniştit al 
sufletului şi nu vei risca a fi luat în râs, iar acest exerciţiu e tot atât de uşor, 
ca şi acela de a te vedea pe ultimul plan. 


Învață arta de a aştepta succesul. Aşteptarea calmă a izbândei, de obicei e 
cea mai bună şi mai întocmai cu mijlocul de a te folosi de forța ta mentală. 


A te teme de nenorocire, a prevedea obstacole, a te gândi la greută-ţile 
posibile, acţionează dezastruos şi duce la sărăcie. 


Responsabilitatea nu trebuie să aducă neapărat îngrijorare, neplăceri, 
nelinişte şi agitaţii. Cultura spirituală, instruită spre a nu inhiba gândul des- 
pre diverse împrejurări, până ce timpul lor nu va veni, părăseşte ideea res- 
ponsabilităţii de până atunci, până când ea nu va fi de neapărată trebuinţă. 


Astfel, vânzătorul mărunt de zarzavaturi, zbuciumându-se cu micile lui 
afaceri, petrece nopţi de insomnie, se scoală dimineaţa obosit şi e mereu 
mai incapabil de a-şi pune în ordine îndeletnicirile sale; în timp ce marele 
negustor, ocupându-se de acelaşi comerţ, posedă capacitatea de a îndepărta 
grijile şi a aduna, în timpul somnului, forţe noi, pentru responsabilitatea 
zilei următoare. 


Există o dorință generală de mai bine faţă de ceea ce a fost până acum pe 
pământ, o necesitate de locuinţe mai bune, de mâncăruri mai rafinate, 
plăceri mai înalte! Pe măsură ce necesitățile se înmulţesc în număr şi 
intensitate, ele se şi satisfac. În consecinţă, nu gândi că nu poți da lumii 
nimic mai bun. Tu singur poţi. A gândi “nu pot” înseamnă a închide intrările 
tuturor posibilităților, mulţumindu-te pe tine însuţi numai cu conştiinţa că 
dai oamenilor ce e mai bun în tehnică sau în artă, fără a le cere să-ți 
recunoască valoarea creației tale. E o nedreptate strigătoare la cer. 
Nedreptatea faţa de sine înseamnă nedreptate faţă de alții. Cel care singur 
îşi disprețuiește înfăptuirile sale, iradiază forţe care obligă şi pe alții să nu i 
le preţuiască. Dacă tu te-ai gândi să vinzi o farfurie plină cu briliante 
veritabile pe stradă, iar privirea şi ţinuta ta ar exprima o indoială relativ la 
calitatea lor, nouăzeci şi nouă dintr-o sută de cumpărători ar lua drept sticle 


briliantele, în urma sugestiei emanată de gândurile tale şi toate şansele sunt 
pentru acel, singur, care va pricepe, că pietrele sunt veritabile şi va încerca 
totuşi să te înşele, susţinându-se pe îndoiala ta. 


Publicul înţelege cu repeziciune şi preţuieşte stăruința fabricantului de a-şi 
îmbunătăți produsele. Cine răspândeşte marfă ieftină, vechituri, marfă 
contrafăcută, acela calcă în picioare cele mai înalte instincte ale omenirii, 
care aspira către tot ce e mai bun, fiind gata să plătească pentru aceasta, cu 
condiția să primească pentru banii săi, tot ceea ce este într-adevăr de cea 
mai bună calitate. Concesia care se face 1eftinităţii nu e altceva decât o 
linguşire față de mulţimea căutătoare de mediocritate. Din această cauză se 
găsesc în comerţ haine ieftine, care se rup înainte de a fi îmbrăcate, case 
insalubre pe fundaţii putrede, din care se degajă miasme, premergătoare 
înmormântărilor scumpe. Dacă infecția, urâciunea ieftinității ar avea 
latitudinea să acţioneze şi în natură, planeta noastră ar fi expusă importanţei 
“scăderi preţurilor”, “epidemiei”, iar noi am fi năpădiți cu aer “uzat”, cu 
raze solare “uzate”. 


Din fericire, minunatele forțe ale eternității sunt îndreptate spre fineţea şi 
înnobilarea crescândă, după cum reiese din istoria pământului, care din haos 
şi din sălbaticele forme ale lumii animale şi vegetale, s-a dezvoltat, 
ajungând până la perfecțiunea actuală, care trebuie încă să mai progreseze, 
proporţional cu desăvârşirea ştiinţei, înţelepciunii şi a concepţi-ei oamenilor 
despre legile spirituale. 


Fereşte-te de oamenii fără curaj şi dependenţi, care fiind veşnic în 
aşteptarea nenorocirii, o atrag. În societatea lor tu vei fi cel care le absoarbe 
gândurile, care vei înceta de mai fi tu însuți şi vei proceda, nu după 
îndemnul tău propriu. Ție nu ţi se vor înfăţişa cu destulă claritate metode-le 
succesului şi te vei găsi astfel în sfera elementului lor mental dăunător! 


A te feri de asemenea oameni nu este o cruzime. Nenorocirea e o vină sau 
un neajuns a perspicacităţii. Norocoşii, instinctiv, năzuiesc către acei ce le 
seamănă şi evită pe cei nefericiţi. Ei îndeplinesc astfel, numai o parte din 


lege (din neştiinţă - nu toată legea) şi, de aceea, succesul lor este unilateral. 
Sub denumirea de “reuşită unilaterală”, eu înţeleg intensa agonisire de 
bogăţi şi onoruri, în detrimentul sănătăţii, cu pierderea putin-ţei de te folosi 
de ele. 


Absorbirea gândurilor mediocre, dependente şi străine, au ruinat multe 
întreprinderi. Să presupunem că tu ştii azi absolut clar, cum trebuie să 
procedezi şi eşti plin de speranţe şi energie. Mâine, parcă totul s-a schimbat, 
i-ai pierdut încrederea în planurile stabilite, totul se înfăţişează irealizabil, 
ca şi când ai fi căzut într-o capcană. Din ce cauză? Totul s-a petrecut astfel 
datorită faptului că te-ai învârtit între oamenii, care n-au avut aceeaşi ţintă 
cu tine, care sunt indiferenți. Chiar dacă tu nu le-ai încredinţat planurile 
tale, totuşi, pentru a nu fi bine, sunt suficiente numai gândurile lor trândave, 
care se lipesc de tine ca smoala. Visurile tale s-au întunecat şi veşteţit. 
Gândurile străine pot pătrunde în noi, exact cum pot pătrunde vaporii 
dăunători în casa noastră. Repetă, deci, cu dârzenie: “Nu vreau să mă supun 
nimănui.”. Aceasta te va elibera de sclavie, de atârnare şi sărăcie! 


Dacă eşti capabil, încrezător în reuşită, energia şi întreprinderea ta o 
întemeiezi pe dreptate, atunci lumea va simţi îndată, în tine, o stea în 
ascensiune. Chiar dacă nu îți vor cunoaşte faţa - oamenii te vor simţi; 
oceanul spiritual şi el te simte, iar valurile te vor preceda. Astfel, se creează 
reuşitele în lumea realităţii. Retransmite mai departe curentul care a pătruns 
în tine, permite-i să se propage, căci cu ce măsură vei măsura, cu aceea vei 
primi. Niciodată să nu ai pasiunea acumulărilor de bogății. A dobândi avere 
cu preţul sănătății, înseamnă a schimba picioarele, pentru o pereche de 
papuci. Orice întreprindere poate fi realizată fără grabă şi fără muncă 
migăloasă. 


Dacă te istoveşti, dovedeşti că în afacerea ta sunt neregularități. Forţa cea 
mai mare o manifeşti atunci când munca e în armonie cu trupul şi spiritul. 
De aceea, în două ore de muncă armonioasă, această forță va atin-ge mai 
bune rezultate, decât în decursul a zece ore de muncă grabită! 


Numai o întreprindere, îmbrățişată cu preferinţă, în care se pune tot zelul 
sufletului, poate prospera. Ea trebuie nutrită cu neîntrerupt interes şi cu 
râvna de a o perfecționa, de a o dezvolta mentalmente. 


Toate marile întreprinderi sunt gânduri care neîncetat erau trăite, chiar 
înainte de înfăptuirea lor, în realitate. Acest fel de a cugeta, atrage mereu 
forțe noi din sfera înconjurătoare, ca şi soluţia care, vădit, începe să se 
cristalizeze. 


Întreprinderea merge spre decadenţă, când conducătorii ei încetează de a o 
mai clădi şi lărgi mentalmente. Un timp oarecare, aparent se va mai menţine 
la aceeaşi înălțime, în scurtă vreme însă, va trebui să cedeze locul altor 
întreprinderi, care vor izvorâ din curentele mentale mai viguroase. Trebuie 
adeseori, să fie discutate planurile mari şi importante, dar numai cu oamenii 
care au interes şi țeluri similare. Aceste consfătuiri ar trebui să aibă loc 
periodic, în unul şi acelaşi timp, pe cât posibil în aceeaşi cameră, iar nu în 
restaurant, pe stradă sau în gară... În condiţiile acestea variate, se pierde 
multă forţă şi, chiar dacă nimeni nu trage cu urechea, secretele se divulgă. 
Proverbul “pereţii au urechi” este un adevăr. Ceva nevăzut, tâlhăresc, o 
iscoadă vicleană, trage întotdeauna cu urechea în localurile publice, în 
locurile unde lipseşte pacea sufletească, transmițând şi altora tainele. 


Camera, care a fost exclusiv predestinată consfătuirilor de aşa natură, adică 
paşnice şi însufleţite, se încarcă totodată cu o atmosferă mentală, care ea 
însăşi susține reuşita întreprinderii. 


Această atmosferă, intensificându-se, va contribui mai cu uşurinţă şi mai cu 
repeziciune decât în alt loc, la ivirea şi realizarea noilor gânduri. 


Această cameră va deveni un loc de inspiraţie. Dacă în ea vor discuta cu 
mânie şi asprime sau dacă unul dintre asistenţi se va indigna în ascuns, 
atunci, aceste incidente vor da ființă unei forţe dăunătoare, care va frâna şi 
va păgubi toate proiectele, în toate direcțiile vieții. 


In fiecare întreprindere, cel mai bun părtaş va fi soția ta veritabilă. Dacă ea 
trăieşte cu tine pe pământ, atunci tu o vei recunoaşte, prin acea participare 
activă pe care o va desfăşura în tot ce te priveşte pe tine şi fericirea ta. Intr- 


un asemenea caz, urmează cu încredere sfaturile ei, fii a-tent la intuițiile ei, 
simpatiile şi antipatiile ei, faţă de oameni şi împrejurări. 


Dacă tu vei începe să râzi de ea, dacă vei fi de părerea că “femeile nu 
înţeleg nimic în afaceri” şi-i vei îngădui numai calitatea de gospodină, 
atunci, tu însuţi renunţi la cel mai sigur sprijin şi vei stinge cea mai sigură 
clarviziune, care tindea la făurirea prosperității tale. 


SPOVEDANIA 


Este neînchipuit de dăunător trupului şi sufletului, a trăi cu conştiinţa 
păcatelor tale (adică cu instinctele neperfecţionate) şi a le ascunde în noi 
înşine, nemărturisindu-le. Aceste gânduri (sau lucruri) rămân şi ne produc 
un rău nou, care va dăinui până când le vom încredința, de exemplu, unui 
prieten credincios şi care ne este sincer devotat. 


În caz contrar, aceste păcate cresc şi se întăresc, independent de faptul că ne 
gândim la ele cu căință ori nu. Este tot la fel de dăunător sufletului şi 
trupului, veşnica analizare a neajunsurilor noastre. Adevărata hrană este 
schimbul continuu al gândurilor, schimbarea opiniilor despre viaţă şi a 
tuturor faptelor care se petrec în noi şi în jurul nostru! 


Este esențial a-ţi depăşi planurile, punctele de vedere şi ţelurile zilei 
precedente. Numai atunci vei fi în stare să recepționezi spiritualmente 
“pâinea cea de toate zilele”, care regenerează trupul. 


Schimbarea neîntreruptă a dispoziţiilor sufleteşti perfecționează elementele 
care formează corpul şi, în consecinţă, elementele devin apte a prelungi 
nelimitat viaţa. Cu alte cuvinte, spiritul, crescând şi renăscând permanent, 
îşi însuşeşte posibilitatea de a introduce în organism şi în simţurile fizice, 
“prana”, iar legătura între el şi corp nu se întrerupe, deoarece, fiecare celulă 
este îmbibată cu spirit. 


“Bătrâneţea”, de obicei, păstrează aceleaşi vederi, care au fost cu o jumătate 
de veac în urmă. Evenimentele şi oamenii se învârtesc în jurul uneia şi 
aceleiaşi asociaţii de idei, de sute de ori retrăind aceleaşi impresii. Creierul 
se alimentează numai cu idei învechite, stăruind a trăi prin ele! Epilogul 
este distrugerea şi moartea. Autoritatea spiritului asupra organis-mului 
scade treptat. Pierderea simţurilor exterioare, tremurul membrelor, uscarea 
corpului, sunt mărturia unui suflet lipsit de “pâinea cea de toate zilele” a 
noilor gânduri şi acestea îşi pierd autoritatea asupra trupului. 


Gândurile vechi trebuie necontenit alungate, pentru o viaţă mai corectă, 
pentru că, anii trecând, forţele spirituale şi cele fizice să se mărească, astfel, 
plăcerea să crească cu fiecare fază a existenţei, iar atunci când, pe 
neobservate, zecile de ani vor zbura, noi, în cele din urmă, vom izbuti să 
învingem ultimul duşman, “moartea”! Gândurile, care şi-au îndeplinit 
misiunile, trebuie să dea loc altora, mai noi, ca şi fântâna, pe care, înainte de 
o umple cu apă proaspătă, o cureţi de apa cea stătută! 


De gândurile vechi ne putem elibera - prin exprimarea lor! Însă, nu e 
îngăduit a le dezvălui oricui, ci numai acelui om, unic, în care avem 
necondiționată încredere şi numai lui, îi putem destăinui dorinţele şi 
înclinațiile noastre, atât cele bune, cât şi cele rele. 


Oamenii trebuie să se afle în curente omogene pentru a-şi putea exprima cu 
succes şi fără teamă tainele sufletului şi a se spovedi unul celuilalt. 
Consideraţiile lor asupra vieţii trebuie să fie identice. Ei îşi înţeleg reciproc 
şi intuitiv caracterul, cu toate impulsurile amândorura şi atât de clar, încât 
spovedania se poate mărgini la câteva cuvinte. 


Cel mai bine se pot încredința unul altuia, soţul şi soţia. 


Când omul are înclinații spre minciună, furt sau alte apucături nedemne, 
elementul minciunii şi al furtului se găseşte în trupul lui, în sânge şi oase! 


Eliberarea spiritului de aceste impulsuri se reflectă binefăcător asupra 
structurii corpului şi compoziţiei sângelui. Fiecare păcat efectiv reţinut în 
conştiinţă aduce trupului, sub o formă oarecare, vătămare şi neliniște. Noi 
am păstrat cu toţii, până acum, multe convingeri greşite, superstiții, 
prejudecăţi şi predispoziţii, de răul cărora încă nu ne-am convins. Nu se pot 
clarifica imediat toate părerile greşite. Ele se pot cunoaşte treptat, zi după 
zi, an după an. Oamenii străini nu ne pot descoperi rătăcirile noastre. Numai 
atunci păcatul poate fi pe deplin înţeles, când recunoașterea lui apare în noi 
înşine! Aceasta e revelația lui Dumnezeu! Spiritul Conştiinţei Infinite, 
îmbibându-se de la un capăt la altul, ne face să simţim că noi reprezentăm 


parcă, o rază externă a soarelui nevăzut. Pentru a înlătura toate petele, 
lacunele şi relele spiritului nostru, ele trebuie recunoscute. Infinitul ne va 
deschide ochii. Atunci când găsim în noi neajunsuri ascunse, suntem mai 
îndreptăţiți să ne bucurăm, decât să ne întristăm, la fel ca marinarul care a 
descoperit la timp despicătura prin care intră apa în corabie, din pricina 
căreia, vasul s-ar fi dus la fund. 


Recunoscându-ne netrebniciile, noi ni le-am şi mărturisit nouă înşine. De 
îndată ce am ajuns până acolo, încât să învingem în noi mândria deşartă, 
care ne împiedică să cercetam “despicătura”, noi am făcut un mare pas 
înainte, spre cărarea luminii, care ne duce către fericirea veşnică. 


Atunci, Conştiinţa Infinită ne va satisface o a doua noastră dorinţă, 
trimițiîdu-ne omul căruia să ne putem destăinui. Acel om nu va fi un 
palavragiu, el va fi sigur înzestrat cu aceleaşi calităţi ca ale noastre, de a 
atrage idei noi din Infinit; el va simţi aceeaşi nevoie de a-şi mărturisi 
neajunsurile sale. 


Esenţială este nu spovedania minciunii reale, a furtului săvârşit sau a altor 
delicte comise, ci conştiinţa permanentelor ispitiri sau chiar îndemnurile 
nestăpânite spre a săvârşi delictele. 


Putem, spre exemplu, să spunem prietenului devotat: “Îmi dau seama că nu 
judec imparțial oamenii şi că povestirile mele nu sunt întotdeauna sincere, 
totuşi, nu fac aceasta cu intenţie, însă pe măsură ce conversaţia se 
înviorează, neadevărurile şi părtinirea judecăților izvorăsc din mine, contra 
voinţei mele. “EUL” meu superior urăşte această netrebnicie şi, în timpul 
liber, îmi reaminteşte că m-am obişnuit să spun minciuni.”. Sau: “Am o 
înclinație la furt. Poate că nu sunt un tâlhar în înţelesul direct al acestui 
cuvânt, însă, ştiţi că sunt diferite forme de tâlhărie. Conştiinţa mea 
condamnă această înclinaţie şi vreau să mă scap de ea.”. Sau încă: “Simt 
invidie şi gelozie faţă de unii oameni, chiar numai numele lor, pronunţate în 
prezența mea, provoacă în mine ură şi scârbă.”. Sau: “Urăsc pe cei bogaţi, 
mă cuprinde furia când trec pe lângă mine!”. 


Gândurile de această natură sunt dăunătoare trupului, tot aşa cum ard câlții 
în foc, ele aduc iminent boala. Stăruinţa noastră de a simți altfel, nu ne 
poate elibera de ele. Aceasta e autoînşelăciune şi pur şi simplu, nu suntem 
în stare să le modificăm. E cu mult mai frumos să te priveşti pe tine însuţi, 
în interiorul tău, să recunoşti tot ce se găseşte acolo şi, cinstit, să declari: 
“Da, eu urăsc, da, eu invidiez!”. 


Asemenea simţiri încredințate unui prieten încercat, asociate voinţei ferme 
de a te elibera de ele şi numai mulţumită acestei voințe, ele se concretizează 
mai înainte de a fi mărturisite. Matenalizându-se, ele iau o formă care ne 
permite să le excludem radical! Nu se poate explica de ce şi cum se produce 
aceasta. Noi expunem numai fapte bazate pe experienţa noastră. 


Lipsa unui bun prieten, căruia să-i poţi încredința toate nemulțumirile şi 
rătăcirile tale, provoacă, în primul rând, laşitatea de a ți le recunoaşte tu 
însuţi, apoi şi acel fals orgoliu, cu pretenția de a părea ceea ce nu eşti. Un 
astfel de om pierde până în cele din urmă facultatea de a-şi recunoaşte unele 
păcate, el se convinge tot mai mult şi inconştient de perfecțiunea sa, 
devenind astfel superficial, obraznic, nesuferit, aspru faţă de cei apropiaţi. 
El se osifică în propria sa convingere materializată. 


Uşurarea care izvorăşte din spovedanie se manifestă în viaţa de toate zilele, 
aproape a tuturor oamenilor. De pe umerii lor, parcă se prăvăleşte o 
greutate, atunci când îşi pot descărca povara sufletului, unui prieten 
înţelegător şi compătimitor. Gândul care, textual, “îl împovăra”, a fost 
absolvit prin spovedanie. Din simpatie, prietenul ia, de fapt, o parte din 
greutate, asupra sa. E posibil ca acest prieten să se simtă abătut şi întristat. 
Necazurile străine absorbite au acţionat şi asupra lui însuşi. De aceea, fi cu 
băgare de seamă când iei asupra ta povara grijilor prietenilor tăi. În timpul 
spovedaniei, să urmeze întreruperi pentru repaos şi reculegere, pentru ca, 
personal, să nu suferi şi să nu fi atras în curentul mental dăunător, ceea ce ar 
însemna o nenorocire pentru amândoi. 


In tot cazul, curentul mental inerent atracției reciproce, trebuie să rămână 
călăuzitor, pentru ca, odată cu simpatia, se dă puterea. In schimb, se primesc 
şi impresiile creierului străin; ele pătrund în noi, cu toate neajunsurile 


străine. 


Acela care zilnic cere înţelepciune de la Conştiinţa Infinită, nu lasă să se 
abuzeze de el, atunci când ascultă spovedaniile celor mulţi, fără alege-re. 
De fapt, simpatia sa înseamnă viaţa sa - forţa vitală a sufletului său! 


EI se va purta întotdeauna, cu toată compătimirea faţă de tovarăşul său, căci 
amândoi sunt reprezentanţii autentici a unui acelaşi şi anumit nivel, iar 
spovedania lor reciprocă va fi egală - nici mai mult, nici mai puţin. 
Spovedania înseamnă incomparabil mai mult decât simpla recunoaştere a 
neajunsurilor tale. 


Toată natura îsi destăinuie, prin diferite manifestări, bucuria sau chinul ei! 
Răcnetul provocat de durerea fizică este o mărturisire a durerii. Acest strigăt 
nu trebuie reţinut - el uşurează. Râsul şi veselia zgomotoasă sunt mărturia 
bucuriei. Multă fericire s-ar pierde fără asemenea manifestări fireşti! Ele au 
o importanţă esențială pentru sănătate şi fericire. 


Noi avem o nevoie arzătoare de un prieten, cu care să putem fi cu totul 
naturali, în faţa căruia să putem, aruncând masca şi fără a ne fi teamă, să 
retrăim toate variațiile simţămintelor noastre. 


x99, 


Nu trebuie să fim mereu “în plină uniformă de paradă”; câteodată, şi chiar 
adeseori, trebuie să ne luăm libertatea de a lăsa să se mai odihnească bunele 
noastre maniere, ale corectitudinii şi a minții şi a spune tot ce ne trece prin 
cap, prostii, trivialităţi, chiar fără a ne fi teamă că vom fi supuşi unei critici 
oarecare, unei atitudini dispreţuitoare. 


Trebuie să vrem a ne păstra inerenţa tinereţii, ţinuta, vioiciunea, grația şi 
puterea trupului nostru. 


Nu ne putem debarasa de o prostie oarecare, dacă nu o mărturisim şi 
prietenului nostru. Exprimată prin cuvinte, ea se limpezeşte. Astfel, noi ne- 
am spovedit starea noastră mentală, i-am dat acestei stări obiectivitate, am 
înţeles-o, am reprobat-o şi i-am dat verdictul. Gândul neexprimat aparţine 
numai spiritului, iar când, într-un fel oarecare, a fost mărturisit, se 
materializează, se îmbracă într-un înveliş sonor. 


Spovedanmia contribuie şi la succesul în afaceri sau întreprinderi. Când 
oamenii sunt cointeresaţi într-o afacere comună, îşi exprimă părerile absolut 
deschis, gata să consimtă părerea celorlalți, când greşesc în vederile lor, 
greşeala se reliefează mai proeminent în timpul discuţiilor, de aceea se 
creeaza, astfel, o mare forță victorioasă! Fiecare îşi exprimă părerea sa 
personală, expune planul său şi-l materializează în cuvinte, acesta chiar este 
primul pas în înfăptuirea realităţii, aşa zisul model sonor real, ale cărui 
neajunsuri se pot încă modifica şi rectifica. 


Dimpotrivă, un rău colosal derivă tocmai din nemulţumirile neexprimate, 
când planurile, totuşi, se pot discuta, într-o completă sinceri-tate. Sute de 
oameni poartă asupra lor o astfel de povară mentală. Adeseori, aceasta se 
observa în relaţiile familiale. Totuşi, e necesar ca fiecare gând să fie 
exprimat cu o deplină încredere. Gândurile ascunse, ne încătuşează spiritul 
ŞI îngreunează ivirea altora, mai noi. 


Primeşte numai acela care ştie să dea. Zgârcenia mentală duce către sărăcie! 
Se creează o stare nefirească, care poate fi comparată cu un pom, căruia, în 
mod artificial, i s-ar fi împiedicat producerea de flori, frunze şi fructe, 
producție care echivalează cu exprimarea gândurilor pomului. Ca o 
consecinţă a acestei neexprimări, pomul ar muri. Florile şi fructele au şi ele 
un înțeles spiritual. El reprezentând materializarea spiritului, pomului 
încearcă să se exprime în lumea fizică. Exact la fel, şi spiritul nostru cere ca 
toată individualitatea noastră spirituală să fie exprimată în formă trupească, 
adică să fie materializată, spovedită. 


lată de ce e mai bine ca omul care nu are nici un prieten devotat, să se 
retragă din când în când în singurătate, în mijlocul naturii sălbatice şi acolo, 
să mărturisească tare neajunsurile lui ascunse. De exemplu, să spună dacă el 
este invidios şi avid, necunoscând simţul măsurii şi al regulii. 


Sau să-şi recunoască laşitatea! Să mărturisească totul! In orice formă şi cum 
1 se va rupe de pe limbă! 


E bine ca fiecare om să se obişnuiască a-şi exprima toate gândurile sale 
verbal; în urma acestor marturisiri, ele vor deveni ceva mai substan-ţiale, 
mai concrete şi astfel, vom înlătura prin mijloace fizice, adică prin cuvânt, 
canalul care scoate din suflet tot ce este nedemn. 


CULTUL VIITORULUI 


Cu timpul, se va construi un edificiu, care va fi asemeni unui templu, pentru 
toți oamenii, independent de religie, naţionalitate, vârstă şi profesie. 


Acolo, oamenii se vor înălța sufleteşte şi vor solicita Forţei Infinite imbold 
ŞI sprijin, pentru realizarea celor mai înalte năzuinţe. Misiunea unor oameni, 
care vor fi creatorii şi iubitorii acestui templu, va consta în a-l îngrădi cu 
puterea dragostei lor şi în a-l ocroti de obstacolele materiale, ca şi de 
invazia celor nedemni. 


Aceasta va fi o casă a tăcerii, pentru rugile mute. Celor care vor intra în ea, 
li se va împărtăşi sfatul de a nu introduce acolo stări de tristeţe, stări 
abstracte de mâhnire, ci numai o contemplare adâncă, cu tendinţă spre mai 
bine. 


In acest templu ar trebui să fie concentrată cea mai înaltă forță mentală, 
bazată pe cele mai înalte principii; iar principiul cel mai înalt constă în 
dorinţa de a se perfecționa pe sine şi pe alţii. 


Pentru a fi însă în stare de a fi altora ajutător, trebuie, în primul rând, tu 
însuţi să posezi forţa necesară perfecționării tale. Prin necontenita rugăciune 
către Forţa Infinită, “parte din ruga pe care noi o compunem”, ne 
împuternicim cu această forță necesară, iar dacă ea se face în locul exclusiv 
predestinat înălțărilor spirituale, o asimilam incomparabil mai repede. 


Noi nu ştim încă ce forţă e aceasta, însă următorul fenomen e clar: Infinitul 
şi Enigma aude şi răspunde rugăciunilor noastre... 


Fiecare, plecând din casa rugilor tăcute, ar trebui să lase în urma lui, 
gândul: “Implor Forţa Infimită a mă îmbogăţi cu tot ce e bun trupului şi 
sufletului meu: o sănătate înfloritoare, sporirea forței şi a lucidității 
spirituale! Mă rog pentru eliberarea mea de invidie şi de ură, gelozie şi 
intenţii rele, ce aş putea nutri faţă de alţii, cunoscând din proprie experien-ţă 
aceste neajunsuri şi răul pe care mi l-ar putea produce. Mă rog pentru 


înţelepciunea necesară îndepărtării acestor nimicnicii, dorind a mă elibera 
de ele. În sfirşit, vreau să las aici gânduri folositoare pentru cei care vor 
veni după mine! Să înceteze suferinţele lor, dacă ei sunt bolnavi. Celor 
slabi, răniților sau celor încercaţi, le consfinţesc toată forţa mea primită din 
Infinit şi care doresc să le fie sprijin şi vindecare. Fie ca puţinul lăsat de 
mine aici să uşureze şi pe martirii sufleteşti!”. 


Când se reunesc mai mulţi, în aceeaşi locuinţă şi emană toţi acelaşi curent 
mental, atmosfera se umple literalmente şi se încarcă cu eter spiri-tual 
superior. Gândul de putere şi sprijin lasă în cameră un anumit fluid, care 
acţionează binefăcător asupra celor ce vor intra în ea. Obolul spiritual a sute 
şi mii de oameni, încărcaţi cu acelaşi fluid spiritual, se acumulează într-o 
astfel de încăpere, care cu drept cuvânt poate fi numit templu. Cu timpul, el 
va deveni un enorm acumulator spiritual, dacă, bineînţeles, niciodată nu va 
servi altor scopuri şi nu va da acces gândurilor inferioare, lumești şi egoiste. 


Forţa acumulată va contribui la vindecarea bolnavilor care vor veni cu 
credinţă; va întări pe cei cu voinţa slabă, va susține pe cei deprimaţi. 
Oamenii care se vor simţi întăriți de acele raze nevăzute, vor găsi 
neândoielnic, acolo, consolarea. 


Într-o încăpere destinată unor asemenea misiuni superioare, adepţii ei ar 
trebui să nu-şi îngăduie a poposi acolo mai mult de câteva minute, pentru ca 
să nu pătrundă în acest templu oboseala sau gândurile unor înclinații 
inferioare. Atunci când frecventăm orice biserică, trebuie să avem curat nu 
numai “EUL” nostru superior, dar şi sufletul. 


Totuşi, bisericile noastre sunt inconştient profanate, prin faptul că oamenii 
introduc în ele gânduri de toate zilele. Enoriaşii şoptesc între ei, se 
examinează unul pe altul, au convorbiri lungi la intrarea în biserică, înainte 
de predică şi alte multe asemănătoare fapte. 


Toate acestea întunecă şi slăbesc “aura” bisericii. Mai mult ca oriunde, aici 
trebuie să fie prezentă lumina Forţei Infinite, pe care trebuie s-o simțim 
vibrând puternic, în toată ființa noastră, noi înşine fiind o parte din ea. La 


plecarea dintr-un asemenea templu, spiritul nostru trebuie să fie mai 
puternic, mai împrospătat, mai purificat. Plin de veselie şi de bucurie! 


Sunt extrem de necesare asemenea refugii, împrăştiate pe tot globul 
pământesc. Mii de oameni nu au nici măcar un dormitor separat, în care ar 
putea, în singurătate, să se concentreze, unindu-se astfel, prin rugăciune, 
curentului mental superior. Camerele lor fiind prea expuse pătrunderii 
influențelor străine, sunt profanate. Ele sunt îmbibate cu dispoziţii 
schimbătoare, cu nemulțumiri şi fără umbra unei dorinţe de eliberare a 
sufletului de o astfel de stare, fapt care ne şi împiedică a ne înălța 
mentalmente. Cuvântul “înălțare” este întrebuințat aici, în înţelesul lui 
textual. Gândurile sunt avânturile unui anumit fel de substanță materială. 
Asemeni nourilor, gândurile josnice, inferioare impiedică trecerea vibrații- 
lor mai subtile şi mai înalte. Noi am putea percepe mai uşor curentele 
superioare, daca am admite condiţiile favorabile cunoscute, cum ar fi de 
exemplu, refugiile pomenite mai sus, unde s-ar acumula un anumit fel de 
stări sufleteşti. 


Acela care ar intra în acest edificiu, s-ar adânci într-o curată şi puternică 
inspiraţie. Dorinţa stăruitoare de a te perfecționa pe tine şi pe alţii, ar lăsa în 
acest templu ceva real, ceva capabil să ajute pe cei care vor veni mai apoi. 
Fără a fi păgubiţi, toti vor fi mai bogaţi. Venind de acasă tulburat, trist şi 
obosit, ca să te rogi aici pentru pacea ta, pentru liniştea ta sufletească şi 
pentru forță nouă, singura capabilă să înnobileze şi să transforme în bucurie 
munca de fiecare zi, noi am şi primit această forță, care ne-a fost lăsată de 
predecesori, căci există o lege a naturii, care spune că omul primeşte atât 
ajutor, cât a dat el însuşi altora. Fiecare “dar desăvâr-şit” se dă nu pentru 
binele unui singur om, ci a tuturor oamenilor. Darul desăvârşit se transmite 
de Conştiinţa Infinită sau de Spiritul Binelui Nemărginit. Ruga îndreptată 
către această forţa, trebuie să fie întotdeauna însoțită de o atitudine de 
smerenie în fața consideraţiei superioare. Să zicem în sinea noastră: “doresc 
aceasta cu toată inima, însă nu mă rog pen-tru îndeplinirea ei, decât dacă 
Înalta Înţelepciune socoteşte că e bine pentru mine.”. 


Astfel, vom primi cu timpul, cele mai importante şi netrecătoare daruri. 
Dacă (în incapacitatea noastră de a fi pasivi în faţa Superiorităţii), noi nu ne 
supunem şi gândim, rugându-ne: “Vreau neapărat să obțin ceea ce doresc, 
indiferent cu ce preţ pentru alții”, atunci şi rugăciunea aceasta se va împlini 
sub nerăbdătoarea şi stăruitoarea noastră dorinţă. Cu timpul însă, “darul” se 
va dovedi imperfect, neadecvat temperamentului nostru, dureros chiar, va fi 
un blestem şi ne va aduce aşa de mari chinuri, că va trebui să renunţăm la 
el, fiindcă dorinţa care l-a evocat, a fost o dorință mărginită şi falsă a 
înţelegerii şi a cunoaşterii. 


Într-o astfel de stare sufletească, oamenii se roagă necontenit pentru bani. 
La urma urmei îi vor căpăta, cu preţul fără seamăn al cruzimii lor interioare. 
Rugându-ne însă pentru prosperitate, conform “legii desăvârşite”, noi o 
vom obţine cu toată binecuvântarea “darului desăvârşit”. 


Elanul inconştient şi subit al sufletului, de a face o jertfă banească ori a 
fonda o instituţie de binefacere, ca recunoştinţă pentru ajutorul pri-mit, n-ar 
trebui să fie niciodată oprit sau înăbuşit. Obolul lăsat în cutia mi-lei, cu 
dorința sinceră de a face bine tuturor, este mai însemnat decât valoarea 
nominală a monedei depuse. Simţământul de ajutorare, care înso-ţeşte 
bucăţica de metal, se ataşează noului posesor şi acţionează în spaţiu. În 
aceasta consta farmecul amuletelor şi a cadourilor făcute din iubire şi cu 
dragoste. Un inel sau orice alt cadou de valoare, cerşit, dăruit în silă, fără 
tragere de inima aduce cu sine gândul răuvoitor al celui care-l dă. În acest 
fel, cadourile transmit, fără îndoială simţămintele care le însoțesc. 


“E mai plăcut să dai, decât să primeşti.”. Omul care a primit cadoul făcut 
într-o clipă de mărinimie şi din toată inima, nu are numai un simțământ de 
recunoştinţă, îi comunică celui care îl primeşte un curent mental 
binefăcător, care îl pătrunde de fiecare dată când priveşte acel obiect drag. 


Cutiile milei ar trebui să se adăpostească în încăperile rugăciunilor făcute. 
Obolul introdus în aceste cutii ar trebui dat cu îndemn neforţat şi dintr-o 
reală atracţie şi bucurie. In nici un caz altfel. 


Gândul îndoielnic şi nu binevoitor aduce mai mult rău decât jertfa bănească 
- folos. De aceea, rugăm pe fiecare cititor al acestei cărți, să dorească cu 
seriozitate fondarea unor astfel de adăposturi pentru rugăciuni-le tacute. 
Fiecare asemenea gând reprezintă, prin el însuşi, o putere care ar contribui 
la fondarea lor. Aceste gânduri, împărtăşite de cât mai mulți oameni şi 
îndreptându-se către aceeaşi singură ţintă, vor contribui real la înfăptuirea 
temeliei acestui templu, la însăşi țintă. Acolo unde dorința exis-tă şi 
vibrează cu intensitate, mijloacele materiale se vor ivi, izvorând parcă de la 
sine! 


PRIMĂVARA, CU FORȚA TĂMĂDUITOARE ŞI 
REGENATOARE 


Unele şi aceleaşi legi si forţe conduc creşterea, dezvoltarea şi modificarea, 
atât a trupului nostru, cât şi a celorlalte forme organice: şerpi, păsări, 
mamifere. 


Cu începutul fiecărei primăveri, pe planeta noastră îşi reîncepe acţiunea 
forța, pornind şi împrăştiindu-se de la soare. Ea pătrunde în tot ce e organic 
ŞI, în primul rând, în om - cel mai înalt, cel mai complex şi tot odată şi cel 
mai susceptibil organism intelectual. 


Cât de puţin capabilă e viaţa elementară în ritmul cosmic, faţă de răsunetul 
multilateral al coardelor spirituale, strâns întinse! Pe măsură ce spiritul 
nostru va înţelege că urmează să se folosească, fără împotrivire, de această 
forţă, el va stărui să se hrănească neîncetat din emanaţia solară. 


Această proprietate enigmatică de a regenera, proprie numai soarelui 
primăverii timpurii, condiționează intensa preschimbare şi înviorarea 
circulației substanţelor din arterele plantelor. Este elixirul vital. El produce, 
ca prin minune, muguri, lăstari şi frunze! 


Emanaţiile solare, pătrunzând în arbore, îl invadează, dăruindu-i forţa vie, 
care înlătură definitiv frunzele uscate şi coaja din anul trecut, dându-i tot 
mai adânci posibilităţi de a suge din pământ noi rezerve de hrană. 


Animalele, şi mai ales păsările sălbatice, cuprinse de valul ritmului solar, îşi 
reînnoiesc blana ori penele; totuşi, această aruncare a materiei exterioare şi 
utilizate este mai nimic în comparaţie cu modificările care se produc în 
fiecare celulă a organismului. 


Trupul nostru se supune aceloraşi legi. La ivirea primaverii, se produce şi în 
noi un fel de “năpârlire”! 


Atunci eliminăm vechea substanţă, care nu mai poate fi asimilată acum şi 
intuim o alta nouă, în cazul, se înţelege, când acordăm forței generatoare 
posibilitatea de a acţiona binefăcător asupra noastră. În acest timp, e bine ca 
sufletul şi trupul nostru să înceteze de a mai lucra, aşa cum încetează şi la 
animale, căci tot ce e viu are nevoie şi de odihnă. 


Blana cea nouă, penele, pielea regenerată, schimbarea circuitului în 
ansamblul lumii organice, mugurii, frunzele, crengile din nou proaspete, 
reprezintă numai expresia vizibilă a emanaţiei solare invizibile, totuşi reale. 


Corpurile păsărilor, ale animalelor şi oamenilor se lasă pătrunse şi se 
îmbăiază chiar în noua soluție chimică şi invizibilă, care, însă, provoacă noi 
cristalizari! Astfel se aruncă toate elementele uzate ale anului trecut. 


Nu există graniță între spirit şi materie! Materia este expresia gândului 
accesibil simţurilor noastre externe. 


Indienii numesc lunile februarie şi martie, “luni slabe”. Ei, ca observatori ai 
naturii mai subtili decât noi, înţeleg înclinarea organismului spre oboseală, 
inactivitate şi odihnă, care însoțesc regenerarea şi forţa creatoare. 


Cele mai mari şi frumoase cristale se formează în soluţia care nu este 
supusă zdruncinării. Trupul nostru este supus aceleiaşi legi, primăvara, cu 
marea şi importanta ei cristalizare. Pentru a ne folosi deplin de acţiunea 
miraculoasă şi binefăcătoare a acestei forțe puternice, omul trebuie să se 
supună odihnei, îndată ce simte această nevoie, fie în miezul zilei sau în 
miezul nopţii. 


A te forţa la o prea intensă şi continua muncă spirituală sau fizică, a te 
încăpăţina să lucrezi numai prin voinţă, în ciuda instinctului sănătos, 
înseamnă, şi asta o fac un enorm număr de oameni (în veacul nostru de 
condiții nefireşti ale vieţii), să te privezi de dreptul pe care îl ai la forţa 
regenatoare, să sugrumi şi să corupi opera acestei forţe. În loc să dăm 
posibilitatea acestor manifestări tainice de a lucra în noi, în loc să aruncăm, 
ca şi stejarul, tot ce e veşted, descompus, omul le trăieşte spasmodic, cu 
sine, an după an, împiedicând astfel înflorirea unei proaspete vitalităţi. 
Acesta este una din multele cauze, în urma cărora, umerii se încovoaie, 
părul încărunţeşte, zbârciturile apar. 


Aşa zisa “bătrâneţe” se bazează exclusiv pe nepriceperea omului, pe 
incapacitatea lui de a găsi acele condiţii favorabile, în care să-şi poată 
dobândi forța inepuizabilă. O febrilă creştere a nervozităţii, deasemenea 
poate provoca o accentuare a forței musculare, ca şi o activitate mai intensă 
şi neîntreruptă. Omul, atunci, e ca într-o turmentare gravă, se arunca în 
acelaşi timp, în variate ocupaţii,neîngăduindu-şi repaos şi trezindu-se într-o 
ZI, la sfârşirea completă a forţelor, la decadenţă. 


Dacă în sufletele oamenilor ar dospi numai ideea de respect pentru forţa 
regeneratoare a primăverii (indiferent de convingerile lor personale), le-ar fi 
prielnică această atitudine de expectativă şi le-ar ajuta chiar foarte mult. 


Orice adevăr dinamic, care la apariţia lui, nu e alungat cu violenţă din gând, 
prinde rădăcini, trăieşte existenţa sa în binele care răsare din el. 


Oamenii care duc o luptă aprigă în viaţă, îşi epuizează forţele şi îmbătrânesc 
înainte de vreme. Rezistenţa, chiar a marinarilor oţeliţi, adeseori nu durează 
mulți ani; la vârsta de 45 - 50 de ani, ei sunt deja bătrâni. 


În împărăţia naturii, se succed fără răgaz, epocile de activitate, cu cele de 
odihnă absolută. În timpul iernii, în lumea vegetală, circulaţia sevei 
stagnează, iar o bună parte din animale nu se mai hrănesc şi dorm, adică 
hibernează; însuşi pământul se odihneşte, în aşteptarea noilor semănături. 
Omul, dacă s-ar da şi el, din timp în timp, unei pasivităţi totale (posedând şi 


o posibilitate, incomparabil mai mare, de a percepe forţa solară invizibilă), 
el s-ar renaşte atât spiritual, cât şi fizic. In el, s-ar trezi atunci, simţuri şi 
forţe pe care, acum, majoritatea oamenilor le neagă, pur şi simplu. 


În Orient, graţie unei vieţi mai paşnice (meditative), contemplative, oamenii 
au căpătat mai de timpuriu, o autoritate oarecare asupra acestor simţuri şi 
forţe noi. Ei nu domină ca şi cuceritorii! India e supusă Angliei, cu toate 
acestea însă, Orientul predomină şi învinge cultura exterioară şi superficială 
a Apusului. Noi avem de învăţat de la India, abecedarul unor legi şi forţe 
necunoscute înţelepților noştri. De unde vin aceste forţe şi cum s-au 
dezvoltat ele? Din tăria spiritului lor, profund, dar liniştit, care de mii de 
ani, năzuieşte armonios să atingă acelaşi ţel. Noi, ceilalți, continuăm să 
gândim, plini de superstiție, că nimic nu se poate realiza, fără o muncă 
grăbită şi istovitoare. Noi nu ştim cum să ne lăsăm trupul pătruns de acea 
stare specială de somn adânc, în timpul căruia, forţele noastre mentale să 
acționeze la distanţă, aducându-ne de acolo foloase de o mie de ori mai 
mari decât ne poate da munca fizică. 


Oprirea arbitrară a procesului anual de înflorire a mugurilor, precum şi 
cristalizarea lor în substanţă, este o abatere tot atât de dăunătoare, ca şi 
tunderea unui pom în epoca desfacerii mugurilor. 


Mulţi ne pot obiecta: e posibil oare să-ţi neglijezi îndeletnicirile tale, să te 
privezi de pâinea cea de toate zilele, pentru a te da pe tine însuţi “reparaţiei 
primăverii?”. Hotărârile omeneşti nu sunt întotdeauna cele mai fireşti. 
Atunci când natura ordonă: “la odihnă”, omul răspunde: “la muncă”, 
împingându-se, deci, singur, în oceanul suferințelor. 


Conştiinţa necesității a ceva care-i lipseşte, îi apropie posibilitățile: nevoia 
de ceva, dorinţa şi cererea insistentă sunt de la sine rugăciuni, cu alte 
cuvinte, ele sunt forța prielnică, care, împărtăşindu-ne cu susținere, ne 
scoate din condiţiile unei vieți pline de lipsuri. Acesta e izvorul germenului 
viitorului întreg, taina trecerii către o viaţă superioară şi mai destoninică! 
Hristos a exprimat această lege într-o parabolă, ale cărei cuvinte vor dăinui 
mereu: “Cereţi şi vi se va da, căutaţi şi veţi găsi, bateţi şi vi se va deschide”. 


El n-a tălmăcit taina acestei parabole în mod ştiinţific, n-a spus de ce fiecare 
tendință superioară, fiecare gând serios şi fiecare dorinţă se realizează. 
Această taină este tot atât de inexplicabilă, cum sunt şi toate celelalte. 
Fiecare cauză, din care purcede consecinţa, duce către o nouă taină, în faţa 
căreia, cauza poate fi considerată consecinţă. 


Numai nouă, oamenilor, ne este dat să discernem şi să ne folosim conştient 
de toate aceste forțe dinamice, cu toate că ne este ascunsă cauza inițială. 


Copacii, ca şi animalele, mor din pricina necunoaşterii acestei ştiinţe. Noi, 
oamenii, am murit până acum, din aceeaşi cauză. Moartea, precum spune 
apostolul Pavel, este ultimul duşman pe care trebuie să-l învingem! 


Pe măsură ce omul se îmbogăţeşte, agonisind tot mai multă ştiinţă, care îl 
ajută a se folosi mai intens de aceste minunate Forțe, el, în drumul vieţii pe 
care îl parcurge mereu, învaţă, şi chiar îşi însuşeşte, arta tăcerii. Datorită ei, 
se înglobează şi el în armonia Supremei Forțe Mute, care înlocuieşte 
moartea cu nemurirea, înzestrându-l necontenit cu elemente tot mai noi, tot 
mai subtile. 


NEMURIREA FIZICĂ 


Noi credem în posibilitatea nemuririi fizice, adică observăm că spiritul se 
va putea folosi de trup, atât cât va dori. Cu anii, în loc să se ruineze, trupul 
se va reînnoi, rămânând veşnic tânăr. 


Noi credem că se bazează pe oarecare adevăr, miturile pe care popoarele 
culte din antichitate şi le făceau despre “nemuritori”, adică despre fiinţele 
care stăpâneau forţe mai înalte decât cele “muritoare”. 


Această nouă posibilitate a nemuririi fizice, reiese din legea, în baza căreia 
fiecare arzătoare, necânduplecată şi perseverentă dorinţă a omenirii, trebuie 
să se realizeze cândva. Strigătul de viaţă se înfiripă la început nesigur, apoi 
din ce în ce mai insistent, pe măsură ce masele se pătrund de înţelegerea 
bucuriilor mentale superioare, de valoarea existenţei şi a conştiinţei, că 
viaţa este prea scurtă pentru a putea îndeplini toate multiplele lor cereri. 


Un şir întreg de procese spirituale vor îmbogăţi trupul, cu noi impulsuri 
vitale, transformându-l, în cele din urmă, într-un instrument mai flexibil şi 
mai sensibil, asupra căruia se vor transmite şi se vor reflecta tot mai uşor, 
toate influenţele mentale. Aceste procese nu vor susține trupul pe care îl 
avem noi azi, ci vor susține numai acel trup, ale cărui elemente se 
preschimbă neîntrerupt, regenerând, asemeni eterului, spiritul superior din 
care este format. 


Voința, dorinţa şi rugăciunea vor crea un trup nou, care nu se va expune 
întâmplător vieţii. 


În prezent, noi îl împovărăm, conştient sau inconştient, cu germenii morții, 
fiecare respiraţie este întunecată de “conştiența” bătrâneţii care se apropie, 
de credinţa în distrugere; iar convingerile se materializează în carne şi în 
sânge! Credinţa în posibilitatea unei vieţi care se va reînnoi şi va renaşte 
mereu, va crea o astfel de viaţă! 


Simultan cu procesul renaşterii, trebuie să fie aruncate părțile uzate şi să 
avem epoci lungi de “năpârlire”, ca şi în viaţa animală. 


Materia organică participă, mai mult sau mai puţin, la energia vitală; iar 
oamenii sunt împărtaşiţi cu ea, în diferite grade. 


În strânsă legătură cu intensitatea dezvoltarii acestei energii, în scurt timp, 
vor aparea fiinţe îmbibate de curentul veşnic, într-o aşa mare măsură, încât 
ele vor înţelege şi vor păşi pe căile renașterii, intuind şi alte noi perspective 
de existenţă. 


Cel mai greoi spirit dintre noi se împotriveşte întotdeauna încolțirii în el 
însuşi a noilor idei. Câmpul de bătălie, în care se ciocnesc părerile, este 
trupul nostru şi această luptă îl brăzdează cu suferinţă. Dacă el va reuşi, 
chiar în cel mai neînsemnat grad, să creadă în Forţa Infinită şi dacă va 
pricepe că boala şi moartea nu sunt necesităţi veşnice, atunci credinţa 
supremă va învinge. Toate învechitele rătăciri vor fi, una după alta, 
înlăturate, iar cunoştinţe tot mai noi vor fi pricepute şi înţelese. După 
fiecare încăierare, trupul va deveni mai puternic; convulsiunile şi crizele, 
slăbind mereu, vor face loc statornicei seninătăţi (serene mood). 


Până acum, oamenii nesocoteau trupul, din neştiinţă. Ei nu înţele-geau că 
boala arunca gândurile materializate şi învechite, deschizând calea altora 
noi. Nepricepând, deci, rostul bolii, ei se străduiau din toate puterile, să 
menţină, în mod artificial, starea cea veche. O întrețineau prin credinţă. 
Dacă boala va aduce daune sau moarte, se determină dinainte, de către 
credință. Oamenii care recunosc în boală un remediu real al organismului, 
prin care se elimină toate elementele uzate, folosesc mult progresul lucrării 
spiritului. Dimpotrivă, acei care nu văd în boală decât un rău, cuibăresc în 
ei o grea povară, povara greşelilor, a rătăcirilor care se vor închega, 
sintetiza, în carnea şi sângele lor, astfel încât, ei vor pierde în general, 
capacitatea de a fi purtătorii “EULUI” spiritual. 


A respinge cu dispreţ posibilitatea regenerării şi conservării trupului, cât 
mai îndelung, prin mijlocirea reînnoitoarelor procese de preschimbare, 
înseamnă a închide uşa vieţii şi a lăsa, voluntar, ca moartea să pătrundă prin 
cealaltă poartă deschisă. 


Noi nu hotărâm cum anume trebuie să credem. În actualul nivel spiritual, 
inferior, mult prea mulți nu vor fi în stare să pătrundă orizonturile luminate 
de o astfel de credinţă, care să creeze asemenea posibilităţi. Cu timpul, se 
vor produce, desigur, multe fenomene, în care, acum, nimeni n-ar fi în stare 
să creadă. Depinde de noi, de tăria voinţei noastre, ca să dorim imposibilul 
şi să ne pară realizabil. Trebuie să ne rugăm, pentru a ne întări în credinţă, 
care ne-ar fi temeiul şi făgăduinţa realizării lucrului dorit. Se obţine această 
credinţă, în măsura puterii rugăciunii noastre. 


Însuşirea de a se încrede este o forță intuitivă, prin care se percepe adevărul, 
care n-a atins încă sfera noastră mentală. Columb poseda o astfel de 
credinţă, când susţinea existenţa noului continent. Ea reprezintă o adevărată 
forță dinamică, care clocoteşte în toţi acei oameni încrezători în steaua lor 
călăuzitoare, care îl conduce pe drumuri necunoscute, dar care duce către 
ținta întrevăzută şi râvnită numai de ei. 


Cine se roagă pentru această credinţă şi pentru posibilitățile, deocamdată 
supranaturale, optează în acelaşi timp şi pentru aptitudinea de a stabili un 
nou adevăr. Acel care se va ruga insistent numai pentru Adevăr, îl va obţine; 


iar Adevărul, în plinătatea sa, înseamnă puterea de a înfăptui ceea ce pare 
imposibil. 


Omul se poate descătuşa deplin şi pentru totdeauna de rău (adică a atinge 
nemurirea fizică), dar numai dacă va căuta sprijin crediţtei sale, în 
Conştiinţa Infinită. 


Pentru acest scop, spiritul fiecărui om trebuie să se concentreze numai în 
sine însuşi! Nimeni nu poate absorbi Forţa Suprema, dacă depin-de de alţii. 
În felul acesta, ar adopta şi s-ar îmbiba cu o credinţă străină. Vremelnic, şi 
atârnarea poate face minuni, totuşi, aceste minuni nu sunt solide, pentru că 
izvorul vital nu se poate afla decât în noi înşine, şi nu se poate dezvolta 
decât dacă se hrăneşte din veşnicie. 


Cea mai perfectă rugăciune, conştientă ori inconștientă, ar fi întot-deauna: 
“Să sporească în mine, credinţa în mine însumi.”. 


Încetul cu încetul, omul încetează de a se mai încărca cu noi greşeli, atunci 
când îşi modifică părerile spirituale faţă de boli, înțelegând că ele sunt 
numai mijloace, prin care spiritul va scăpa de toate vechile greşeli -“păcate 
mentale”, - care s-au acumulat încă din fragedă copilărie, substanțializându- 
se în trup. În felul acesta, omul se descarcă nu numai de falsele noţiuni, dar 
şi de temerile anterioare. O boala grea, de care am suferit poate cu câţiva 
ani în urmă, a lăsat în noi amintirea unei temeri cunoscute, iar odată cu ea, 
şi închipuirea eronată, care stă la originea fricii. Această rătăcire (adică 
închipuire forţată despre frică), fie ea numai o reamintire, are un ecou 
dăunător în trup. 


Frica, ca dealtfel şi toate amintirile întâmplărilor îndurate, se îmbină 
“EULUT” nostru, ca părți reale. Toate aceste amintiri, adeseori inconștiente, 
întrețin adeseori idei adânc înrădăcinate în noi, precum că ruinarea şi 
moartea n-ar putea fi vreodată biruite! Într-o totală transformare a gândirii, 
se produce ca o conjurare (Exorcism)! 


Abcesele spirituale se deschid, bineînţeles printr-o circumstanţă, care, într- 
un fel oarecare, se răsfrânge asupra trupului, îmbolnăvindu-l. Bolile şi 
vechile suferințe se vor mai întoarce, într-o înfăţişare, însă, mult mai 


atenuată, sub forma unor amintiri apăsătoare, care s-au mai păstrat în 
subconştient, numai în scopul eliberării noastre de rătăcirile noastre din 
trecut. Vom avea un rezultat cu totul opus, dacă omul nu-şi va schimba 
opiniile sale mentale față de însemnătatea spirituală a bolii, cu alte cuvinte, 
dacă la fiecare nouă îmbolnăvire, el va adăuga şi reminiscenţele supărătoa- 
re, care până la urmă, vor avea o influenţă atât de puternică asupra lui, încât 
organismul, zdruncinându-se, nu va mai fi în stare să le mai învingă. 


Adevărul poate fi cunoscut în orice timp, chiar şi mai târziu e totuşi mai 
bine decât niciodată. Consecințele adevărului cunoscut şi însuşit, vor începe 
imediat să se manifeste şi să aibă repercusiuni în trup, iar dacă se va 
întâmpla ca trupul pe care îl posedăm în momentul de față să nu poată 
atinge suprema perfecţiune, sigur forţa adevărului cunoscut n-a fost irosită 
zadarnic, căci, în mod invizibil, ea va ajuta spiritului să creeze un nou trup, 
pentru o nouă viaţă. 


Oare nu e un paradox, că omenirea, care crede real în progres, invențiile 
mari, rafinamentul la care s-a ajuns, Forţa Supremă, iar în acelaşi timp, e 
stăpânită cu încăpăţinare de imaginea ireală, că atât în prezent, cât şi de-a 
pururi, trupurile noastre vor rămâne sub autoritatea bolilor, a distrugerii şi a 
morţii. Una nimiceşte pe alta! Umerii încovoiaţi, părul încărunțit sunt 
consecinţele acestei fanatice credinţe hpsite de curaj, care se menţine sub 
povara a tot ce e pământesc şi care tinde către inevitabila descompunere. 
Spiritul se otrăveşte atât de mult de gândul morţii încât, în cele din urmă, se 
istoveşte! Un trup reîntinerit devine minunat, capătă un aspect înfloritor, ca 
o mărturie a unui suflet împodobit de gânduri noi, de noi speranţe, noi 
planuri, noi scopuri, noi şi tot mai înălțătoare tendinţe, adică o veşnică trăire 
şi nu o vârstă matură semi-moartă. 


Rasa noastră crede atât de profund în slăbiciune şi distrugere, încât 
înţelepciunea, alegoric este imaginată în chipul unui bătrân slăbănog, cu 
parul înălbit, sprijinindu-se într-un toiag. Minunata înţelepciune, care nu 
ştie şi nu poate să se ferească de abisurile nimicirii. Odată cu accentuarea 
sensibilităţii, ne vom întoarce instinctiv de la tot ce ne cauzează un rău vădit 


sau abia perceptibil. Simţământul simpatiei sau al antipatiei va ajunge până 
la clarviziune, în toate împrejurările vieţii. Acest ultim simțământ, pe cale 
reflexă, va respinge oamenii răi, ca şi gândurile vătămătoare. 


Neândoios, cu întărirea credinţei, în procesul renaşterii, ne va veni de 
pretutindeni ajutorul material, sub formă de hrană, de obiceiuri schimbate, 
de un nou mediu înconjurător. 


Cel care conduce şi sprijină toate acestea este spiritul şi nu vom avea nici 
un fel de scăpare, până nu-i vom asculta sfatul mut. O mâncare grea, un 
aliment vătămător nu va fi mistuit, nu vor mai fi întreţinute legături cu o 
societate rău îndrumată, iar toate spectacolele vor dispare pe neobservate. 


Şi totuşi, nu se cuvine să gândim că inspiraţia este posibilă numai cu 
propriile noastre virtuţi, după propriul îndreptar al regulilor stricte, ci 
dimpotrivă, dându-le ascultare, ne-am preda cârmuirii intelectului nostru 
inferior şi ne-am trezi în situaţia de a ne ordona el legile intuiției, cu toate 
că numai intuiţia lucidă e singura care, crescând în credinţă, trebuie să 
îndeplinească întreaga misiune. 


Aşa de exemplu, când va sosi timpul “EULUI” nostru material ca să 
înceteze cu o alimentaţie nepotrivită, într-o clipă va pieri şi trebuinţa ei. 


Mărturisindu-ne credinţa noastră în nemurirea fizică, noi nu afirmăm, dar 
nici nu negăm prin aceasta, posibilitatea nemuririi corpului pentru generația 
actuală şi nici nu stăruim cu tot dinadinsul asupra faptului că omenirea ar 
trebui de îndată să ţintească spre realitatea nemuririi, datorită anumitor 
mijloace fizice. 


Mărturisind, am întărit numai adevărul, a se şti că această forță, pe calea 
absolut naturală, va transforma tot ce e vulgar şi de calitate inferioară, în 
mai subtil, în superior. Mai curând sau mai târziu, omenirea toată se va 
inspira. 


Suntem în zarea nemuririi! 


Sfârşit. 


Note de subsol 


